India ah dhathi kuran America ah faseyha eh nuvaane\nއިންޑިއާގެ ދިދަ މިނިވަން ދުވަހުގެ ރަސްމިއްޔާތެއްގައި: ރަޝިއާ އަކީ އިންޑިއާއަށް މުހިންމު ގައުމެއް\nރަޝިއާ - ޔުކްރޭން ހަނގުރާމައިގައި ދުނިޔެ އޮތީ ދެބައިވެފަ އެވެ. އެމެރިކާ އާއި އިނގިރޭސިވިލާތް އަދި ޔޫރަޕްގެ އިއްތިހާދުން ޔުކްރޭން ކޮޅަށް ޖެހި ރަޝިއާއަށް ދަތި ކުރަން ވަނީ އެ ގައުމަކަށް އެޅުނު ފިޔަވަޅެއް އަޅާފަ އެވެ.\nޔުކްރޭނަށް ރަޝިއާ ސިފައިން ދެމުން ގެންދާ ފަނާ ކުރަނިވި ހަމަލާތައް ކަމުނުދާ ކިތަންމެ ގައުމެއް ދުނިޔޭގައި އެބަ އޮތެވެ. އަދި ޔުކްރޭންގެ ހާލަތާ މެދު ކަންބޮޑުވި ނަމަވެސް ރަޝިއާ ދޫކޮށްލެވެން ނެތް ގައުމުތައް ވެސް އެބަ ހުއްޓެވެ.\nދުނިޔޭގެ ފޯކަސް ހުއްޓިފައި އޮތް އިންޑިއާ އަކީ ރަޝިއާއާ ވަރަށް ގާތް ގުޅުމެއް އޮންނަ ގައުމެކެވެ. ރަޝިއާއިން ޔުކްރޭނަށް ކިތަންމެ ހަމަލާއެއް ދިން ނަމަވެސް ރަޝިއާ ކުށްވެރިކޮށް ވާހަކަ ދެއްކުމަކީ އިންޑިއާއަށް ފަސޭހަ ކަމެއް ނޫނެވެ.\nއެމެރިކާ އާއި އިނގިރޭސިވިލާތުން އިންޑިއާގެ ބޮލަށް ވަދެވޭތޯ ކުރި އެއްވެސް މަސައްކަތަކުން ރަޝިއާ ދޫކޮށްލަން އިންޑިއާ އެއްބަހެއް ނުވި އެވެ. ރަޝިއާ ދޫކޮށްލަން ހަދަން ޖެހޭ ގޮތަކީ ރަޝިއާއަށް ދަތިކުރަން ފިޔަވަޅުތައް އަޅައިގެން ތިބި ގައުމުތަކުން ނިންމައިގެން ތިބި ގޮތަށް، ރަޝިއާގެ ހަކަތަ އާއި އަދި އެހެނިހެން އުފެއްދުންތައް ނުގަތުމެވެ.\nއެމެރިކާ ބުނާ ގޮތް ނުހަދަން ގަދަ ދައްކާ ގައުމުތަކަށް އެމެރިކާ ދޭ އަދަބަކީ އިގުތިސޯދީ ގޮތުންނާއި އަސްކަރީ ގޮތުން އެގައުމަކަށް ދަތިކުރުމެވެ. އެމެރިކާގެ އުފެއްދުންތައް ނުވިއްކުމު އިތުރުން އެމެރިކާއާ ގުޅުން އޮންނަ އެހެން ގައުމުތަކުން ވެސް އެ ގައުމަކާއެކު ވިޔަފާރި ނުކުރުމެވެ.\nއެެހެން ނަމަވެސް، ރަޝިއާއާ ގުޅުން ކަނޑައި ނުލައިގެން އިންޑިއާއަށް ދަތިކުރަން ބަލާއިރު، އިންޑިއާއަކީ އެމެރިކާގެ އެހެން ވަރުގަދަ ޝައުގުވެރިކަމަކާ ގުޅިފައި އޮތް ގައުމެކެވެ.\nޗައިނާ އޮބިއަޅައި ހިފެހެއްޓުމަށް އަދި ދެކުނު ޗައިނާ ކަނޑަށް ފެތުރިގަތުމަށް ޗައިނާ ކުރާ މަސައްކަތްތަކަށް ހުރަސްއަޅައި ހުއްޓުވުމުގައި އެމެރިކާއަށް އިންޑިއާގެ އެހީތެރިކަން ވަރަށް ބޮޑެވެ. އަދި އިންޑޯ ޕެސިފިކް ސަރަހައްދުގައި ޗައިނާގެ ހަރަކާތްތަކަށް ފާރަލުމުގައި ވެސް އިންޑިއާގެ އެހީތެރިކަން ވަރަށް ބޮޑެވެ.\nޗައިނާ ކޮންޓްރޯލްކޮށް ބާރު ދަށް ކުރުމަށް ހަތަރު ގައުމަކުން -- އެމެރިކާ އާއި އޮސްޓްރޭލިއާ، ޖަޕާން އަދި އިންޑިއާ ގުޅިގެން އުފައްދާފައި އޮތް "ކުއަޑް" ޖަމާއަތުގެ މަގުސަދުތަކަށް ހުރަސް އެޅިދާނެ ކަމެއް އެމެރިކާއަށް ކުރަން ފަސޭހައެއް ވެސް ނުވާނެ އެވެ. މި ޖަމާއަތުގެ މަގުސަދަކީ ޗައިނާއަށް ހުރަސްއަޅައި ކުރިއަށް ދިޔަ ނުދިނުމެވެ.\nއަނެއްކޮޅުން އިންޑިއާއިން ރަޝިއާގެ ތެޔޮ ގަންނަ އަދަދަކީ ޔޫރަޕުން ރަޝިއާގެ ތެޔޮ ގަންނަ އަދަދާ ބަލާއިރު އަޅާކިޔެން ނެތް މަދު މިންވަރެކެވެ.\nއެހެންކަމުން، ޔޫރަޕުން ރަޝިއާގެ ތެޔޮ ގަތުން ހުއްޓާ ނުލާހާ ހިނދު އެހެނޭ ކިޔާފައި އިންޑިއާއަށް ދަތި ކުރުމަކީ އެމެރިކާއަށް ކުރަން ކެރޭނެ ކަމެއް ކަމަކަށް ނުބެލެވެ އެވެ. އިންޑިއާއިން ކުއަޑް ދޫކޮށްލަފާނެ ކަމަށް އޮތް ބިރަކީ ވެސް އެމެރިކާއަށް ދެވަނަ ވިސްނުމަކަށް ދާން ޖެހޭ ވަރުގެ ކަމަކަށް ވާނެ އެވެ.\nއިންޑިއާ ޗައިނާ ރަޝިޔާ + އީޔޫ ޕޮލިޓިކްސް ޔުކްރެއިން


މަރަދޫ އަވަށު ވެންބޮޅަފިށި ސްޓޭޑިއަމް މަރާމާތުކޮށްދޭނެ ފަރާތެއް ހޯދުމަށް\nއައްޑޫސިޓީ މަރަދޫ އަވަށު ވެންބޮޅަފިށި ސްޓޭޑިއަމް މަރާމާތުކޮށް، ޗޭންޖިންގ ރޫމްގައި ހުރި 03 ފާހާނާ މަރާމާތުކޮށް ކުޑަދޮރުތައް މަރާމާތުކޮށްދޭނެ ފަރާތެއް ހޯދުމަށް ކުރެވުނު ނަންބަރު: (IUL)426-AA/426/2019/76އިޢުލާން ބާތިލްކޮށް މި މަސައްކަތަށް އަލުން ފުރުސަތު ހުޅުވާލަމެވެ.\nވީމާ މިމަސައްކަތަށް ޝައުގުވެރިވެލައްވާ ފަރާތްތަކުން އެކަމަށްއެދި ބިޑް ހުށަހެޅުއްވުންއެދެމެވެ. ބިޑް ވިއްކުން އޮންނާނީ 2019 އެޕްރީލް 14 ވާ އާދީއްތަ ދުވަހުގެ ހެނދުނު 10:00ން ފެށިގެން 2019 އެޕްރީލް 18 ވާ ބުރާސްފަތިވަހުގެ މެންދުރު 12:00އާއި ހަމަޔަށް އައްޑޫސިޓީ ކައުންސިލްގެ އިދާރާއިންނާއި، ހުޅުދޫ އަދި މީދޫ އަވަށު އޮފީހުންނެވެ. ބިޑް ޑޮކިއުމެންޓެއްގެ އަގަކީ 300.00ރ (ތިންސަތޭކަ ރުފިޔާ)އެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2019 އެޕްރިލް 23 ވާ އަންގާރަ ދުވަހުގެ 13:00ގައި ކައުންސިލްގެ އިދާރާގެ ހޯލްގައާއި ހުޅުދޫ އަވަށު އޮފީސް އަދި މީދޫ އަވަށު އޮފީހުގައެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 2019 އެޕްރީލް 14 ވާ އާދީއްތަ ދުވަހުން ފެށިގެން 2019 އެޕްރީލް 21 ވާ އާދީއްތަ ދުވަހުގެ 10:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 2019 އެޕްރީލް 21 ވާ އާދީއްތަ ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.


ފުށިދިއްގަރު ފަޅަށް ބާޖަކާއި ޓަގުބޯޓެއް އެރި މައްސަލައިގައި ފައިސާ ހޯދަން ކޯޓަށް ދަނީ\nމުޙައްމަދު ނައުރިފް 24 މެއި 2022\nކ. ފުށިދިއްގަރު ފަރަށް ދެ އުޅަނދެއް އެރި މައްސަލައިގައި ކުރި 100 މިލިއަންގެ ޖޫރިމަނާ ފައިސާ ހޯދުމަށް ކޯޓަށް ދިއުމަށް ނިންމާފައިވާކަމަށް އެންވައިރުމަންޓް ޕްރޮޓަކްޝަން އޭޖެންސީ އީޕީއޭއިން ބުނެފިއެވެ. ޕ...\nޕާޓީތަކަށް ބަޖެޓުން ފައިސާ ނުދޭ ގޮތަށް ހަދަން އެމްއެންޕީން ބިލެއް ހުށަހަޅަނީ\nއިސްމާއިލް ރިޒާ 23 މެއި 2022\nސިޔާސީ ޕާޓީތަކަށް ދައުލަތުގެ ބަޖެޓުން ފައިސާ ދިނުން ނިމުމަކަށް ގެންނަން ވަރަށް އަވަހަށް ބިލެއް ހުށަހަޅުއްވާނެ ކަމަށް ތިމަރަފުށީ ދާއިރާގެ މެމްބަރު އަދި މޯލްޑިވްސް ނޭޝަނަލް ޕާޓީ އެމްއެންޕީ) ގެ ނައިބު ރަ...\nސިޔާސީ ޕާޓީތަކަށް ފައިސާ ދިނުން ހުއްޓުވަން އެމްއެންޕީން ބިލެއް ހުށަހަޅަނީ\nފާތިމަތު އިބްރާހިމް 23 މެއި 2022\nދައުލަތުގެ ބަޖެޓުން ސިޔާސީ ޕާޓީތަކަށް ފައިސާ ދޫކުރުން ނިމުމަކަށް ގެނައުމަށް މޯލްޑިވްސް ނެޝަނަލް ޕާޓީ (އެމްއެންޕީ)ގެ ފަރާތުން ވަރަށް އަވަހަށް ބިލެއް ހުށަހަޅުއްވާނެ ކަމަށް އެޕާޓީގެ ނައިބު ރައީސް އަދި ރަ...\nދައުލަތުގެ ބަޖެޓުން ސިޔާސީ ޕާޓީތަކަށް ފައިސާ ދިނުން ހުއްޓުވުމަށް ހުށަހަޅަނީ\nއާއިޝަތު ނުހާ 23 މެއި 2022\nދައުލަތުގެ ބަޖެޓުން ސިޔާސީ ޕާޓީތަކަށް ފައިސާ ދިނުން ހުއްޓާލަން ގާނޫނަށް އިސްލާހު ގެނައުމަށް ރައްޔިތުންގެ މަޖިލީހަށް ހުށަހަޅަން އެމްއެންޕީއިން ނިންމައިފިއެވެ. އާންމުންނަށް ނޭނގި ޕާޓީ ބަދަލުވާ ކަމުގެ ޝަ...\nޕާޓީތަކަށް ފައިސާ ދިނުން ހުއްޓުވަން ބިލެއް ހުށަހަޅަނީ\nހަސަން ރަޝީދު 23 މެއި 2022\nދައުލަތުގެ ބަޖެޓުން ޕާޓީތަކަށް ފައިސާ ދޭންނުޖެހޭ ގޮތް ހަދަން ހުށައަޅަނީ\nއަހުމަދު ހަމީދު އާދަމް 22 މެއި 2022\nސިޔާސީ ޕާޓީ ތަކަށް ދައުލަތުގެ ބަޖެޓުން ފައިސާ ދިނުން ނިމުމަކަށް ގެނައުމަށް ގާނޫނު އިސްލާހު ކުރަން ރައްޔިތުންގެ މަޖިލީހަށް ހުށައަޅަން ނިންމައިފި އެވެ. އެކަން މޯލްޑިވްސް ނެޝަނަލް ޕާޓީ (އެމްއެންޕީ) ގެ ނާ...\nއިންޑިއާއަށް ނޭނގޭ ގޮތަށް އެކައުންޓުގައި ފައިސާ ނުގެންގުޅޭވެނެ\nހަސަން ރަޝީދު 22 މެއި 2022\nއިންޑިއާ އަށް ނޭނގޭ ގޮތަށް އެއްވެސް މީހަކަށް އެކައުންޓުގައި ފައިސާ ނުގެންގުޅެވޭނެ ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެ އެވެ. ރޭ ޕީޕީއެމުން ބޭއްވި ޖަގަހަ ޖަލްސާގައި ވާހަކަފުޅުދައްކަވަމުން ޔ...\nއެކި މިނިސްޓްރީތަކުގެ ނަމުގައި ގުޅައިގެން މަކަރުން ފައިސާ ހޯދަނީ\nފައުޒާ މުހައްމަދު 20 މެއި 2022\nއެކި މިނިސްޓްރީތަކުގެ ނަމުގައި ގުޅައި މަކަރާއި ހީލަތުން މީހުންގެ އަތުން ފައިސާ ހޯދާ މައްސަލަތައް ހުށަހަޅަމުންދާ ކަމަށް ފުލުހުން ބުނެފިއެވެ. ފުލުހުން ބުނީ، މިނިސްޓްރީތަކުގެ ނަމުގައި މިގޮތަށް ގުޅަނީ ރަށ...\nއެކި މިނިސްޓްރީތަކުގެ ނަމުގައި މަކަރާއި ހީލަތުން ފައިސާ ހޯދަނީ\nހުސެން ރަޝީދު 20 މެއި 2022\nއެކި މިނިސްޓްރީތަކުގެ ނަމުގައި ގުޅައި މަކަރާއި ހީލަތުން ފައިސާ ހޯދަމުންދާކަމަށް ދިވެހި ފުލުހުންގެ ޚިދުމަތުން ބުނެފިއެވެ.ރައްޔިތުން ސަމާލުކުރުވަން ފުލުހުންގެ ވެބްސައިޓްގައި މިއަދު ޖެހި ލިޔުމުގައިވާ ގޮތ...\nފާތިމަތު އިބްރާހިމް 1 މިނެޓު ކުރިން\nތޫނީސިޔާގެ ޤާނޫނުއަސާސީ ބަދަލުކުރަން ފެންނަނުފެންނަ ވޯޓެއް ނަގަނީ\nޢާއިޝަތު ފިރުޝަތު 12 މިނެޓު ކުރިން


Mi Dhandivalhugai Bireh Nethi Massaikkai Kuraa Media Thah Muhiymmy: Raees - Vaguthu\n4 މަސް ކުރިން ( މެއި 3, 2020 )\nނޫސްވެރިންގެ ބައްދަލުވުމެއްގައި ރާއްޖޭގެ އެކި މީޑިއާތަކުގައި މަސައްކަތް ކުރާ ނޫސްވެރިންތަކެއް --\nކޮވިޑް-19ގެ ބަލިމަޑުކަމުގެ ހާލަތުގައި ބިރެއްނެތި މަސައްކަތް ކުރާ މީޑިއާތައް ވަރަށް މުހިއްމު ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nބައިނަލްއަގުވާމީ ގޮތުން މިއަދު ފާހަގަކުރާ ޕްރެސް ފްރީޑަމް ނުވަތަ ނޫސްވެރިކަމުގެ މިނިވަންކަމުގެ ދުވަހުގެ މުނާސަބަތުގައި ރައީސް ސޯލިހު މިއަދު ކުރެއްވި ޓްވީޓެއްގައި ވިދާޅުވީ މިވަގުތަކީ ނުރައްކާތެރި ރާއްޖޭގައި މިވަގުތު ނުރައްކާތެރި ކޮވިޑް-19 ފެތުރެމުންދާ މި ދަނޑިވަޅުގައި ހަގީގަތާއި ހިލާފު ވާހަކަތައް ދެއްކުމުން މީހުންގެ ނަފްސާނީ ދުޅަހެޔޮ ކަމަށް އަސަރު ކުރާނެ ކަމަށެވެ.\nމި ދަނޑިވަޅުގައި އެއްވެސް ބިރެއް ނެތި މަސައްކަކަތް ކުރާ މިނިވަން މީޑިއާތައް ވަރަށް މުހިއްމުކަން ފާހަގަކުރައްވާ ރައީސް ސޯލިހު ވިދާޅުވީ ސަރުކާރުން އަބަދުވެސް ނޫސްވެރިކަމުގެ މިނިވަންކަން ދަމަހައްޓާނެ ކަމަށެވެ.\nރައީސް ސޯލިހު މިފަދައިން ވިދާޅުވިއިރު ޕްރެސް ފްރީޑަމް އިންޑެކްސްގައި، މިދިޔަ އަހަރާއި އަޅާ ބަލާއިރު 19 ދަރަޖައިގެ ކުރިއެރުމެއް މިއަހަރު ރާއްޖެއަށް ވަނީ ލިބިފައެވެ.\nގިނަ އަހަރުތަކެއް ވަންދެން ރާއްޖޭގެ ނޫސްވެރިކަން ކުރި ނާރާ އޮތުމަށްފަހު ރާއްޖޭގެ ނޫސްވެރިކަމުގެ ދާއިރާއަށް ބޮޑު ކުރިއެރުމެއް މިދިޔަ އަހަރު ވަނީ ލިބިފައެވެ. މިދިޔަ އަހަރާއި ޖެހެންދެން ރާއްޖެ އޮތީ 180 ވަނައިގައެވެ. ނަމަވެސް މިިދިޔަ އަހަރު ރާއްޖެ 98ވަނަ އަށް އެރިއެވެ.\nނޫސްވެރިކަމުގެ މިނިވަންކަމާއި، ނޫސްވެރިންގެ ހައްގުތައް ރައްކާތެރިކުރުމަށް މަސައްކަތް ކުރާ ބައިނަލްއަގުވާމީ ޖަމިއްޔާއެއް ކަމަށްވާ ރިޕޯޓާސް ވިތައުޓް ބޯޑާސް (އާރުއެސްއެފް) އިން އެކުލަވައިލި ޕްރެސް ފްރީޑަމް އިންޑެކްސްގައި މިއަހަރު ރާއްޖެ އަށް ވަނީ 19 ދަރަޖައިގެ ކުރިއެރުމެއް ލިބިފައެވެ. އެގޮތުން ރާއްޖެ ވަނީ ރޭންކިންގެ 79އަށް އަރާފައެވެ.\nއާރުއެސްއެފްގެ ރިޕޯޓުގައި ބުނެފައިވަނީ ރާއްޖޭގެ ނޫސްވެރިކަމުގެ މިނިވަންކަމަށް ރައީސް އިބްރާހީމް މުހައްމަދު ސޯލިހު ވެރިކަމާއި ހަވާލުވެވަޑައިގަތުމަށް ފަހު ބޮޑެތި ކުރިއެރުންތަކެއް ލިބިފައިވާ ކަމަށެވެ. ރައީސް ސޯލިހު ވެރިކަމާއި ހަވާލުވެވަޑައިގެން އެންމެ ފުރަތަމަ އެމަނިކުފާނު ކުރެއްވި އެންމެ މުހިއްމު އެއް ކަމަކަށް ވެގެން ދިޔައީ އަބުރުގެ ބިލު ވަނީ އުވާލައިފައެވެ. އާރުއެސްއެފްގެ ރިޕޯޓުގައި ވަނީ އެކަންވެސް ފާގަކޮށްފައެވެ.\nނޫސްވެރިކަމުގެ އިނާމަށް 80 ހުށަހެޅުމެއް\nމީޑިއާ ކައުންސިލްގެ މެންބަރު ކަމަށް ކުރިމަތިލުމުގެ ފުރުސަތު ހުޅުވާލައިފި\nމެއި 3, 2020 16:32\nނަމުން ޞާލިޙް. ކަމުން ޖާހިލު. ރައްޔިތުންނަށް ކޮވިޑް ވައިރަސް ޖެއްސި ސަރުކާރު. ރައްޔިތުންގެ މާލިއްޔާ ދިރުވާލި ސަރުކާރު. ރައްޔިތުންނަށް ހީލަތްހަދާ އޮޅުވާލި ސަރުކާރު.\nލާދީނީ ސަރުކާރު އިސްތިއުފާ!\nމެއި 3, 2020 16:45\nޢެންމެ މުހިންމީ މި ކަލޭގެ އިސްތިއުފާ ދިނުން\nމެއި 3, 2020 16:50\nއަޅުގަނޑު ކުރިންދުވަހަކުވެސްލިޔެފިން މާތްމަނިކުފާނޭ މިއީ ބަރަކާތްތެރިމައްސަރެކޭ ދުލުގަހިފައިގެންނުދަމާށޭ ނަމަވެސް އަނެއްކާމިއަދުވެސް!!! އަބަދު ހަޖަމޯލާ ހޯދަންޖެހޭއިރު ބިރުކުޑަނޫސްވެރިކަމެއް؟ ކައިފަކަމުންދާތަކެތީގެވާހަކަ ތަފުސީލުކުރީމަ ހަޖަމުގޯސްވާނަމަ؟ ކަންފަތްމައްޗަށް ކަނޑިދަމައިގެންހުރެ ބިރުކުޑަނޫސްވެރިކަމެއްކުރާށޭބުނީމަ????????\nމެއި 3, 2020 18:01\nއާރުއެސްއެފް ގެ ޕްރެސް ފްރީޑަމް އިންޑެކްސްގައި މިއަހަރު ރާއްޖެ އަށް 19 ދަރަޖައިގެ ކުރިއެރުމެއް ލިބުނު ގޮތާމެދު ދިވެހި މުސްލިމް އަހުންނާއި އުހްތުން ކުޑަކޮށްވެސް ވިސްނާލެއްވިންތޯ؟ މިހާރު އުވާލާފާކަމަށް ބުނާ ލާދީނީ ޖަމުއްޔާއިން ނެރުނު ލާދީނީ ރިޕޯޓާއި ސަރުކާރުން ފަހަތު ފަޔަށް ބުރަވި ބުރަވުމާއި އެޖަމުއްޔާގެ އެއްވެސް ފަރާތަކަށް އެއްވެސް ފިޔަވަޅެއް ނޭޅި ރާއްޖެއް ދޫކޮށް ހަރުބީ ކާފަރުންގެ ހާލިތަކަށް ފުންމާލުމުގާއި އެހީތެރިކަން ފޯރުކޮއްދިނުން ހިމެނެޠެވެ އަދި ސޯޝަލް މީޑިޔާގާ އިސްލާދީނަށާއި ރަސޫލާޔަށް ފުރައްސާރަ ކުރާމީހުން އެކަށީގެންވާ ފިޔަވަޅެއްނާޅާއި އެފަދަމީހުންނާ މެދު އެހެން ކަމަކާއި ދައުވާ އުފުލާ އާދައިގެ ކަމެއްގެ ގޮތުގާއި ދުއްވާލުމާއި މިހެން ގޮސް ލިޔެ ހުސްވާކަށްނެތެވެ ބަޔަކު މީހުން އުފާކޮށް އަތްޖަހަމުން ދިޔަސް މިއިން ޑެކްސް ގާއި ލިބޭކުރިއެރުމަކީ ބިރުވެ ނުރަށްކާތެރި އިންޒާރެއް ގެ ރަގަބީލުތަކެކެވެ\n﴿5﴾ وَالَّذِينَ سَعَوْا فِي آيَاتِنَا مُعَاجِزِينَ أُولَٰئِكَ لَهُمْ عَذَابٌ مِّن رِّجْزٍ أَلِيمٌ\nމެއި 3, 2020 20:49\nމިނިވަން ނޫސް ވެރިކަމޯ!!! ކޮބާ މަޑިސީލަ؟\nމެއި 3, 2020 23:12\nދައްޖާލުންގެ ގްރޫޕް މިފަހަރު ވެރިކަމުގަ ނެތްނަމަ ތިބުނާ މިނިވަން ނޫސްވެރިންނާހެދި ނުފިރޮއްޕާންވާނެ!


ބަނދަރުގެ ވެލިގަނޑުން ވެލި ދޫކުރުމުގެ އުސޫލު އާންމުކޮށްފި — Ihavandhoo.com\nބަނދަރުގެ ވެލިގަނޑުން ވެލި ދޫކުރުމުގެ އުސޫލު އާންމުކޮށްފި\n23 ޖެނުއަރީ 2020 0\nއިހަވަންދޫ ބަނދަރުގެ އިރު އުތުރު ކަނުގައި ހެދިފައިވާ ވެލިގަނޑުން ވެލި ދޫކުރުމުގެ އުސޫލު އާންމުކޮށް، ވެލި ދޫކުރުމުގެ ތައްޔާރިތައް ވެއްޖެއެވެ.\nއިހަވަންދޫ ބަނދަރުގައި ހެދިފައިވާ ވެލިގަނޑުން ވެލި ނެގުމަށް ނަން ނޯޓްކޮށްފައިވާ ފަރާތްތަކަށް މިއަދުން ފެށިގެން ވެލި ދޫކުރުމަށް ވަނީ ހަމަޖެހިފައެވެ. ވެލި ދޫކުރުމަށް ހަމަޖެހިފައިވަނީ ވެލި ނެގުމަށް ނަންނޯޓް ކޮށްފައިވާ ތަރުތީބުން ކޮންމެ ދުވަހަކު 10 ފަރާތަކަށް، ވެލިދޫކުރުމަށް ކަނޑައަޅައި، އާންމުކޮށްފައިވާ އުޞޫލުގެ ދަށުންނެވެ.\nއިހަވަންދޫ ކައުންސިލުން ބުނީ މިހާރު ނަންނޯޓް ކޮށްފައިވާ ފަރާތްތަށް ފިޔަވައި، ވެލި ބޭނުންވާ އިތުރު ފަރާތްތަކަށްވެސް ވެލިދޫކުރުމަށް ވަނީ ނިންމާފައިވާކަމަށެވެ. މިހާރު ނަން ނޯޓްކޮށްފައިވާ ފަރާތްތަށް ފިޔަވައި، ވެލި ބޭނުންވާ އިތުރު ފަރާތްތަކުން މިމަހުގެ 30 ވާ ބުރާސްފަތި ދުވަހުގެ 14:00 ގެ ކުރިން، ކައުންސިލް އިދާރާގައި ނޯޓްކުރުމަށް އެކައުންސިލުންވަނީ ފުރުޞަތު ހުޅުވާލާފައެވެ.\nބަނދަރުގެ ތެރޭގައި އިރު އިތުރު ކަނުގައި އޮތް ވެލިގަނޑުން ވެލި ދޫކުރުމަށް އިހަވަންދޫ ކައުންސިލުން އާންމުކޮށްފައިވާ އުޞޫލުގައިވާ ގޮތުން ވެލި ދޫކުރެވޭނީ ކޮންމެ ގޭބިސީއަކަށް 150 ގޯނީގެ ރޭޓުންނެވެ. ވެލި އަޅަން ބޭނުން ކުރަން ވާނީ ހިލަ ނުވަތަ ހިލަވެލި ހުސްކުރި ގޯންޏަށްކަމަށް އެ އުޞޫލުގައިވެއެވެ. ވެލިނެގުމަށްފަހު ނަގާވެލި ބަނދަރު މަތީ އެއްކޮށްފައި ނުބެހެއްޓޭނެކަށާ އެ ގޮތަށް ބަނދަރުމަތީ ބެހެއްޓޭނީ ވެލި ނަގަން ފުރުޞަތުލިބޭ ދުވަހެއްގެ ރޭގަނޑު 22:00 އާ ހަމައަށްކަމަށާއި ނަގާ ވެލި ދީފައިވާ ގަޑީގެ ކުރިން ބަނދަރުން ހުސްކުރަން ވާނެކަމަށްވެސް އެ އުޞޫލުގައި ބުނެއެވެ.\nއެ އުޞޫލުގައި އިތުރަށް ބުނަނީ ވެލި ބަނދަރުން ގެންދިއުމުގެ ކުރިން، ވެލި ދޫކުރުމުގެ މަސައްކަތުގައި އުޅުއްވާ ކައުންސިލް އިދާރާގެ ފަރާތްތަކަށްދައްކައި ގޯނީގެ އަދަދު ބަލައި، އެފަރާތުގެ ހުއްދަ ހޯދަން ވާނެކަމަށެވެ. އަދި ގޯންޏައް ވެލި އަޅާނެ މިންވަރެއް އެނގޭނީ ވެލި ނަގާ ފަރާތަށްކަމަށާއި، ގޯނީގެ އަދަދު ގުނާއިރު ގޯންޏައް ވެލި އަޅާ މިންވަރެއް ކައުންސިލް އިދާރާއިން ނުބަލާނެކަމަށާއި، ކިތަންމެ މަދުން ވެލި އެޅިފައި ހުއްޓަސް އަދަދު ގުނާއިރު ގޯނި ގުނޭނެކަމަށްވެސް އެ އުޞޫލުބުނެވެ.\nކައުންސިލް އިދާރާއިން އަންގާ ދުވަހު ވެލި ނަގަން ހާޟިރުނުވެވޭ ނަމަ، އެކަން ކައުންސިލް އިދާރާއަށް އަންގަންވާނެކަމަށާއި، އެ ގޮތަށް ހާޟިރު ނުވެވިއްޖެ ނަމަ، އެފަރާތަކަށް އިތުރަށް ދެވޭނީ އެންމެ ފުރުޞަތުކަމަށް އެ އުޞޫލު ބުނެއެވެ. ވެލި ނެގުމަށް ނަން ނޯޓްކޮށްފައިވާ ތަރުތީބުން ވެލި ދޫކުރަން ހަމަޖެހިފައިވާ ދުވަސް އެފަރާތްތަކަށް ގުޅައި އެންގޭނެކަމަށް އެ އުޞޫލް ބުނެއެވެ.


ކޯވިޑް-19 : އިތުރު 81 މީހަކު ޕޮޒިޓިވްވެއްޖެ ކޯވިޑް-19 : އިތުރު 81 މީހަކު ޕޮޒިޓިވްވެއްޖެ\nކޯވިޑް-19އަށް ޕޮޒިޓިވް ވާ މީހުންނަށް ފަރުވާ ދިނުމަށް ސަރުކާރުން ހުޅުމާލޭގައި އަޅާފައިވާ، މެޑިކަލް ފެސިލިޓީގެ އައިސީޔޫގައި ފަރުވާ ދެމުންދާ މީހެއް ފޮޓޯ: އަލީ ނަސީރު / ޕީއެސްއެމްނިއުސް\nރާއްޖެއިން އިތުރު 81 މީހަކު ކޯވިޑް-19އަށް ޕޮޒިޓިވްވެއްޖެއެވެ.\nރާއްޖޭގައި ކޯވިޑް-19ގެ އެކްޓިވް ކޭސްތަކުގެ ޢަދަދު 1422 އަށް އަރާފައިވާއިރު 650 މީހަކު މިހާރުވެސް އަންނަނީ އައިސޮލޭޝަން ފެސިލިޓީތަކުގައި ފަރުވާ ހޯދަމުންނެވެ. އަދި ހޮސްޕިޓަލުތަކުގައި އެޑްމިޓްކޮށްގެން 111 މީހަކަށް އަންނަނީ ފަރުވާ ދެމުންނެވެ.\nހޮސްޕިޓަލްތަކުގައި އެޑްމިޓްކޮށްގެން ފަރުވާ ހޯދާމީހުންނަށް ބަލާއިރު، ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި4މީހަކަށް އައި.ސީ.ޔޫގައި ފަރުވާދެމުންދެއެވެ. އެތަނުން އެކަކު އޮތީ ވެންޓިލޭޓަރުގައެވެ. އަދި އައި.ޖީ.އެމް.އެޗްގެ ޕްރައިވެޓް ވޯޑް-5ގައި2މީހަކަށް އަންނަނީ ފަރުވާ ދެމުންނެވެ. ހުޅުމާލޭ މެޑިކަލް ފެސިލިޓީގައި، 97 މީހަކަށް ވޯޑުގައި، އަދި4މީހަކަށް އައި.ސީ.ޔޫގައި އަންނަނީ ފަރުވާދެމުންނެވެ. އަތޮޅުތަކުގެ ކޯވިޑް ފެސިލިޓީތަކުގެ ތެރެއިން ށ. ފުނަދޫގައި2މީހަކަށާއި، ގއ.ވިލިނގިލީގައި2މީހަކަށް އަންނަނީ ފަރުވާ ދެމުންނެވެ.\nފާއިތުވި 24 ގަޑިއިރުގެ ތެރޭގައި ކޯވިޑް-19އަށް ޓެސްޓްކުރުމަށްޓަކައި ރާއްޖޭގައި 1408 ސާމްޕަލެއް ވަނީ ނަގާފައެވެ. އަދި ތަކުރާރުކޮށް ނެގި ސާމްޕަލްތައް ހިމެނޭހެން މިހާތަނަށް ޓެސްޓްކުރުމަށް 138،608 ސާމްޕަލް ވަނީ ނަގާފައެވެ.\nއެޗް.ޕީ.އޭއިން ވިދާޅުވީ، ގްރޭޓަރ މާލޭ ސަރަޙައްދުގެ އިތުރުން ރާއްޖޭގެ މީހުން ދިރިއުޅޭ 22 ރަށަކުންނާއި، 25 ރިސޯޓަކުން ކޯވިޑް-19ގެ އެކްޓިވް ކޭސްތައް ފެނިފައިވާކަމަށެވެ. އެގޮތުން އަތޮޅުތަކުން 34 މީހަކަށާއި، 14 ބިދޭސީންނަށް ކޯވިޑްޖެހި، ފަރުވާ ދެމުންދާކަމަށް އެޗް.ޕީ.އޭއިން ވިދާޅުވެފައިވެއެވެ. އަދި ރިސޯޓުތަކުން 15 ފަތުރުވެރިއަކާއި، 39 މުވައްޒަފަކަށް މި ބަލި ޖެހިފައިވާކަމަށްވެސް އެ އެޖެންސީން ވިދާޅުވިއެވެ.\nބޮލުން ގުޅިފައިވަނިކޮށް ވަކިކުރި އެއްމާބަނޑު ދެބެން އެނބުރި ޤައުމަށް


Flight Ge Kuda Dhoru Kamah Emergency Dhoru Hulhuvi Meehakah Bodu Joorimanaa Eh - Vaguthu\nފްލައިޓުގެ ކުޑަދޮރު ކަމަށް އެމަޖެންސީ ދޮރު ހުޅުވި މީހަކަށް ބޮޑު ޖޫރިމަނާއެއް\nމަތިންދާބޯޓު ތެރެ މާ ބޮޑަށް ހޫނުގަދަވުމުން ފަސިންޖަރަކު، ބޯޓުގެ ކުޑަދޮރު ކަމަށް އެމަޖެންސީ ދޮރު ހުޅުވި މައްސަލައެއް ފެންމަތިވެއްޖެއެވެ. ޗައިނާގެ ރައްޔިތަކު މިކަން ކޮށްފައިވާއިރު، މި ޙާދިސާ ހިނގާފައިވަނީ ކޮން އެއަރލައިން އެއްގެ ބޯޓެއްގައިކަން ހާމަވެފައި ނުވެއެވެ.\nޗައިނާގެ ނޫހެއްކަމުގައިވާ "ސައުތު ޗައިނާ ޕޯސްޓް" އިން ބުނެފައިވާ ގޮތުގައި މިކަން ކޮށްފައިވަނީ ޝެން ނަމަކަށް ކިޔާ އުމުރުން 25 އަހަރުގެ މީހެކެވެ. އަދި، އެމީހާ ފްލައިޓުގެ އެމަޖެންސީ ދޮރު ހުޅުވާފައިވަނީ އުދުއްސައިލުމަށް ތައްޔާރުވަމުން ދިޔަ ވަގުތުކަމަށްވެސް ބުނެފައިވެއެވެ.\nނޫސްތަކުން އިތުރަށް ބުނެފައިވާ ގޮތުގައި އެމީހާއަށް ހިފުނީ ކުޑަދޮރުގައި ނޫންކަމާއި އެމަޖެންސީ ދޮރުގެ އަތްގަނޑުގައި ނޫންކަމެއް ނޭނގެއެވެ. އެހެންނަމަވެސް، މި މައްސަލަ ފުލުހުން ބަލަން ފަށާފައިވާކަމަށް މައުލޫމާތު ލިބެއެވެ.\nނޫސްތަކުން ބުނެފައިވާ ގޮތުގައި މިކަމާ ގުޅިގެން އެމީހާ 15 ދުވަހު ފުލުހުންގެ ބަންދުގައި ބެހެއްޓުމަށާއި 11،000 އެމެރިކާ ޑޮލަރުން ޖޫރިމަނާކުރުމަށްވަނީ ޙުކުމްކޮށްފައެވެ. އަދި، ޖޫރިމަނާގެ ފައިސާ ބޭނުންކުރާނީ މިކަމުގެ ސަބަބުން އެއަރލައިން އަށް ލިބުނު ގެއްލުން ހައްލުކުރުމަށްކަމަށެވެ.\nމީގެކުރިން، އެހެން އެއަރލައިން އެއްގެ އެމަޖެންސީ ދޮރު ހުޅުވި މީހަކު 10 ދުވަހަށް ޖަލަށް ލައިފައިވެއެވެ. އެފަހަރުވެސް ހައްޔަރުކޮށްފައިވަނީ ޗައިނާގެ ރައްޔިތެކެވެ.\nމެއި 2, 2018 14:51


އިސްލާމިކް މިނިސްޓަރުގެ އަނބިކަނބަލުންގެ މައްޗަށް ކްރިމިނަލް ކޯޓުގައި އުފުލާފައިވާ ކޮރަޕްޝަންގެ ދަޢުވާ އަނބުރާ ގެންދެވުމާމެދު ކަންބޮޑުވުން ފާޅުކުރުން – Maldivian Democratic Party\n17 އޮކްޓޯބަރު 2014\nއިސްލާމިކް މިނިސްޓަރުގެ އަނބިކަނބަލުންގެ މައްޗަށް ކްރިމިނަލް ކޯޓުގައި އުފުލާފައިވާ ކޮރަޕްޝަންގެ ދަޢުވާ އަނބުރާ ގެންދެވުމާމެދު ކަންބޮޑުވުން ފާޅުކުރުން\nމިނިސްޓަރ އޮފް އިސްލާމިކް އެފެއާޒް އައްޝައިޚް މުޙައްމަދު ޝަހީމް ޢަލީ ސަޢީދުގެ އަނބިކަނބަލުންގެ މައްޗަށް އެންޓި ކޮރަޕްޝަން ކޮމިޝަން (އޭސީސީ) އިން ތަޙްޤީޤްކޮށްގެން ދައުލަތުން ކްރިމިނަލް ކޯޓުގައި އުފުއްލަވާފައިވާ ކޮރަޕްޝަން މައްސަލައިގެ ދަޢުވާ، ރައްޔިތުންނަށް ހާމަކުރެއްވުމެއް ނެތި، ޕްރޮސިކިޔުޓަރ ޖެނެރަލް އެ މައްސަލަ ކުއްލިއަކަށް އަނބުރާ ގެންދަވާފައިވާތީ، ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އިން އެކަމުގެ ކަންބޮޑުވުން އިންތިހާއަށް ފާޅުކުރަމެވެ.\nދައުލަތުގެ ވަޒީރެއްގެ އަނބިކަނބަލަކު ނުވަތަ ފިރިކަލަކު ބިދޭސީއަކާ ގުޅިގެން އެއްވެސް ބާވަތެއްގެ އަމިއްލަ ވިޔަފާރިއެއްކުރުމަކީ ކޮރަޕްޝަން ހުއްޓުވުމާއި މަނާކުރުމުގެ ޤާނޫނުގެ 15 ވަނަ މާއްދާގެ (ހ) ގައި މަނާކޮށްފައިވާ ކަމެއްކަމާއި، އަދި އެފަދަ ކުށަށް އެ ޤާނޫނުގެ ދަށުން ޖަލު ޙުކުމުގެ އަދަބު ވެސް ކަނޑައަޅާފައިވާކަން ފާހަގަކުރަމެވެ. އަދި ކުންފުނި ހަދައިގެން ވިޔަފާރިކުރުމަކީ ސިއްރުކުރެވެން ހުންނަ ޒާތުގެ ކަންކަން ނޫންކަމާއި، ކަމެއް ސާބިތުކުރުމަށް ބޭނުންވާ އެންމެ ހަރުދަނާ ހެކިކަމުގައިވާ ކިތާބީ ހެކި އެކުލެވެނީ ވެސް އެބާވަތުގެ ކަންކަމުގައިކަން ފާހަގަކުރަމެވެ. ނަމަވެސް އިސްލާމިކް މިނިސްޓަރ އައްޝައިޚް މުޙައްމަދު ޝަހީމް ޢަލީ ސަޢީދުގެ އަނބިކަނބަލުން ބިދޭސިއަކާ ގުޅިގެން ކުންފުނިހަދައިގެން ރާއްޖެއިން ބޭރުގައި ރަންރިހީގެ ވިޔަފާރި ހިންގިކަމަށް އޭސީސީގެ ތަޙްޤީޤަށް ލިބުނު ހަރުދަނާ ހެކިތަކުގެ މައްޗަށް ޕްރޮސިކިޔުޓަރ ޖެނެރަލް ކްރިމިނަލް ކޯޓަށް މީގެކުރިން ހުށަހެޅުއްވި މި ދަޢުވާ، އަލަށް އައްޔަނު ކުރެވުނު ޕްރޮސިކިޔުޓަރ ޖެނެރަލް އަނބުރާ ގެންދަވާފައިވާކަން ކަންބޮޑުވުމާއެކު ފާހަގަކުރަމެވެ.\nރައްޔިތުންގެ ސަމާލުކަމަށް އައިސްފައި ހުންނަ ނުވަތަ ދައުލަތުގެ އިސް ފަރާތްތަކާ ގުޅުން ހުންނަ ޖިނާޢީ ބޮޑެތި މައްސަލަތަކުގައި ދައުލަތުން ކޯޓުގައި ދަޢުވާ އުފުއްލެވުމަށްފަހު، އެފަދަ ދަޢުވާތައް އަނބުރާ ގެންދަވާނަމަ، ދެފުއް ފެންނަގޮތަށް އެ މަޢުލޫމާތު އެނގުމަކީ ރައްޔިތުންގެ ޙައްޤެއްކަމަށްވާއިރު، އެ މަޢުލޫމާތު ރައްޔިތުންނާ ޙިއްޞާކުރެއްވުމެއްނެތި، ސިއްރުގޮތެއްގައި ކުއްލިއަކަށް އެފަދަ ގިނަ ދަޢުވާތައް ޕްރޮސިކިޔުޓަރ ޖެނެރަލް މިފަހަކަށް އައިސް އަނބުރާ ގެންދަވާކަން ކަންބޮޑުވުމާއެކު ފާހަގަކުރަމެވެ.\nކޯޓަށް ދަޢުވާ ހުށަހެޅިފައިވަނިކޮށް މިގޮތަށް ޕްރޮސިކިޔުޓަރ ޖެނެރަލް މިފަހަކަށް އައިސް އަނބުރާ ގެންދިވި އެހެން ބާވަތްތަކުގެ ދަޢުވާތަކުގެ ތެރޭގައި ފުޅާ ދާއިރާއެއްގައި މަސްތުވާތަކެތި ރާއްޖެ އެތެރެކޮށް ވިއްކުމުގެ ކުށުގެ ދަޢުވާތަކާއި، ގޭންގު ބޭނުންކޮށްގެން ބިރުދައްކާ ފައިސާ އަތުލުމުގެ ކުށުގެ ދަޢުވާތަކުގެ އިތުރުން މީހުން މެރުމަށް ވަޅިން ޙަމަލާދިނުމުގެ ކުށާގުޅޭ މައްސަލަތައް އަނބުރާ ގެންދެވުން ހިމެނެއެވެ.\nޤާނޫނުގައި ސާފުކޮށް ކަނޑައެޅިފައިވާ ކުށްތަކުގައި، މުސްތަޤިއްލު މުވައްސަސާ ތަކުން ތަޙްޤީޤުކޮށް އަދި ދައުލަތުން ކޯޓުގައި ދަޢުވާ ވެސް އުފުއްލެވުމަށްފަހު، ރައްޔިތުންގެ ސަމާލުކަމަށް އައިސްފައި ހުންނަ، ނުވަތަ ދައުލަތުގެ އިސް ފަރާތްތަކާ ގުޅުން ހުންނަ މިބާވަތުގެ ދަޢުވާއެއް ދައުލަތުން އަނބުރާ ގެންދަވާނަމަ އެކަމުގެ ސަބަބު ރައްޔިތުންނަށް ރަނގަޅަށް ހާމަކޮށްދެއްވުމަކީ ޕްރޮސިކިޔުޓަރ ޖެނެރަލް ކުރައްވަން ޖެހިވަޑައިގަންނަވާ ކަމެއްކަމަށް ދެކޭތީ، ދެފުއް ފެންނަގޮތަށް އެކަން ރައްޔިތުންނަށް ހާމަކުރެއްވުމަށް ޕްރޮސިކިޔުޓަރ ޖެނެރަލަށް މި ޕާރޓީން ގޮވާލަމެވެ.


3 ޙަރަމްފުޅު އެކުގަ ހުއްޓުމަކަށް އައުމަކީ ކުޑަކަމެއް ކަމަށް ދެކެނީ ހެއްޔެވެ؟ އެއީ ބިރުހުރި އިންޒާރެކެވެ!\nމައްކާގެ ޙަރަމްފުޅާއި މަދީނާގެ ހަރަމްފުޅާއި އަދި މަސްޖިދުލްއަޤްޞާ މިވަގުތު އެހުރީ ހަމަ ހުއްޓުމަކަށް އައިސްފައެވެ. ކޮންމެ ދުވަހަކު އެތައް ހާސް ބައަކު ނަމާދުކޮށް ޠަވާފްކޮށް އެހެން އަޅުކަންތައް ވެސް އައީ ކުރަމުންނެވެ. ނަމަވެސް މިއަދުގެ ޙާލަކީ ކޮބައިހެއްޔެވެ؟ މަދު ބައަކަށް އަޅުކަންކޮށްލުމުގެ ފުރުޞަތު ލިބުނު ނަމަވެސް3ޙަރަމްފުޅު އެހުރީ ހުއްޓުމަކަށް އައިސްފައި ނޫންހެއްޔެވެ؟\nނުރައްކާތެރިކަން ބޮޑުވުމުން މައްކާ އާއި މަދީނާގެ ޙަރަމްފުލުގައި މީސްތަކުން ސަޖިދަކުރަމުން އައި ދޫލަތައްވެސް އެވަނީ ނަގަން ޖެހިގެން ނަގައިފައެވެ.\nމީސްތަކުންނޭވެ! ކޮރޯނާ ވައިރަސް، ކޮވިޑް19، ޗައިނާ ބަލި، އެމެރިކާ އުފެއްދި ވައިރަސް މިހެން ގޮސް އެމީހަކަށް ކިޔަން ފެންނަ ކޮންމެ ނަމެއް ކީނަމަވެސް މިޔަނީ ހަަމ ލޮލަށް ނުފެންނަ ކުޑކުޑަކުޑަ ވައިރަސްއެއްގެ ވާހަކައެވެ. ޢާންމުކޮށް މިބޭނުންކުރާ ސާރިޖިކަލް މާސްކްތެރެއިންވެސް ފުރޭނބިގެން ދެމިގަންނަ ކުޑަކުޑަ ވައިރަސް އެއްގެ ވާހަކައެވެ.\nވިސްނައިލަންވީ އެބާރުގަދަ ނަމްރޫދު ނިކަމެތިކޮށްލައްވަވަން އިރާދަ ކުރެއްވެވި ހިނދު ފޮނުއްވެވި ކުޑަކުޑަ މަދިރީގެ ސައިޒަށެވެ! ޤަބޫލުކުރަންވީ ޢުޤޫބާތެއް ބައަކަށް މިންވަރު ކުރައްވަވަން ބޭފުޅުވެވޮޑިގެންފިނަމަ ބޮޑެތި ބިޔަ ބަރުހަތިޔާރުތަކަށް ބޭނުންފުޅުވެ ވޮޑިގެން ނުވާ ކަމެވެ. ބޮންތަކާއި ނިޔުކްލިއަރު ހަތިޔާރަށް ބޭނުންފުޅުވެވވޮޑިގެން ނުވާނެ ކަމެވެ.\nމީސްތަކުންނޭވެ! މިފަދަ ކޮންމެ ކަމަކީ ވިސްނައި ފިކުރުކުރާ މީހަކަށް އެތައް ހާސް ޢިބްރަތްތެރި ފިލާވަޅުތަކެވެ! ވިސްނައި ފިކުރުކޮށް އަވަހަސް ތައުބާވާށެވެ! ތިމާމެންގެ ކިބައިގައި އެއްވެސް އާރެއް ބާރެއް ނެތްކަން ޤަބޫލުކޮށް ހުރިހާ ބާރުތަކެއްގެ މިލްކުވެރިކަން ލިބިވޮޑިގެންވާ ﷲ ތަޢާލާގެ މަގަށް ރުޖޫޢަވުން އަވަސްކުރާށެވެ!


32 team aaeku Sinan campaign team ge futusal mubaaraaiy launch kohdfi\n32 ޓީމާއެކު ސިނާންގެ ކެމްޕޭން ޓީމުގެ ފުޓްސަލް މުބާރާތް ލޯންޗްކޮށްފި\nހުސައިން ހަބީބު އަދި އަހުމަދު މުހައްމަދު\nމައްޗަންގޮޅި ފައިވް ވާސަސް ފައިވް ފުޓްސަލް މުބާރާތް ލޯންޗު ކުރުމަށް މިރޭ ބޭއްވި ހަފުލާގައި މެމްބަރު ސިނާން ޓީމުތަކަށް ޖާޒީ ހަވާލު ކޮށްދެއްވަނީ --\nމައްޗަންގޮޅި ދެކުނު ދާއިރާއަށް ވާދަ ކުރައްވާ، އަދި މިހާރުވެސް އެ ދާއިރާ ތަމްސީލު ކުރައްވާ އަބްދުﷲ ސިނާންގެ ކެމްޕޭން ޓީމުން ބާއްވާ، ފުޓްސަލް މުބާރާތް "މައްޗަންގޮޅި ފައިވް ވާސަސް ފައިވް" ފުޓްސަލް މުބާރާތް ލޯންޗު ކޮށްފި އެވެ.\nމި މުބާރަތަކީ، މައްޗަންގޮޅި ދެކުނަށް ހާއްސަ މުބާރާތެވެ. މުބާރާތުގެ ޗެމްޕިއަން ޓީމަށް 40000 ރުފިޔާ ހުށަހަޅާފައި ވެއެވެ. ރަނަރަފު ޓީމަށް 20000 ރުފިޔާ ދެ އެވެ. އޭގެ އިތުރުން މުބާރާތުގެ އެންމެ މޮޅު ފަސް ކުޅުންތެރިން ހޮވަން ވެސް ވަނީ ނިންމާފަ އެވެ.\nމުބާރާތުގައި ބައިވެރިވާ ޓީމްތަކާއި މިރޭ ރާނބާ ރެސްޓޯރަންޓްގައި ބައްދަލު ކުރައްވާ ސިނާން ވިދާޅުވީ، އެ މުބާރާތަކީ މައްޗަންގޮޅި ދެކުނަށް މިފަހަރު ވެސް އޭނާ ކުރިމަތިލައްވާތީ ބާއްވާ މުބާރާތެއް ކަމަށެވެ. ނަމަވެސް ކުރިޔަށް އޮތް ފަސް އަހަރު ވެސް އެ މުބާރާތް ބާއްވާނެ ކަމަށެވެ.\nމުބާރާތް ލޯންޗް ކުރުމަށް ސިނާން މިރޭ ވާހަކަފުޅު ދައްކަވަނީ -- އަވަސް\n"މި މުބާރާތަކީ މި އަހަރު ބައްވާ މަޖިލިސް އިންތިހާބުގައި އަޅުގަނޑު ކުރިމަތިލާތީ އެކަމަށް ތައްޔާރުވުމުގެ ގޮތުން ވުޖޫދަށް އައި މުބާރާތެއް. އެހެން ނަމަވެސް، މި މުބާރާތަކީ މި ހިސާބުން ފެށިގެން، އިރާދަ ކުރެއްވިއްޔާ ކުރިޔަށް އޮތް ފަސް އަހަރުވެސް، ކޮންމެ އަހަރެއްގައި ކުރިޔަށް ދާނެ މުބާރާތެއް. މި މުބާރާތް ބޭއްވުމުގެ މަގުސަދަކީ މައްޗަންގޮޅިގެ ޒުވާނުންގެ ހާއްސަކޮށް މައްޗަންގޮޅި ދެކުނުގެ ޒުވާނުންނަށް ކުޅިވަރުގެ ފުރުސަތު އިތުރަށް ފަހި ކޮށްދިނުމާއި، ހަމަ އެއާއެކީގައި އަޅުގަނޑުމެނާ ހުރިހާ އެންމެން އެކީ އެއްބައިވަންތަކަމާއެކީ، އެއްރޫހެއްގައި މަސައްކަތް ކުރެވޭނެ މާހައުލެއް އުފެއްދުން" ސިނާން ވިދާޅުވި އެވެ.\nސިނާން ކެމްޕޭން ޓީމުގެ ފަރާތުން، މުބާރާތް އިންތިޒާމު ކުރުމުގައި އިސްކޮށް ހަރަކާތްތެރި ވަނީ، ކުލަބު ގްރީން ސްޓްރީޓްގެ އިސް މާގާމެއް ފުރުއްވި އަހްމަދު ޝަޒީނެވެ. އޭނާ ވިދާޅުވީ ސިނާން ކެމްޕޭން ޓީމުގެ އަމާޒަކަށްވީ، މައްޗަންގޮޅި ދެކުނުގެ ޒުވާނުންނަށް ފުރުސަތުތަކެއް ހޯދައިދިނުން ކަމަށެވެ. އެގޮތުން މުބާރާތުގައި މައްޗަންގޮޅި ދެކުނުގެ ޒުވާނުންނަށް ފުރުސަތު ލިބޭނެހެން މުބާރާތުގެ ގަވާއިދު އެކުލަވާލާފައި ވާނެ ކަމަށެވެ.\nމި މުބާރާތުގެ ކޮންމެ ޓީމެއްގައި މައްޗަންގޮޅި ދެކުނަށް ނިސްބަތްވާ ތިން ކުޅުންތެރިން ހިމެނެން ޖެހެ އެވެ. އަދި ޓީމުގެ މެނޭޖަރުގެ ގޮތުގައި ލިސްޓް ކުރަން ޖެހޭނީ ވެސް މައްޗަންގޮޅި ދެކުނަނަށް ނިސްބަތްވާ މީހެކެވެ.\nކޮންމެ ޓީމެއްގައިވެސް ހިމެނެން ޖެހޭނީ ހަތް ކުޅުންތެރިންނެވެ. އެއިން ތިން ކުޅުންތެރިންނަކީ މައްޗަންގޮޅި ދެކުނަށް ނިސްބަތްވާ ކުޅުންތެރިންނަށް ވުން ލާޒިމެވެ. އެއީ ބައިވެރިވެފައިވާ 32 ޓީމުން 224 ކުޅުންތެރިންނެވެ. ދަނޑުމަތީގައި އަބަދުވެސް ހަރަކާތްތެރި ވެވޭނީ ކޮންމެ ޓީމަކުން ވެސް ފަސް ކުޅުންތެރިންނަށެވެ.\n"އެ އަދަދަށް ވުރެ ގިނައިން މުބާރާތުގައި ޒުވާނުންގެ ޝާމިލުވުން ހިމެނެނޭ،" ޝަޒީން ވިދާޅުވި އެވެ. "ޓީމެއްގެ އޮފިޝަލުންނާއި މުބާރާތުގެ ޖަޖިން ޕެނަލާއި، ސަޕޯޓަރުންނާއެކު 400 ވުރެ ގިނަ މީހުންގެ ޝާމިލުވުން މި މުބާރާތުން ފެނިގެން ދާނެ."\nމި މުބާރާތް، ފަށާނީ އަންނަ ހުކުރު ދުވަހު އެވެ. އެއަށް ފަހު ހޮނިހިރު ދުވަހުވެސް މުބާރާުގެ ކުޅުން އޮންނާނެ އެވެ. އޭގެ ފަހުން ފަސް ދުވަސް މެދުކެނޑުމަށް ފަހު މުބާރާތުގެ ކުޅުން ދެން އޮންނާނީ، މި މަހު 22 އަދި 23 ގަ އެވެ. އެއީ ޖެހިގެން އަންނަ ހަފުތާގެ ހުކުރު ދުވަހާއި ހޮނިހިރު ދުވަހު އެވެ. މުބާރާތުގެ ފައިނަލު މެޗު އޮންނާނީ 23 ވަނަ ދުވަހު އެވެ.\n"ވީކެންޑްގައި މެޗުތައް ކުޅުމުގެ ބޭނުމަކީ ވީހާވެސް ގިނަ ކުދިންނަށް ފުރުސަތު ހޯދައިދިނުން،ވަޒީފާ ތަކުގައި އުޅޭ ކުދިންނަވެސް ޗުއްޓި ދުވަހެއްގައި މުބާރާތް ކުޅެވޭ ގޮތަށް ހެދީމަ، އެ ކުދިންވެސް މި މުބާރާތުގެ ތެރޭގައި ހިމެނޭނެ، އެހެންވެ ވީކެންޑްގައި މެޗު ކުޅެން ނިންމީ." ޝަޒީން ވިދާޅުވި އެވެ.\nނަޝީދުގެ ހިސާބު: އެމްޑީޕީއަށް މާލެއިން 12،000 ވޯޓް


BREAKING: Siyad bandhun dhookollaifi | Mihaaru\nކްރިމިނަލް ކޯޓުގައި މިއަދު އޮތް ޝަރީއަތަށް ސިޔާދު ހާޒިރު ކުރަނީ.---ފޮޓޯ: ހުސެއިން ވަހީދު/މިހާރު\nސިޔާދު ބަންދުން ދޫކޮށްލައިފި\n19 ޖުލައި 2018 - 16:36 44 comments\nޖުމްހޫރީ ޕާޓީގެ ފައުންޑަރު ގާސިމް އިބްރާހީމްގެ ދަރިކަލުން އިބްރާހީމް ސިޔާދު ގާސިމް، ކްރިމިނަލް ކޯޓުން މިއަދު ދޫކޮށްލައިފި އެވެ.\nކުރީގެ އުއްތަމަ ފަނޑިޔާރު އަބްދުﷲ ސައީދާއި ކުރީގެ ފަނޑިޔާރު އަލީ ހަމީދު ފްލެޓެއް ބައްލަވައިގަތުމަށް 2.4 މިލިއަން ޑޮލަރު ދެއްވިކަމުގެ ތުހުމަތުގައި ފަސް މަސް ވަންދެން ޖަލުގައި ބަންދުކޮށްގެން ގެންގުޅުނު ސިޔާދު ދޫކޮށްލީ، ބައެއް ޝަރުތުތަކާ އެކުގަ އެވެ.\nއެ މައްސަލާގެ ޝަރީއަތް ނިމެންދެން ސިޔާދް ބަންދުކުރަން މާޗު 21 ގައި އަމުރު ކޮށްފައި ވަނިކޮށް އޭނާ ދޫކޮށްލަން ކްރިމިނަލް ކޯޓުން އަމުރުކުރީ އެޕާޓްމެންޓްތައް ގަތުމަށް ފައިސާ ދެއްކި ކަމަށް ބުނާ ލިޔުން އަދިވެސް ދައުލަތަށް ނުލިބި އޮތުމުން އެކަން ސިޔާދުގެ ވަކީލުން ފާހަގަކުރެއްވުމުންނެވެ.\nއެ ލިޔުން ހޯދަން ކުރީގެ އަޑުއެހުމުގައި ދައުލަތަށް ފުރުސަތު ދީފައި އޮތުމުން މިއަދުގެ އަޑުއެހުމުގައި ވެސް ސިޔާދުގެ ވަކީލުން ވަނީ އެ ލިޔުންތަކާ ގުޅޭ ގޮތުން ދައުލަތާ ސުވާލު ކުރިމަތިކުރައްވައިފަ އެވެ. އެ ލިޔުންތަކަކީ މުޅި އެ ދައުވާ ބިނާ ކޮށްފައިވާ ހެކި ކަމަށް ވާއިރު، އެ ހެކި ހޯދަން މަސައްކަތް ފެށި ތާރީޚާއި އެކަން ގޮސްފައިވާ ހިސާބު ސާފުކޮށްދޭން ވެސް ސިޔާދުގެ ވަކީލުން އެދިވަޑައިގަތެވެ.\nޖަވާބުގައި ދައުލަތުން ބުނީ އެ ލިޔުންތައް ހޯދުމުގެ މަސައްކަތް މިދިޔަ މާޗް މަހުން ފެށިގެން ކުރަމުން އަންނަ ކަމަށާއި ބައެއް ލިޔުންތައް މެލޭޝިއާގެ އިދާރާތަކުން ހޯދިފައިވާ ކަމުގެ މައުލޫމާތު މިހާރު ލިބިފައިވާ ކަމަށެވެ.\nސިޔާދުގެ ވަކީލުން ވަނީ ހެކި ނުލިބެނީސް ދައުވާކުރީ ކޮން އުސޫލަކުންތޯ ވިދާޅުވެ، ފަސް މަހަށް ވުރެ ގިނަ ދުވަސް ވަންދެން ސިޔާދު ބަންދުގައި މިހާރު ވެސް ހޭދަކުރައްވާފައިވާ ކަން ފާހަގަކުރައްވައިފަ އެވެ. އަދި ދައުވާ އުފުލުމަށް ފަހު ހެކި ހޯދުމަކީ އެއްވެސް ގައުމެއްގައި ކުރާ ކަމެއް ނޫން ކަމަށް ވެސް ވަކީލުން ވިދާޅުވި އެވެ. އެކަންކަން ފާހަގަކޮށް، ސިޔާދު ބަންދުން މިނިވަންކޮށް ދިނުމަށް ވަކީލުން އެދިވަޑައިގަތެވެ.\nދައުލަތުން ބުނީ ސިޔާދު ގޭ ބަންދަށް ބަދަލު ކުރިޔަސް، މައްސަލައެއް ނެތް ކަމަށެވެ. އެކަމަކު ސިޔާދުގެ ވަކީލުން އެދިވަޑައިގަތީ ވިޔަފާރީގެ ކަންކަމުގައި އުޅުއްވޭނެ ފަދަ ގޮތަކަށް ސިޔާދު އެއްކޮށް މިނިވަންކޮށްދިނުމަށެވެ.\nދެ ފަރާތުގެ ވާހަކަތައް އެއްސެވުމަށް ފަހު، ކްރިމިނަލް ކޯޓުގެ އިސް ގާޒީ އަހުމަދު ހައިލަމް ނިންމެވީ އެ ލިޔުންތައް ލިބޭނެ ވަކި ދުވަހެއް ކަނޑައެޅިގެން ބުނަން ދައުލަތަށް ނޭނގޭތީ ސިޔާދް ބަންދުން ދޫކޮށްލުމަށެވެ. އެކަމަކު މާލެއިން ބޭރަށް ވަޑައިނުގަތުމަށާއި އެޑްރެސް ބަދަލުވާ ނަމަ އެކަން އެންގެވުމާއި ކޯޓުން ފޮނުވާ ޗިޓްތަކާ ހަވާލުވުމަށް އިސް ގާޒީ ޝަރުތުކުރެއްވި އެވެ.\nސިޔާދު ބަންދުން މި ދޫކޮށްލީ ގާސިމަކީ ކޯޓުތަކުގައި ހިންގަވާ އެންމެ ކުރު މަގުން އިންސާފާ ހަމައަށް ވަޑައިގަންނަވަން ފަރިތަ ބޭފުޅެއް ކަމަށް މިއަދު ރައީސް އަބްދުﷲ ޔާމީން ވިދާޅުވެފައި ވަނިކޮށެވެ. ގާސިމަށް އަމާޒުކުރައްވައި، ހދ. ހަނިމާދޫގައި ވާހަކަފުޅު ދައްކަވަމުން ރައީސް ވިދާޅުވި ގޮތުގައި "ގާސިމަކީ ކޯޓު މަރުހަލާއަށް ފަރިތަ ބޭފުޅެކެ"ވެ.\nއެކަމަކު އެގޮތަށް ގާސިމް ސިފަކުރެއްވީ ސިޔާދުގެ މައްސަލަ ނަންގަވައިގެންނެއް ނޫނެވެ. އޭގެ ބަދަލުގައި ރައީސް އިޝާރަތްކުރެއްވީ ގާސިމްގެ މައްޗަށް އިއްވާފައިވާ ތިން އަހަރުގެ ހުކުމުން ބަރީއަވެވަޑައިގަތުމަށް އިސްތިއުނާފަށް ވަޑައިގަތުމުގެ މައްޗަށެވެ.\nGasim akee emme kuru magun insaafaa hama ah dhaan faritha beyfulheh: Raees\n"ގާސިމަކީ ކޯޓު މަރުހަލާ އަށް ފަރިތަ ބޭފުޅެއް. ކޯޓުތައް ހުރި ތަން، ކޯޓުތަކުގައި ހިނގަންވާ އެންމެ ކުރު މަގުން އިންސާފާ ހަމައަށް ދާން ވަރަށް ފަރިތަ ބޭފުޅެއް. އެހެންވީމަ ތިން އަހަރުގެ ހުކުމެއް އައުމާ ގުޅިގެން މައުސޫމް ކަމަށް ވާ ނަމަ، ކުށުން ބަރީއަވެވަޑައިގަތުމަށް އިސްތިއުނާފަށް ވަޑައިގަންނަވާ،" ރައީސް ވިދާޅުވި އެވެ.\nFaris aai siyadh ves Shareeaiy nimendhen bandhu\nއިތުރު ލިޔުންތައް އިބްރާހިމް ސިޔާދު ގާސިމް ކްރިމިނަލް ކޯޓް މެމްބަރު ގާސިމް އިބްރާހިމް (މާމިގިލި) ކުރީގެ އުއްތަމަ ފަނޑިޔާރު އަބްދުﷲ ސައީދު ކުރީގެ ފަނޑިޔާރު އަލީ ހަމީދު


ރައީސުލްޖުމްހޫރިއްޔާ، 'މަސްޖިދު މުޙައްމަދު' ހުޅުއްވައިދެއްވައިފި - The President's Office\n14 އޮކްޓޫބަރު 2021، ރިފަރެންސް: 2021-444\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، 'މަސްޖިދު މުޙައްމަދު' މިސްކިތް ރަސްމީކޮށް ހުޅުއްވައިދެއްވައިފިއެވެ. އެމަނިކުފާނު މި މިސްކިތް ހުޅުއްވައިދެއްވާފައިވަނީ، މިއަދު ހަވީރު ހުޅުމާލޭގައި މިކަމަށްޓަކައި ބޭއްވެވި ޚާއްޞަ ރަސްމިއްޔާތެއްގައެވެ.\nމިއަދު ރައީސުލްޖުމްހޫރިއްޔާ ހުޅުއްވައިދެއްވި 'މަސްޖިދު މުޙައްމަދު' މިސްކިތަކީ، ހެޔޮއެދޭ ފަރާތެއްގެ ހިލޭ އެހީގައި ޢިމާރާތްކޮށްފައިވާ، 760 މީހުންގެ ޖާގައިގެ މިސްކިތެކެވެ. މި މިސްކިތުގައި އަންހެނުންނަށް ޚާއްޞަކޮށް ނަމާދުކުރެވޭނެ އިންތިޒާމްވަނީ ހަމަޖައްސާފައެވެ. މި މިސްކިތް އިމާރާތް ކުރަން ފަށާފައިވަނީ 18 ޖުލައި 2019 ގައެވެ. އަދި މިއަހަރުގެ 10 އޮކްޓޫބަރު ވީ އާދިއްތަ ދުވަހު މި މިސްކިތުގައި އިތުރަށް ފުރިހަމަކުރަން ހުރިކަންކަން ވަނީ މުޅިން ފުރިހަމަކޮށް ނިންމާފައެވެ.


ޔަމަން ހަނގުރާމަ: ސްކޫލް ކުދިން ތިބި ބަހަަށް ހަމަލާ ދެވުނު ކަމަށް...\nސިއްހަތު ވާހަކަ ލުއިޚަބަރު ދިވެހި އިސްލާމް ލައިފް ސްޓައިލް\nޔަމަން ހަނގުރާމަ: ސްކޫލް ކުދިން ތިބި ބަހަަށް ހަމަލާ ދެވުނު ކަމަށް ސައުދީ ކޯލިޝަނުން އެއްބަސްވެއްޖެ\nސައުދީ ކޯލިޝަނަށް ހެދޭ މިފަދަ ގޯސްތައް ތަހުގީގު ކުރުމަކީ މަދުން ނޫނީ ނުފެންނަ ކަމެއް\n2 ސެޕްޓެންބަރ 2018 | އާދީއްތަ 13:34\nސްކޫލް ބަހަކަށް ދިން ހަމަލާގަައި 40 ދަރިވަރުން ހިމެނޭގޮތުން ޖުމްލަ 51 މީހުން މަރުވި\nޔަމަނުގައި މިދިޔަ މަހު ސްކޫލް ބަހަކަށް ހަމަލާދީ 40 ދަރިވަރުން ހިމެނޭގޮތުން ޖުމްލަ 51 މީހުން މަރުވި ހާދިސާއަކީ އުޒުރެއް ދެއްކޭނެކަމެއް ނޫންކަމަށް ސައުދީ އަރަބިއްޔާއާއި ޔުނައިޓެޑް އަރަބް އެމިރޭޓްސްއިން އެއްބަސްވެއްޖެއެވެ.\nޔަމަނުގެ ހޫސީންނާއި ހަނގުރާމަ ކުރަމުންދާ ކޯލިޝަނުން ކުރި ތަހުގީގު ހޮނިހިރު ދުވަހުވަހު އާއްމުކޮށްފައިވާއިރު ބުނެފައިވަނީ އެ "ގޯސް" ހެދިފައިވަނީ އޯގަސްޓް މަހުގެ9ވަނަ ދުވަހު ސާދާ ޕްރޮވިންސްގައި ވައިގެމަގުން ދިން ހަމަލާތަކުގައި ކަމަށެވެ.\nހަމަލާ ދިން ދުވަހު ކޯލިޝަންގެ ތަރުޖަމާނު ކާނަލް ތުރުކީ އަލް މަލްކީ ވަނީ އެ ހަމަލާ ދިނީ ސައްހަ އަސްކަރީ އަމާޒަކަށް ކަމަށް ވިދާޅުވެ ހަމަލާ ދިފާއުކުރައްވާފައެވެ.\nސައުދީ ކޯލިޝަނަށް ހެދޭ މިފަދަ ގޯސްތައް ތަހުގީގު ކުރުމަކީ މަދުން ނޫނީ ނުފެންނަ ކަމަކަށްވާއިރު ޖޮއިންޓް އިންސިޑެންޓް އެސެސްމެންޓް ޓީމުން ބުނެފައިވަނީ ހަމަލާގެ ފަހަތުގައިވާ ފަރާތްތައް ޒިންމާ ދާރު ކުރުވާނެކަމަށެވެ.\nއަވަށްޓެރި ޖިބޫޓީގައި ހުރި އަލްޖަޒީރާގެ ނޫސްވެރިޔާ އެލަން ފިޝަރ ބުނެފައިވަނީ ހަމަލާއަކީ ރަނގަޅު ހަމަލާއެއްކަމަށް ބުނުމަށްފަހު އެކަން ބަދަލުކޮށް ނެރުނު މި ބަޔާނަކީ ފާހަގަކޮށްލެވޭނެ ބަޔާނެއްކަމަށެވެ.\nޔަމަނުގެ އުތުރުގެ ސާދާ ޕްރޮވިންސްގެ މާރުކޭޓެއް ކައިރިން ހަމަލާ އެރި، އެ ބަސް ދަތުރުކޮށްފައި ދިޔައީ ޕިކްނިކެއް ނިންމާލުމަށް ފަހު ކުދިން ގޮވައިގެން ސްކޫލަށް ކަމަށް ސޭވް ދަ ޗިލްޑްރަން އިން ބުނެއެވެ. . ބަހަށް ވައިގެ ހަމަލާ ދިނީ މާރުކޭޓްގެ ކައިރީގައި ބަސް މަޑުކޮށްގެން ލުއި ބުއިމެއް ގަތުމަށް ޑްރައިވަރު ފިހާރަ އަށް ވަތް ވަގުތު ކަމަށް ވެއެވެ. ބަހުގައި ތިބީ 15 އަހަރުން ދަށުގެ ކުދިންނެވެ.\nއެންމެ ފަހުން އަޕްޑޭޓް ކުރީ:4މަސް ކުރިން\nރިވިއު ކުރީ: އަހުމަދު ފައިރޫޒު\n45 މިނެޓު ކުރިން\nއައްޑޫ ސިޓީން ކޮވިޑަށް ޕޮޒިޓިވްވި މީހުންގެ އަދަދު 400ން މައްޗަށް\n31 މިނެޓު ކުރިން\nއުރުގުއޭ އަތުން އާޖެންޓީނާއަށް ފުރަތަމަ މޮޅު\n1 ގަޑިއިރު ކުރި\nއިތުރު ދެ މީހަކު ނިޔާވެ މަރުގެ އަދަދު 205ށް\n2 ގަޑިއިރު ކުރި\nހަމަލާގެ ތަހުގީގަށް ބޭނުންވާ މައުލޫމާތު ޑިފެންސް ފިޔަވައި އެހެން ހުރިހާ މުއައްސަސާއަކުން ހިއްސާކޮށްފި – އެޗްއާރްސީއެމް\n''އެކުވެރިޔާ ވަކިވެ ދިޔައީ އަގުހުރި ހަދިޔާއެއް ދީފައި''\nސައްމެ، ވަކިވެގެން އެ ދިޔައީ މުޅި ނިލަންދޫ ރޮއްވާލާފައި!\nދުނިޔޭގެ އެންމެ ބޮޑު އާއިލާގެ ބައްޕަ މަރުވެ 39 އަނބިން ހުވަފަތްވެއްޖެ\nއިތުރު ފީޗާތަކާއެކު ބީއެމްއެލްގެ އައު އެޕް ތައާރަފްކުރަނީ\nސްޓޭޑިއަމް ފުރެންދެން ހަންގޭރީގެ ސަރުކާރުން މީހުން ވެއްދީ ކީއްވެ؟\nމަހުލޫފުގެ މައްސަލަ އަނބުރާ ފޮނުވައެއް ނުލަން، އެދުނީ އިތުރު ލިޔެކިޔުންތައް ހޯދަން – ޕީޖީ އޮފީސް\nޔޫރޯ 2020 - އިންގްލެންޑާއި ސްކޮޓްލެންޑް ބައްދަލުކުރި މެޗު\nރާއްޖެ އެމްވީ އައް ލޮގިން ކުރޭ


Fuluhunge Agu Vettey Gothah Vaahaka Dhakkaathee Massakkathah Onna Shauguverikan Gelley - Fairoosh - Vaguthu\nފުލުހުންގެ އަގު ވެއްޓޭ ގޮތަށް ވާހަކަދައްކާތީ މަސައްކަތަށް އޮންނަ ޝައުގުވެރިކަން ގެއްލޭ - ފައިރޫޝް\n11 މަސް ކުރިން ( ޖޫން 15, 2020 )\nނޫސްވެރިންގެ ބައްދަލުވުމުގައި ފައިރޫޝް - ފޮޓޯ: ރައީސް އޮފީސް\nފުލުހުންގެ އަގުވެއްޓޭ ގޮތަށް ދައްކާ ވާހަކަތަކުގެ ސަބަބުން ފުލުހުން އެ މީހުންގެ ވާޖިބު އަދާ ކުރުމުގައި ފަރުވާ ކުޑަ ކުރެވޭ ކަމަށް އެސިސްޓެންޓް ކޮމިޝަނަރ އޮފް ޕޮލިސް އަބްދުﷲ ފައިރޫޝް ވިދާޅުވެއްޖެއެވެ.\nފައިރޫޝް މިހެން ވިދާޅުވީ، މިއަދު ކުރެއްވި ޓްވީޓެއްގައެވެ. އޭނާ ވިދާޅުވީ، ޒިންމާދާރު މަގާމުތަކުގައި ތިއްބަވާ ބައެއް ފަރާތްތަކުން ފުލުހުންނަކީ ކުއްތަކަށް އަރައިގަތުުމަށް ހިތްވަރުދޭ ބައެއްގެ ގޮތުގައި ސިފަ ކުރަމުންދާ ކަމަށެވެ. އަދި މިކަމުގެ ސަބަބުން އާއްމުން ފުލުހުންނާއި މެދު ދެކޭ ގޮތް ބަދަލުވާ ކަމަށާއި، އަދި ފުލުހުން އެ މީހުންގެ ވާޖިބު އަދާ ކުރުމަށް ޝައުގުވެރިކަން ކުޑަވާ ކަމަށް ފައިރޫޝް ވިދާޅުވިއެވެ.\nWhen people in public offices continuously barrage the police institution asafelonious pack, it not only erodes public confidence in the police but also demoralises the officers. That, weakens the entire system. Provide directions and ensure accountability –abetter option.\n— Phairoosch, PhD (@fairoosh) June 15, 2020\n"މިކަމަކީ މުޅި ސިސްޓަމަށް ނޭދެވޭ އަސަރު ކުރުވުވާ ކަމެއް. ހައްލަކީ ކުރިމައްޗަށް ގެނެސް އިރުޝާދު ދިނުން". ފައިރޫޝް ވިދާޅުވިއެވެ.\nފައިރޫޝް މިގޮތަށް ވިދާޅުވިއިރު، ރައްޔިތުންގެ މަޖިލީހުގައި މިހާރު ކުރިއަށްދާ ޖަލްސާތަކުގައި ބަހުސް ކުރަމުންދާ ދިވެހި ފުލުހުންގެ ހިދުމަތުގެ ބިލާއި ގުޅޭގޮތުން ވާހަކަދައްކާ ބައެއް މެންބަރުން ފުލުހުންގެ އަގު ވެއްޓޭ ގޮތަށް ވާހަކަަދައްކަމުން ދެއެވެ. އަދި ފުލުހުން ކުރަމުންދާ ނުރަނގަޅު ކަންތައްތައް ފާހަގަކޮށް ބައެއް މެންބަރުން ވާހަކަދައްކާފައި ވެއެވެ.\nމާލޭގައި މިއަދު މާރާމާރީއެއް\nޖޫން 15, 2020 19:19\nއަގު ވެއްޓޭ ވާހަކަ މީހުން ދައްކަނީ ލީޑަރޝިޕެއް ނެތް ލީޑަރުން ނެތް އަދި ސެޓުފިކެޓު އޮތަސް އޮފިސަރަކަށްވާވަރުގެ ލަޔާގަތެއް ހުރި އޮފިސަރަކު ތަނުގައި ނެތީމާ. އޭގެ މިސާލެއް އެންމެ ފަހުން ކުރި ޖޫރިމަނާތަކަކީވެސް. ތަނަށް މައްސަލައެއް ހުށަހަޅާފައި ގެޔަށް ދިއުމުގެ ކުރިން ކުށްކުރި ފަރާތަށް މައްސަލަ ހުށަހެޅި ފަރާތުގެ ވަނަވަރު އޮޅުންފިލުވައިދީފައި ކުށްވެރިޔާ މައްސަލަ ހުށަހެޅި ފަރާތުގެ ގެޔަށް ފޮނުވާތީ. އަދި ޑިއުޓީއަށް ވިލީ ފުލުސްތަކަށް ނުކުންނަ ކުދިން ރޭގަނޑު ހަތަރުދަމު ގޭމު ކުޅެން ތިބޭތީ. ރަށްރަށުގައި ތިބޭ ފުލުހުންނަށް ރަށުގައި އުޅޭ އުނަގަނޑުގައި ފަޓުލޫނު ހަރުނުލާ ކުދިންނާ ނުލާ ޓިގު ނުކުޅެވޭތީ. ލިޔަން ހުރި ލިސްޓު ދިގުވާތީ މިވަގުތަށް ކުރުކޮށްލީ.\nޖޫން 15, 2020 19:23\nމި ވެސް ބާޣީ އެއް\nޖޫން 15, 2020 19:24\nކަލޭމެނަށްވެސް އުޅެވޭ ގޮތުން އެހެން އެވަނީ\nޖޫން 15, 2020 20:11\nމުޅިފުލުލުސް މުއައްސަސާ އަށް ރައްދުކުރަންޏާ ގޯސް! ނަމަވެސް އެންމެން ދަންނަ ބޮޑު ހަޤީގަތެއް، ފުލުހުންގެ ތެރޭގައި މަސްތުވާތަކެއްޗާއި މާރާމާރީގެ ކުށްތަކާއި މިނޫންވެސް ކުށްތައް ކުކާ މީހުންވެސް އެބަތިބިކަން. ވީމާ ފުލުހުންގެ މުއައްސަސާ ސާފްކުރަންވެސް ޖެހޭ! އާންމުންގެ އިތުބާރު އޮންނަ ތަނަކަށް ވާންޖެހޭ! ތެދުވެރިކަމާއެކު ޕޮރޮފެޝަނަލީ މަސައްކަތް ކުރާ ބޭފުޅުންވެސް ތިއްބަވާނެ! އެކަމަކު އެއްބަޔަކު ކުރާ ކުށްތަކުގެ ސަބަބުން މުޅި މުއައްސަސާ ބަދުނާމުވަނީ އެކަންކަމަށް އެކަށީގެންވާ ފިޔަވަޅުއަޅާ އިސްލާހް ނުކުރެވޭތީ!! މުއައްސަސާގެ ހައިބަތު ނުދެމެހެއްޓޭތީ!!!\nޖޫން 15, 2020 21:02\nކޮންމެ ވައްތަރެއްގެ ވާހަކައެއް އަންނި ދެއްކިޔަސް ލިބެނީއިތުރު ހިތްވަރެއް ދޮގެއްތޯއެވެ.\nއެމީހުންނާއިމެދު ފިޔަވަޅު ނޭޅުއްވެނީ އެއީ ޤާނޫނަޢްވުރެ މަތީގަތިއްބަވާ ބަޔަކީތޯއެވެ.؟؟؟؟؟؟؟\nމި ގައުމުގައި ފުލުހުން ދެކެ އެންމެ ރުޅިއައިސްގެން އުޅެނީ ޔެލޯ ޕާޓީގެ ވެރިން.\nޖޫން 15, 2020 21:06\nފުލުހުން ސޯޓް ލައްވަން ގޮވާލާ އަގުވައްޓާލައިފިތާ.. ފުލުހުންނަށްވެސް އިހުތިރާމް ލިބޭނީ އިބުތިރާމް ދީގެން..\nފުލުހުންނޭ..ތިއީ ރައްޔިތުންގެ ޚާދިމުން .\nދިވެހިރާއްޖޭގައި ރައްޔިތުންނަށްވުރެ މަތީ ބަޔަކު ނުތިބޭނެ، އެއީ ފުލުހުންނާއި ވެރިން އަދި ސިފައިން ހިމެނޭގޮތަށް..\nޕޮލިހުން އަދި ސިފައިން ސިޔާސީ ވެއްޖެނަމަ އެއީ ނުރައްކާތެރިކަމެއްތާ.. ހިތާމަޔާއެކު ދަންނަވަންޖެހެީ ވަކި ގިންތިއެއްގެ ތެރޭ އެއީ ހަމަ އޮވެ ހިނގާކަމެއް. .. ދަށު ދަރަޖައިގެ ވަކަރުގޭ ބަހުރުވައިން ފުލުހުންނޭ ކިޔާ މެންބަރުން ވާހަކަ ދެއްކުމީ ޤައުމަށް ޤދަރު ކުޑަކުރުން....\nރާއްޖެ ތެރޭގެ ރަށްރަށުގެ ސިކިއުރިޓީ ބަލަހައްޓަން ސެންޓްރަލް ޕޮލިސް މަރުކަޒް ބޭނުންވޭތޯ... ލާމަރުކަޒު ކުރެވޭނީ ސެންޓްރަލް ކޮންޓްރޯލް ޕަވަރ ދޫކޮށް ޒަމާނީ ސިކިއުރިޓީ ވިއުގަ ޤާއިމްކުރުން...ފުލުހުން މަށްސަލަ ތަހުގީގު ކުރަނީ..ހަމަ އެފުލުހުން ހެކިބަސްދޭ، އަދި ޓެސްޓްތައް ހަދަނީ ޕޮލިސް ލެބޯޓަރީން ... އާޚރަތުގެ ނަތީޖާ އަކީ ...ހަމަ ބަރުހެކި ދިނުމުގެ ނިޒާމް.ގެ ތެރެއިން ވ ގިނަ ޒުވާނުންވީ ޖަލުގަ.... ފުލުހުން ތަހުގީގު ކުރާ މަށްސަލަ ތަކުގައި ފުލުހުންގެ ހެކިބަސް ޤަބޫލްކުރުމީ ކޮންފަދަ ނުރައްކާތެރި ކަމެއްތޯ.... ފުލުހުންނަށް ރެސްޕެކްޓް ކުރައްވާ...އެބޭފުޅުންގެ އަގު ވައްޓާ ނުލައްވާ...\nޖޫން 15, 2020 21:07\nމީނަ މިއީ ފެބްރުއަރީ7ގައި ބަޢާވާތުގެ މުލުގައި ތިބިމީހުން އެހީތެރިކަން ފޯރުކޮށްދިން އެކަކު އަދި އަމިއްލައަށް ޕޮލިސް ކަމިޝަނަރަކަށްވި މީހާ،\nޖޫން 15, 2020 21:27\nފުލުހުންގެ އަގުވެއްޓޭ ގޮތަށް ވާހަކަ ދައްކަނީކީ ނޫން ! ފުލުހުންގެ އަގު ވައްޓާލަނީ ފުލުހުން އަމިއްލައަށް ! އަގުވެއްޓުނީމާ އެހެންމީހުންގެ ބޮލުގައި ބަދުނާމު އެޅުވުމުން އަނެއްފަހަރު އަގުވެއްޓެނީ ހަމަ ފުލުހުންގެ !\nޖޫން 15, 2020 21:32\nމިހާރު ވިސްނޭތޯ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އެމްޑީޕީ މީހުން މަގުސަދު\nދުވަހަކުވެސް އެމީހުން ދިވެހި ފުލުހުންނާއި ސިފައިންނަކަށް ހިތެއް ހެޔޮ ނުވާނެ\nމުޖިރިމުންގެ ދިފާއުގާ ނުކުންނާނީ....\nމިހެން އުޅެންހަދައިގެން ވެރިކަން ވެއްޓެނީ\nޖޫން 15, 2020 21:45\nނޫނޭ ފައިރޫމެންގެ މަސައްކަތް ކޮލިޓީވާނީ މި ލާދީނީ ބައިގަނޑު ގެނައީމަ. ދެން ހަޖަމުކޮށްލެއްވުމަށް އަދަބުވެރިކަމާއެކު ދަންނަވަން.\nޖޫން 15, 2020 21:48\nފަރުވާ ކުޑަކުރާމީހުން ކަނޑާލާ ރައްޔަތުންގެ ޓެކްސް ފައިސާއިން މުސާރަ ދީގެން އެމީހުން މަސައްކަތް ކުރަނީ ހިލޭސާބަހަށް ކުރާނަމަ ރަނގަޅު ތިހެން ބުނަން.\nބުނަން ނުކެރުނަސް ތެތެއްވާނީ ތެދަކައް\nޖޫން 15, 2020 22:38\nފުލުހުންގެ އަނިޔާވެރިކަން ވެސް ހަމަ ރައްޔެތުންނައް ލިބޭ ލެއް ވަކި މަދެެއްނޫން..\nރައްޔެތުން ބިކަވެފާ ތިއްބާ ކުރާ ޖޫރިމަނާތަކަކީވެސް އެކަމުގެ އަލިގަދަ ހެއްކެއް...\nޖޫން 15, 2020 22:39\nފުލުހުން އުޅެނީ ޓެކްސް ނުދައްކާތަ. ފުލުހުންގެ އާއިލާ ޓެކްސް ނުދައްކާތަ. ދިވެހިރައްޔިތުންގެ ޓެކްސް ހިމެނެނީ ފުލުހުންނާއި ފުލުހުންގެ އާއިލާ ތަކުންވެސް ޓެކްސް ނަގައިގެން. ޥާނުވާގަ ތިބުނެވެނީ މޮޅެތި ވާހަކައެއްނޫން\nޖޫން 15, 2020 22:47\nޤައުމުގެ ދިފާޢުގައި ރެޔެއްދުވާލެއްނެތި ބުރަކޮށް މަސައްކަތްކުރަމުންދާ ބަޔެއް ފުލުހުންނަކީ ނަމަވެސް މިއަދު މަޖިލީހުގައި އެމީހުންގެ އަގުވައްޓާލައިފި ، މަޖިލީހަކީ ރައްޔިތުން އިތުބާރުކުރާ ތަނަކަށް ނުވަނީ މިފަދަގޮތަކަށް ކަންކަން ހުރުމުން\nޖޫން 15, 2020 23:05\nފިޔަވަޅުނޭޅޭތަ. ނިކަމެތިންގެ މައްޗަށްދޯ ޤާނޫނު ހިންގަންކެރެނީ.\nޖޫން 16, 2020 00:00\nތިކަން އެންމެ ގަދައަށް ކުރާ ކަމަށް ފާހަގަ ކުރެވެނީ އެމްސީ ހަމީދު...\nޖޫން 16, 2020 00:08\nފައިރޫސު ކޮއްކޮއައް ތިއޮތީ އޮޅިފަ... ކޮރަޕްޝަން މައްސަލަތަކުގަ ތި ވަޒީފާއިން ބޭރުކޮއްފަ ތިބޭ ސެކިއުލާ އަދި ނާގަބިލް މީހުން ސިޔާސީ ބޭނުން ހާސިލް ކުރަން ކޮމިޝަނަރު އޮފް ޕޮލިސް ކަން ދީފަ އަރުވާފަ ތިބޭހާ ދުވަހަކު އަހަރެމެން ކައިރީ އެއްވެސް އަގެއް ހުންނަ މުއައްސަސާއެއް ނޫން ތީކީ... ފުލުހުން ކުރާ އެއްވެސް ރަގަޅު ކަމެއް އަހަރެމެނަކަށް ނުފެންނާނެ...\nޖޫން 16, 2020 00:56\nފުލުހުންގެ އަގު މިގައުމުގައި ވައްޓަމުންދަނީ ވަކިބައެއް. އެއީ އެމްޑީޕީއޭ ކިޔުނު ބައިގަނޑެއް. މިދެން ވަރަށް ސާފުކޮށް އެނގެން އޮންނަ ޙަޤީޤަތެއް.\nޖޫން 16, 2020 01:25\nފައިރޫޝް ދެންވާނެ ބޮޑު ބާޤީއަކަށް ދިވެހިން ދިވެހިންގެ ގޮތުގައިއޭ ބުނެ ދޫކޮށްލެވިގެންނުވާނެ ޤާނޫނު ހަދާމަޖިލިސް އަށް ހަކުރުބޯ މީހުން އައްޔަންކުރަންޏާ ވިސްނާ އުޅޭނެގޮތް ފުލުހުންނަކީ އެމީހުންކުރާ މަސައްކަތުގައި ލާމަސީލު ބައެއް އެމްޑީޕީ ފުލުހުންނަށް ދުވަހަކުވެސް ހެވެއްނޭދޭނެ ކީއްވެތޯ ސުވާލުކޮށްފިނަމަ ޚުދު އެމީހުންނަށްވެސް ނޭނގޭނެ އޭނާބުނީމާ އެވާނީ ބާޤީނަށް އޭނާބުނީމާ ގޮޅާފޯސް އޭނާބުނީމާ ގަންޖާފޯސް އޭނާބުނީމާ ދޮގުތަދަށް ބަދަލުވޭ އޭނާއަކީ ކާކު؟\nޖޫން 16, 2020 01:34\nފުލުހުންގެ އަގު ވެއްޓެނީ އެމީހުން ކުރާކަންތަކުގެ ސަބަބުން އެމީހުން ކޮށްފައި ތިބިހުވަޔާއި ހިލާފަށްކަންތައް ކުރާތީ ސިޔާސީވާތީ ޤާނޫނާއި ހިލާފުކަންތައް ކުރާތީ ތިމާމެއް ވަކިކޮޅަކަށް ޖެހޭތީ ވަކިމީހަކަށް ބޯލަބާތީ ރައްޔިތުން ނަށްވެސް އެގޭނެ ގާނޫނާއި ހިލާފުވީމަ އެގޮތައް އުޅެއްޏާ އަގުވެސް ވެއްޓޭނެ ރައްޔިތުންގެ އިތުބާރުވެސް ގެއްލޭނެ ތިމާމެން ވަކިބަޔަކު ބުނާގޮތަކަށް ނޫން ކަންތައް ކުރަންޖެހޭނީ ވެރިންނަށް ކިޔަމަން ވުންއޮވޭ ނަމަވެއް ދޮވެރިންނަށް ކިޔަމަން ވުމެއްނޯންނާނެ އިސްލާމް ދީނާއި ދެކޮޅަށް ތިބޭ ވެރިން ނަށްކިޔަމަން ވާކަށް ނުޖެހޭނެ ކަލޭމެންގެ އަގުވެއްޓި ބޭޒާރުވަނީ ދޮގުވަގުއަނިޔާވެރިން ނަށްކިޔަމަން ވާތީ ތިމާމެން އަމިއްލައަކަށް ވިސްނާލަބަ މިވެރިކަ ފެށުނުފަހުން ތިމާމެން ކުރަން ނުޖެހޭ ކިތައް ކަންތައްް ޤާނޫނާއި ހިލާފަށް ވެރިން އަންގައިގެން ކުރެވިފައިވޭތޯ ވެރިން ބުއްޏަސް ޤާނޫނާއި ހިލާފުކަމެއް ކުރާކަށް ނުޖެހޭނެ ކޮށްފިނަމަ އެވެވުނީ ޤާނޫނާއި ހިލާފު އެހާވަރު ނޭގެއްޏާ ތިވާހަކަ ނުދެއްކިއްޔާ މާތާހިރު!\nޖޫން 16, 2020 04:16\nފުލުހުންގެ އަގުވެއްޓެނީ ކަލޯއާއި ކްލަބްތަކުގެ ރަސްގެފާނު ސީޕީ ހަމީދުމެނާހުރެކަމެއް ތިގަމާރަށް ނޭގޭތަ؟


13 Aharuge kujjaage mahsalaigai hammadh ge mahchah dhauvaa koh, Court ah fonuvaifi – Iru\n13 އަހަރުގެ ކުއްޖާގެ މައްސަލާގައި ހައްމާދުގެ މައްޗަށް ދައުވާކޮށް، ކޯޓަށް ފޮނުވައިފި\nރ. މަޑުއްވަރީގައި 13 އަހަރުގެ އަންހެން ކުއްޖަކާ ކޯޓުން ބޭރުގައި ކައިވެނީގެ ނަމުގައި ގުޅި އަދި ޖިންސީ ގުޅުން ހިންގުމަށް ފަހު އެ ކުއްޖާ މިދިޔަ ނޮވެމްބަރު މަހު ވިހެއި މައްސަލަ ފެންމަތިވީ ދީނީ ޚިޔާލު ތަފާތުވުންތަކެއްގައި ހައްމާދަށް ބަޔަކު ހަމަލާދިން މައްސަލައެއް ތަހުގީގު ކުރަމުން ދަނިކޮށެވެ. އެ ހަމަނުޖެހުމުގައި ހައްމާދަށް ލިބުނު އަނިޔާތަކަށް ފަރުވާ ދިނުމަށް ފަހު އޭނާ ހޮސްޕިޓަލުން ދޫކޮށްލުމާ އެކު، އޭނާ މިހާރު ހުރީ ހައްޔަރުކޮށްފަ އެވެ.\nއެ މައްސަލައާ ގުޅޭގޮތުން ސުވާލު ކުރުމުން ޕްރޮސެކިއުޓާ ޖެނެރަލްގެ އޮފީހުން ބުނީ ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން ގަސްދުގައި އަތްލުމުގެ ދައުވާ ހައްމާދުގެ މައްޗަށްކޮށް، މިއަދު ކޯޓަށް ފޮނުވާފައިވާ ކަމަށެވެ.\nހިޔާ ގުރުއަތު ނެގުން މެދުކަނޑާލައިފި\nކުޑަކުދިންނަށް ޖިންސީ ގޯނާކުރާ މީހުންނާ މެދު ޚާއްސަ އުސޫލުތަކަށް އަމަލު ކުރުމުގެ ގާނޫނު އޮންނަ ގޮތުން ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން ގަސްދުގައި އަތްލައިފި ނަމަ، އެ މީހަކު 10 އަހަރާއި 14 އަހަރާ ދެމެދުގެ މުއްދަތަކަށް ޖަލަށްލެވޭނެ އެވެ.


Mi match gaives 12 vana kulhuntheriyaa zinmaa adhaa kuraane: Suzain - vNews.mv\nމި މެޗުގައިވެސް 12 ވަނަ ކުޅުންތެރިޔާ ޒިންމާ އަދާކުރާނެ: ސުޒޭން\nއައްފާން މުހައްމަދު 07 October 2021, 17:26\nއުރީދޫ ސާފް ޗެމްޕިއަންޝިޕުގައި ރާއްޖެއިން ކުޅުނު ފުރަތަމަ މެޗުގައި ދިވެހި ސަޕޯޓަރުން ދެއްކީ ލާމަސީލު ސަޕޯޓެއް ކަމަށާއި ކުރިއަށް އޮތް މެޗުގައިވެސް އެކަން ފެންނާނެކަމާއިމެދު ޝައްކު ނުކުރާކަމަށް ގައުމީ ޓީމުގެ ކޯޗް އަލީ ސުޒެއިން ވިދާޅުވެއްޖެއެވެ.\nމުބާރާތުގައި މިރޭ ރާއްޖެއިން ބަންގްލަދޭޝް އާއި ދެކޮޅަށް ކުޅޭ މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ސުޒެއިން ވިދާޅުވީ އުންމީދުކުރި ވަރަށްވުރެ މާބޮޑަށް 12 ވަނަ ކުޅުންތެރިޔާ ނުވަތަ ދިވެހި ސަޕޯޓަރުންގެ ޒިންމާ އެމީހުން އަދާކުރިކަމަށެވެ. އަދި ގަބޫލުކުރައްވާ ގޮތުގައި މިރޭގެ މެޗުގައިވެސް އެކަން ފެންނާނެކަމަށް ސުޒެއިން ވިދާޅުވިއެވެ.\n" 12 ވަނަ ކުޅުންތެރިޔާގެ ޒިންމާ އަޅުގަނޑުމެން ވިސްނިވަރަށްވުރެވެސް، މާ ރަނގަޅަށް ނޭޕާލް މެޗުގައި، އަޅުގަނޑުމެން އުފަލުން ފޮޅޭވަރަށް 12 ވަނަ ކުޅުންތެރިޔާގެ ޒިންމާ އެމީހުން އަދާކުރި. އަޅުގަނޑުމެން ގަބޫލުކުރާ ގޮތުގަ މިރޭގެ މެޗުގަވެސް ހަމަ އެ ކޮލިޓީގަ އެހުރިހާކަމެއް އަންނާނެ. އެޔަކަށް އަޅުގަނޑުމެންގެ އެއްވެސް ޝައްކެއް ނެތް".\nހެޑް ކޯޗް އަލީ ސުޒެއިން\nސުޒެއިން މިހެން ވިދާޅުވިއިރު ނޭޕާލް މެޗުގައި ގައުމީ ޓީމަށް ސަޕޯޓުކުރުމަށް އެތައް ހާސް ސަޕޯތަރުންނެއް ދަނޑަށްވަދެ ވަނީ ގައުމީ ޖޯޝުގައި ދިވެހި ޓީމަށް ސަޕޯޓުކޮށްފައެވެ. ހާއްސަކޮށް ނޭޕާލް ޓީމަށް ބޯޅަ ލިބޭ ކޮންމެ ވަގުތެއްގައި ސަޕޯޓަރުންގެ ސަޕޯޓުގެ އަޑުގަދަވުމުގެ ސަބަބުން ނޭޕާލް ޓީމަށް ބޯޅަ ހިފެހެއްޓުމުގައިވެސް ދަތިތަކެއް ކުރިމަތިވިއެވެ.\nނޭޕާލް އަތުން އެމެޗުން ރާއްޖެ 0-1 އިން ބަލިވިނަމަވެސް މެޗުގައި ދިވެހި ޓީމުން ވަނީ މޮޅުކުޅުމެއް ދައްކާފައެވެ. މުޅިމެޗުގައިވެސް ގިނަވަގުތު ބޯޅަ ހިފަހައްޓާ ހަމަލާތަކެއް އުފެއްދުމަށް މަސައްކަތް ކުރީ ދިވެހި ޓީމުންނެވެ. އެހެންނަމަވެސް ރަނގަޅު ފުރުސަތެއް ނުލިބި، ރާއްޖެ ޓީމަށް ގޯލެއް ނުޖެހުނުއިރު މެޗުގައި ނޭޕާލުން ޖެހި ހަމައެކަނި ލަނޑު ޖަހާފައިވަނީ މެޗުގެ 86 ވަނަ މިނެޓުގައެވެ. ކައުންޓަރ އެޓޭކެއްގައި މިލަނޑު އެޓީމަށް ކާމިޔާބު ކޮށްދިނީ ބަދަލުކުޅުންތެރިއެއްގެ ގޮތުގައި އެމެޗުގައި ކުޅެންއެރި މަނީޝް ޑާންގީ އެވެ.\nމުބާރާތުގައި ރާއްޖެއިން ކުޅޭ ދެވަނަ މެޗުގައި ބަންގްލަދޭޝް އާއި ދެކޮޅަށް ނުކުންނައިރު ބަންގްލަދޭޝް ވަނީ މިހާތަނަށް ދެމެޗު ކުޅެފައެވެ. އެގޮތުން ފުރަތަމަ މެޗުގައި ސްރީ ލަންކާ އަތުން 0-1 އިން މޮޅުވިއިރު ދެވަނަ މެޗުގައި ވަނީ އިންޑިއާ އާއި ދެކޮޅަށް ކުޅެ 1-1 އިން އެއްވަރުކޮށްފައެވެ.\nމިރޭގެ މެޗަކީ މުބާރާތުގައި ބޭނުންވާ މަންޒިލަށް ވާސިލުވުމަށް ދިވެހި ޓީމަށް މޮޅުވުން މަޖުބޫރު މެޗެއްގެ ގޮތުގައި ސުޒެއިންގެ އިތުރުން ކެޕްޓަން އަކްރަމް އަބްދުލްޣަނީ ވެސް ފާހަގަކޮށްފައިވާއިރު މިމެޗަށް ވިއްކުމަށް ކަނޑައަޅާފައިވާ ހުރިހާ ޓިކެޓެއް ވަނީ ވިކި ހުސްވެފައެވެ.\n5000 މީހުންގެ ޖާގައިގެ ގަލޮޅު ދަނޑުގައި މިިމެޗު ކުޅޭއިރު މެޗުގައި ބަންގްލަދޭޝްގެ ސަޕޯޓަރުންނަށް ވިއްކާފައިވަނީ 200 ޓިކެޓެވެ. އެއީ ސާފްގެ ގަވައިދުގައިވާގޮތުން ހޯމް ޓީމު ކުޅޭ މެޗުތަކުގައި އަވޭ ޓީމަށް ވިއްކުމަށް ކަނޑައަޅާފައިވާ މިންވަރެވެ.\nއެހެންކަމުން މިރޭގެ މެޗުގައި 4800 ދިވެހިން ގަލޮޅު ދަނޑަށްވަދެ، ދަނޑު ފުރާލާ ދިވެހި ޓީމަށް ގައުމީ ޖޯޝުގައި ހިތްވަރުދޭނެއެވެ.


Ithubaaru Gehluvaa Nulaa - 17 | Vaahaka އިތުބާރު ގެއްލުވާ ނުލާ – 17 – Vaahaka\n4k 28 0\tApril 4, 2021\nއިރުކޮޅެއްފަހުން ނިދީގެ ފުން ކަނޑަކަށް އަހަރެން ގެނބިގެން ދިއައިރު، ދެން ހޭލެވުނީ، ފަތިސް ނަމާދުގެ ބަންގީގެ އަޑަށެވެ. މަޑު މަޑުން ދެލޯ ހުޅުވާލި އަހަރެންނަށް ހައިރާންކަމެއް ލިބުނީ، ހުސްކޮށް އޮތް އެނދާއި، އަހަރެންގެ ގައި މަތީގައި އަޅާފައި އޮތް ރަޖާގަނޑު ފެނުުމުންނެވެ.\nހަމަ ގައިމު އަހަރެން ނިދީ ރަޖާ އަޅައިގެނެއް ނޫނެވެ. މާބޮޑަށް އެކަމާ ވިސްނަން ނަހަދައި ފެންވަރައި ތާޒާ ވެލުމަށް އަހަރެން އަވަސްވެގަތީމެވެ. ކޮޓަރިތެރެއިން އަކިލް ފެންނަން ނެތުމާއި އެކު، އަޅައިނުލާ ފާހަނާއަށް ވަނީމެވެ. އަހަރެންނަށް\nރަނގަޅީވެސް އޭނަ ނުފެނުނިއްޔާއެވެ. ފަތިހުގެ ފިނި ވަގުތު ކަމުން ހޫނު ފެނުން ފެންވަރާލުމާއި އެކު ހަށިގަނޑަށް އަރާމުވެގެން ދިއައެވެ.\nފެންވަރައިގެން ނިކުމެ ކުޑަ ގޮތަކަށް ރީތި ވެލައިގެން އަހަރެން އަވަސްވެގަތީ ފަތިސް ނަމާދު ކޮށްލުމަށެވެ. ނަމާދަށް ހުރި އަހަރެންނަކަށް ކޮޓަރިއަށް ވައިން އަކިލްއެއް ނުފެނެއެވެ. ސަލާމް ދިނުމަށްފަހު ދޮރާއި ދިމާލަށް ބަލައިލުމާއި އެކީ އަހަރެންގެ ހަރަކާތްތަކަށް ނަޒަރު ހުއްޓާލައިގެން ހުރި އަކިލް ފެނުމާއިއެކު، އަހަރެން އަނެއް ފަރާތަށް މޫނު އަނބުރައިލީމެވެ. ހަމަ އެވަރަށް ބަލަން ޖެހޭ ހެއްޔެވެ. ހީވަނީ ބުޅާ މަސްގަނޑަކަށް ބަލާ ހެން ވިއްޔާއެވެ.\nކުރިންވެސް އަކިލްގެ ނަޒަރުން އުނދަގޫވާ އަހަރެން މިފަހަރުވެސް، ވީ އުނދަގުލާއި އެކު ކޮޓަރިން ނިކުންނަން ހިނގައިގަތީމެވެ. އޭރުވެސް ބަހެއް ބުނުމެއްނެތި އަހަރެންގެ ހަރަކާތްތަކަށް ފާރަވެރިވެގެން އަކިލް ހުއްޓެވެ. ހީވަނީ މީހަކު އޭނާ އަހަރެންގެ ބޮޑީގާޑުގެ ގޮތުގައި އައްޔަނު ކޮށްފައި ހުރި ހެނެވެ.\nއަކިލްއަށް ބެލުމެއްނެތި އަހަރެން ތިރިއަށް ފޭބީމެވެ. މުޅި ގޭތެރޭގައިވަނީ މަރުފަދަ ހިމޭންކަމެވެ. އެކަކުވެސް ފަތިސް ނަމާދަށް ނުހޭލަނީ ބާއެވެ. މަޑު ފިޔަވަޅު ތަކެއްގައި ގޮސް ބަދިގެއަށް ވައިން އަހަރެން ސިއްސައިގެން ދިއައީ، ބަދިގެ ތެރޭގައި ހުރި ވަޒްލިފާދައްތަ ފެނުމުންނެވެ.\n"އަހާ މަލަކް، ސިއްސައިގެން ދިއައީތަ؟" ކުޑަކޮށް ހީލަމުން ދައްތަ އަހައިލުމާއި އެކީ ބޯ ޖަހައިލަމުން ކޮފީ އެއް ގިރައިލުމަށް އަހަރެން އަވަސްވެގަތީމެވެ. "ދަރިފުޅު އަކިލްއަށް ވެސް ކޮފީ އެއް ހަދާލައްޗޭ، އޭނަ ވެސް ފައިބާނެ އިރުކޮޅަކުން، ދެންމެވެސް އެދިއައީ ބަނޑުހައިވެގެން އުޅެ އުޅެފަ! ފަތިހު މާ އަވަހަކަށް ބަނޑުހައިވާ ސޮރެއް އެއީ" ހެމުން ހެމުން ވަޒްލިފާދައްތަ ކިޔައިދެމުން ދިއައިރު، އަހަރެންގެ ސިކުނޑިއަށް އައީ މޮޅު ހިޔާލެކެވެ.\n"ދައްތާ، ކިތައް ސަމްސާ ހަކުރު އަކިލްގެ ކޮފީއަށް އަޅަނީ" ކޮފީ ގިރަމުން އަހަރެން އަހައިލީމެވެ. ވަގުތުން އަހަރެންނާއި ދިމާލަށް ވަޒްލިފާ ދައްތަ އެނބުރިލީ އަހަރެންނަށް ކުށެއް ކުރެވުނު ފަދައިން ދެލޯ ބޮޑު ކޮށްލަމުންނެވެ.\n"މަލަކޫ ދެންމިހާރު އަކިލްގެ މަންމަ ވާނީ މަލަކްގެ ވެސް މަންމައަކަށް ނު..." އެތަނަށް އައިސް ހުއްޓުނު ޝާޔާ ބުނެލުމާއިއެކު ވީގޮތް އަހަރެންނަށް ރޭކައިލިއެވެ. "އަދި ރަނގަޅު ވާނެ ދޯ! ހޭނެން ނަނގާނޭ ދުވަސްކޮޅެއް....އެހާ ގިނަ ދުވަހު ދައްތަ ކިޔާފަ، ކުއްލިއަކަށް މަންމަ ކިޔަން މަލަކްއަށް ވެސް އުނދަގޫވާންނު..." އޯގާތެރިކަމާއި އެކު އަހަރެންގެ ބޮލުގައި ފިރުމައިލަމުން ވަޒްލިފާ ދައްތަ ބުނެލިއެވެ.\nއެއީ ވެސް ތެދެއް ނޫން ހެއްޔެވެ. މިހުރިހައި ކަމެއް ވެސް އަހަރެންނަށް އަދި އަލެވެ. އަލަށް އުފެދިގެން ދިއަ ހުރިހައި ގުޅުންތަކަކީ، އަހަރެން ޤަބޫލުކުރަން ޖެހޭނެ އެއްޗިއްސެވެ. އަކިލްއާއި އަހަރެންނާއި މެދު ކޮންމެފަދަ ގުޅުމެއް އޮތަސް، މަންމަމެން ކުރިމަތީގައި އެކަން ނުދައްކައިވޭތޯ ބަލަން ޖެހޭނެ ތާއެވެ. ވިމާ މިއަދުން ފެށިގެން އަކިލްގެ މަންމައަކީ އަހަރެންގެ ވެސް މަންމައެވެ. އާހިމް ބޭބެއަކީ، އަހަރެންގެ ވެސް ބައްޕައެވެ.\nސިޑި މަތީގައި ހުރި އަކިލް ފެނުމާއި އެކު އަހަރެން އަތްމަތި އަވަސްކޮށްލީމެވެ. ކޮފީ ގިރައިލުމަށްފަހު ގެންގޮސް މޭޒުމަތީގައި ބަހައްޓަމުން، ޑައިނިން ޓޭބަލުން ގޮނޑިއެއްގައި އިށީނދެ ހަމަޖެހިލީ އަހަރެންގެ ކޮފީ ޖޯޑު ތުނބުގައި ޖައްސައިލަމުންނެވެ.\nސިފައިންގެ ޔުނީފޯމުގައި ހުރި އަކިލް އައިސް އިށީނދެލީ އަހަރެންގެ ކުރިމަތީގައެވެ. އޭނާގެ ފަން އިސްތަށިކޮޅުގައި ވިދަމުން ދިޔަ ފެންތިކިތައް އޭނާ ފެންވެރީ ހަމަ ދެންމެ ކަން ހާމަކޮށްދެއެވެ. މޫނުމަތީގައި ވަނީ ތާޒާކަމެވެ. އަވަސް އަވަސްކޮށްލަމުން ކޮފީ ޖޯޑު ނަގައި ތުނބުގައި ޖަހައިލީ ގަޑިޖެހޭތީ ކަންނޭގެއެވެ.\n"އަކިލް، މިއަދު ކޮފީ ގިރީ މަލަކް އިނގޭ! މީރުވާނެ ހެސްކިޔާފަ...." އަހަރެން ގިރާ ކޮފީއަކީ ޝާޔާއަށް އަބަދުވެސް މާ ކަމުދާ އެއްޗެއް ކަމުން، އޭނާ ބުނެލިއެވެ. އޭރު އަހަރެން އަމިއްލަ ނަޒަރު ސީދާ ކޮށްގެން އިނީ ސީދާ އަކިލްގެ މޫނަށެވެ.\nފުރަތަމަ ކޯވަރު ނެގުމާއި އެކު އޭނާގެ މޫނުމަތިން ފެނިގެން ދިޔަ ކުލަވަރުން އަހަރެންނަށް ހިނިގަނޑު ހިފަހައްޓައިލެވުނީ ހަމަ ކިރިޔާއެވެ. ވާނީވެސް އެހެންތާއެވެ. ހަކުރުގެ ބަދަލުގައި އަކިލްގެ ކޮފީއަށް އަހަރެން އަޅާލީ ތިން ސަމްސާ ލޮނެވެ. ބޯން ނުކެރޭހައި ލޮނު ރަހަ ގަދަ ވާނެއެވެ.\nނަމަވެސް އަހަރެންނަށް ދެން ލިބުނީ ހައިރާން ކަމެކެވެ. އެއް ނޭވައިން އެ ކޮފީ ޖޯޑު ހުސްކޮށްލައިގެން އަކިލް އިންތަނުން ތެދުވީއެވެ. "ވަރަށް މީރު" އަހަރެންނާއި ދިމާލަށް އެހެން ބުނެލުމަށްފަހު އަކިލް ހިނގައިގަތީ ޑިއުޓީއަށް ދާން ގެއިން ނިކުތުމަށެވެ. އޭރު މަންމަ އަދި ޝާޔާގެ ނުސިޔާނު ނަޒަރު އަހަރެންނާއި ދިމާލަށް އަމާޒުވެފައި ވީނަމަވެސް، ވީ ހައިރާނާއި އެކު އަހަރެން އަކިލް ހުސްކުރި ޖޯޑު ރަނގަޅަށް ޗެކް ކޮށްލީމެވެ.\nފުލުގައި ހުރި އެތިކޮޅުން ވެސް ލަނީ ލޮނުރަހައެވެ. އޭނާ މުޅި ޖޯޑު ހުސްކޮށްލައިގެން އެދިޔައީ އެއްވެސް ރަހަ އެއް ނުލާތީ ބާއެވެ. ޓޭސްޓްބަޑްތައް ވެސް ހަލާކުވެފައި ހުރި ފިރިހެނެއް ކަންނޭނގޭ އެވެ. "އޭ ބަލަ، ބާކީވާ ބުއިމަކީ ލޯބި އިތުރުވާ ކަމެކޭ...." ޝާޔާ އަހަރެންގެ ކަންފައިތް ބުޑުގައި ބުނެލުމާއިއެކު އޭނާއާއި ދިމާލަށް ކަޅި އަޅައިލަމުން، ނާސްތާ ހެދުމުގައި މަންމައަށް އެހީތެރިވެދޭން އަހަރެން އުޅުނީމެވެ.\nމެންދުރު ނަމާދަށްފަހު ލޯގަނޑު ކުރިމަތީގައި ހުރެ އަހަރެން ތައްޔާރުވަމުން ދިޔައީމެވެ. ވަޒީފާގެ އިންޓަވިއު ހަމަޖެހުނުކަމުގެ މެސެޖު ހެނދުނު ލިބުމާއިއެކީ، އަހަރެން މި ހުންނަނީ ކެތްމަދު ވެފައެވެ. ކޮންމެ ގޮތަކަށް ކަންތައް ހިނގިޔަސް އަހަރެންގެ ހުވަފެންތަކުގެ ހުރަހަކަށް އެއްވެސް ކަމެއް ވިޔަކަ ނުދޭނަމެވެ.\nކަޅު ކުލައިގެ ޖީންސްއަކާއި އެކު، އަތް ދިގު ހުދު ކުލައިގެ ކުރުތާ މަތިކޮޅެއް ލުމަށްފަހު ރީއްޗަށް ފުނާއަޅައި އިސްތަށިގަނޑު އޮމާން ކޮށްލީމެވެ. މޫނުމަތީގައި ފުށް ކޮޅެއް ޖަހައިލުމަށްފަހު ތުންފަތުގައި މަޑު ކުލައެއްގެ ލިޕްސްޓިކެއް ޖައްސައިލީ، މީހުންގެ އަމާޒު ފަތްގަނޑަކަށް ވާން ބޭނުން ނުވާތީއެވެ.\nގެއިން ނިކުންނި އިރު އެކަކުވެސް ފެންނަން ނެތުމުންނާއި ގަޑި ޖެހެން މާގިނަ ވަގުތު ނެތުމާއިއެކު، އަހަރެން ދިއަ ކަމެއް އެއްވެސް މީހަކަށް ނޭނގޭނެއެވެ.\nޓެކްސީ ގޮސް ލައިލެކް ކްލިނިކްގެ ފަސް ބުރީގެ އިމާރާތުގެ ކުރިމަތީގައި މަޑުކޮށްލުމާއިއެކު، ޑަރައިވަރަށް ފައިސާ ދެއްކުމަށްފަހު އަހަރެން ކާރުން ފޭބީމެވެ. ”ލައިލެކް” މި ނަމަކީ، މިއަދު މުޅި ރާއްޖޭގައި އެ ކުލިނިކެއްގެ ސިއްހީ ހިދުމަތްތަކުގެ ފެންވަރު ރަނގަޅު ކަމުގެ ސަބަބުން މަޝްހޫރުކަން ހޯދައިފައިވާ ތަނެކެވެ. އަމިއްލަ ފަރާތެއް ހިންގާ މި ކްލިނަކަކީ، އެތައް ބައެއްގެ އުންމީދުވެސް މެއެވެ.\nއެ ބޮޑު އިމާރާތުގެ ލިފްޓަށް އަރައި ދެ ވަނަ ފަންގިފިލާގެ ފިތަށް އޮއްބައިލަމުން އަހަރެން ހަމަޖެހިލީމެވެ. ލިފްޓު ދެވަނަ ފަންގިފިލާއަށް ހުއްޓުމާއިއެކު، ފުން ނޭވާއެއް ދޫކޮށްލުމަށްފަހު އަހަރެން ހިނގައިގަތީމެެވެ. އޭރު، އެ ފަންގިފިލާގެ ގޮނޑިތކުގައި އަހަރެން ފަދައިން އިންޓަރވިއުއަށް އައިސް ތިބި އެތަކެއް ޑަކުޓަރުންނަކާއި ނަރުހުންނެއް ތިއްބެވެ. ލައިލެކްގައި މަސައްކަތް ކުރުމަކީ ކޮންމެ މީހެއްގެވެސް ހުވަފެން ކަންނޭނގެއެވެ.\nގޮނޑީގައި އިށީނދެގެން މާގިނައިރަކު އިންނާކަށް ވެސް ނުޖެހުނެވެ. އަހަރެންގެ ނަން ގޮވުމާއިއެކު ކުރިމަތީގައި ހުރި ކޮޓަރިއަށް އަަހަރެންވަނީ މެވެ.\n"މަލަކް ފާއިޒް، އަސްލު ކީއްވެ ލައިލެކްއަށް ވަޒީފާއަށް އެޕްލައި ކުރީ...؟ އެންޑް މަލަކްގެ ނަޒަރުގަ މި ދާއިރާގަ އެންމެ މުހިންމު ކަމަކީ ކޮބާ؟." ފުރަތަމަ ވެސް އިންޓާރވިއު ކުރަން އިން މުސްކުޅި އުމުރުފުރައިގެ ފިރިހެންމީހާ ކޮށްލީ އެ ސުވާލެވެ.\n"އަސްލު ހަމައެކަނި ލައިލެކް އަކަށް ނޫން އަޅުގަނޑު ވަޒީފާއަށް ކުރިމަތިލީ، އެހެން ހޮސްޕިޓަލުތަކަށް ވެސް ލީން.... އެންމެ ފުރަތަމަ ޖަވާބެއް މި ލުބުނީ މި ކްލިނިކުން، އަޅުގަނޑުމެން ދިގު މުއްދަތެއްގަ ކިޔެވުމުގެ ބޭނުމަކީ މި ދާއިރާގަ ހިދުމަތް ކުރުން ކަމުގަ ވީއިރު، ވަޒީފާ އަދާ ކުރާ ތަނަށް ވުރެން ދެވޭ ހިދުމަތުގެ ފެންވަރު ރަނގަޅު ކުރުމަކީ އެންމެ މުހިންމު ކަން ކަމުގަ އަޅުގަނޑު ދެކެނީ....."\nއެފަދައިން އަހަރެން ކޮންމެ ސުވާލަކަށް ވެސް ޖަވާބުދެމުން ގެންދިޔައީމެވެ. އެއްވެސް އަަސަރެއް ނުފެނުނު ނަމަވެސް، އަހަރެންގެ ޖަވާބުން އިންޓާރވިއު ކުރަން އިން މީހާ ހިތްހަމަޖެހުނޭ އަހަރެންގެ ސިކުނޑި ބުނަމުން ދިއައެވެ.\nއިންޓާރވިއު ނިންމައިލުމަށްފަހު އަހަރެން އެނބުރި ގެއަށް ދިއައީ، ތިއްތިމެންގެ ގެއަށް ގޮސްލާފައި ކަމުން، ގެއަށް ދެވުނު އިރު، އިރުއޮއްސި ބަންގި ވެސް ގޮވައިފިއެވެ.\nކޮޓަރިއަށް ވައިން އަހަރެންނަށް ހައިރާންކަމެއް ލިބުނީ، ކޮޓަރީގެ ދޮރު ކުރިމަތީގައި ދެކޮޅު ދެކޮޅަށް ހިނގައިލަ ހިނގައިލަ ހުރި އަކިލް ފެނުމުންނެވެ. އަހަރެން ކޮޓަރިއަށް ވައިން އަޑަށް އަހަރެންނާއި ދިމާލަށް އޭނާ އެނބުރިލިއިރު، އެ ތޫނު ދެލޮލާއި މޫނުމަތީ ގައިވީ ކަންބޮޑުވުން އަހަރެންގެ ލޮލުގައި އަޅައިގަތެވެ.\nނަމަވެސް، އަކިލް އެއީ ހުރި މީހަކަށް ވެސް ނަހަދައި އަހަރެން ހިނގައިގަތީ ކްލޯސެޓްއާއި ދިމާލަށެވެ.\n"މަލަކް" އަކިލްގެ އަޑުގައިވީ ހަރުކަށިކަމުގެ ސަބަބުން ކުޑަކޮށް ސިހުނު ނަމަވެސް އަޅައިނުލައި އަަހަރެން ގޮސް ކްލޯސެޓުގެ ތެރެއަށް ވަނީމެވެ. ކޮނޑުތަކުގައި އަޅުވާލެވިފައި ހުރި ހެދުންތަކުން ހެދުމެއް ނެގުމަށްފަހު އެނބުރިލި އަހަރެން ސިއްސައިގެން ދިއައީ، އަހަރެންގެ ކުރިމަތީގައި ހުއްޓި ހުރި އަކިލް ފެނުމުންނެވެ.\nފާހަނައާއި ދިމާލަށް އަހަރެން ހިނގައިގަތީ، އަކިލްގެ މޫނަށް ބެލުމެއް ނެތިއެވެ. އެއާއި އެކު އަހަރެންގެ އަތުގައި ހިފައި އޭނާއާއި ދިމާލަށް އަހަރެންގެ ހަށިގަނޑު ލުއްކެއް ޖަހައި ދަމައިލި އަކިލް، އޭނާގެ އަތުތެރޭގައި އަހަރެން ހައްޔަރު ކޮށްލީ، އަހަރެންނަށް ހިރި ވެސް ނުލެވޭނެ ފަދައިންނެވެ.\n"ތީ ކޮންކަމެއް!؟ ހަމަ މިހާރު ދޫކުރޭ!" އައި ރުޅިއާއި ލިބުނު ސިހުމާއިއެކު އަހަރެންނަށް ވާހަކަ ދެއްކުނީ ތަންކޮޅެއް ބާރަށެވެ. "ޝްޝްޝް" އަހަރެންގެ ތުންފަތުގައި އޭނާގެ އިނގިލި ޖައްސައިލަމުން އަޑު މަޑުކުރުމަށް އަކިލް އިޝާރާތް ކުރުމާއި އެކީ އަހަރެން އެރީ އަމަށަކު ރުޅިއެއް ނޫނެވެ.\n"ދޫކުރާށޭނު މި ބުނީ، އަޑެއް ނީވޭތަ" "މަލަކް ރީއްޗަށް އަހަރެން ދައްކާ ވާހަކަ އަޑު އަހާނަމަ އަހަރެންނަކަށް ނުޖެހޭނެ މިހެން ޢަމަލު ކުރާކަށް، މަލަކްގެ އެޓެންޝަން ލިބެން އޮތީ ހަމައެކަނި މިގޮތުން ސޯ...." މަޑުމައިތިރިކަމާއިއެކު ވާހަކަ ދެއްކި ނަމަވެސް އެ އަޑުގައިވީ ހިތްހަމަނުޖެހުން އަހަރެންނަށް ނަގައިގަނެވުނެވެ.\n"ކޮންތާކަށް ދިއައީ މެންދުރު؟" އަހަރެން ހަށިގަނޑުން ދޫކޮށްލަމުން އަކިލް އަހައިލުމާއިއެކު، އަހަރެން އޭނާއާއި ދިމާލަށް ބަލައިލީމެވެ. އަހަރެން ދާ ހައި ތަނެއްގެ މަޢުލޫމާތު އަކިލްއަށް ރިޕޯރޓު ނުކޮށް މިގެއިން ބޭރަށް އަހަރެންނަށް ފިޔަވަޅެއްވެސް ނޭނޅެނީ ބާއެވެ.\n"މަލަކް ކޮންތާކަށް ގޮސްފަ ހޭ ތިއައީ؟" ދެވަނަ ފަހަރަށް އަކިލް ސުވާލު ތަކުރާރު ކޮށްލުމާއިއެކީ ވެސް، ޖަވާބުދޭނެ ހިޔާލެއް އަހަރެން ނުކުރަމެވެ. "މަލަކްއަށް ކުރިން ވެސް ބުނެވިފަ ކަންނޭނގެ އޮންނާނީ ތިއީ މަލަކްގެ ފިރިމީހާ ކަމަކަށް ނުދެކެމޭ އަދި ނުވެސް ދެކޭނަމޭ، އައި ޑޯންޓް ތިންކް އައި ނީޑް ޓު އާންސާ ޔޫ" އެއްވެސް އަސަރެއް ނެތް ފަދަ ގޮތަކަށް އެހެން ބުނެލުމަށްފަހު އަނެއްކާވެސް އަހަރެން ފާހަނައާއި ދިމާލަށް ހިނގައިގަތީމެވެ.\n"މަލަކް އަހަރެންނަށް ޖަވާބު ނުދީ ދިޔައީމަ، މިގޭ އުޅޭ އެހެންމީހުނަށް ޖަވާބުދޭން ޖެހެނީ އަހަރެންނާއޭ، އަމިއްލަ އަނބިމީހާ ވީ ތަނެއް ނޭނގެޔޭ ތަ އަހަރެން ބުނަންވީ؟" އަކިލްގެ ސުވާލާއި އެކު ނެގި ފިޔަވަޅު މަތީގައި އަހަރެން ހުއްޓިލީމެވެ.\n"ދެން ތަނަކަށް ދިއުމުގެ ކުރިން މިގޭ ސިޓިންރޫމުގެ ފާރުގަ ބޮޑު އަކުރުން ލިޔެފަ ދާނަން؟ ރަނގަޅެއްނު؟" އަރައިފައި ހުރި ރުޅީގެ ސަބަބުން އަހަރެންނަށް ވާހަކަ ދެއްކުނީ ބާރަށް ކަމުގައި ވިޔަސް، އަހަރެންގެ ބަސްތައް އަމާޒުވާ ފަރާތަކީ އަކިލް ނަމަ، އަހަރެންގެ އެއްވެސް ފަރުވާލެއް ނެތެވެ.\nއައު ދުވަހަކަށް އިރު އެރީ އަހަރެންނަށް އުފާވެރި ޙަބަރެއް ލިއްބައިދެމުންނެވެ. އާއެކެވެ. އަހަރެންގެ ވަޒީފާ ހަމަޖެހުނީއެވެ. އަދި ހަމަ އެދުވަހު ވަޒީފާއަށް ނިކުތުމުގެ ފުރުސަތު އަހަރެންނަށް ލިބުނީ، ފުރަތަމަ އޮތީ ޓްރެއިނިންގް ހަފްތާ ކަމުގައި ވުމުންނެވެ.\nހެނދުނު އަށެއް ޖަހާއިރަށް ކްލިނިކަށް ދިއުމަށް ތައްޔާރުވާން އަހަރެން ހުރި އިރު، ކޮޓަރީގައި ހުރި އަކިލްގެ ކަތި ނަޒަރު ދިއައީ އަހަރެންނަށް ހުއްޓެމުންނެވެ. އަވަސްއަވަހަށް ތައްޔާރުވެލަމުން ކޮޓަރިން ބޭރަށް ނިކުތުމަށް އަޅައިލި ފުރަތަމަ ފިޔަވަޅާއި އެކީ، އަހަރެންގެ ކަންފަތުގައި ޖެހުނީ އަކިލްގެ ހަރުކަށި އަޑެވެ.\n"ކޮންތާކަށް؟" ސާފުކޮށް އަޑު އިވުނު ނަމަވެސް، އަހަރެން ޖަވާބުދިނުމަކާއި ނުލައި ތިރިޔަށް ފޭބީމެވެ. "މަންމާ، މަލަކްއަށް ލައިލެކް ކްލިނިކުން ވަޒީފާ ހަމަޖެހިއްޖެ، މިދަނީ ޑިއުޓީއަށް" ބަދިގެ ތެރޭގައި ހުރި އަކިލްގެ މަންމައަށް އަޑުއިވޭނެ ވަރަށް ބުނެލުމަށްފަހު، އަހަރެން ގެއިން ނިކުންނަން ހިނގައިގަތީ، މަންމަގެ އާބަސް ލިބުމުންނެވެ. އޭރު ސިޑި މަތީގައި އަކިލް ހުރިކަމެއް އަހަރެން ނުދެނެ ހުރީމެވެ.\n"އަކިލް ދަރިފުޅާ ތިހެން ނުހުރެ ދޭބަލަ މަލަކް ކުލިނިކަށް ލައިދޭން" މަންމަގެ އަޑާއި އެކު އަހަރެންނަށް ހުއްޓިލެވުނު އިރު، ސިޑިން ފައިބައިގެން އައި އަކިލް އަހަރެންގެ ލޮލުގައި އަޅައިގަތީ ދެނެވެ.\nކިތަންމެ ބޭނުން ނުވިޔަސް، މަންމަގެ އެދުމަށް ފާޅުގައި ދެކޮޅު ހަދަން އަހަރެންނަކަށް ނުކެރުނެވެ. އެންމެފަހުން އަހަރެން ޑިއުޓީއަށް ލައިދިނުމަށްޓަކައި އަހަރެންނަށް ވުރެންވެސް ކުރިން އަކިލް ގެއިން ނިކުތެވެ. އޭނާ މާ ބޮޑަށް އަހަރެން ލައިދޭން ދާހިތްވަނީ ތޯއްޗެކެވެ. ވީ ފޫއްސާއިއެކު ހިނދުކޮޅަކަށް ކްލިނިކަށް ދާހިތްވެސް ކެނޑުނެވެ. ނަމަވެސް، ދެއްކޭނެ ބަހަނާއެއް ނެތުމުން އަހަރެން ގެއިން ނިކުތީމެވެ.\nއޭރު ގަރާޖުން ކާރު ނެރެ، އަހަރެންގެ އިންތިޒާރުގައި އަކިލް ހުއްޓެވެ. ބަހެއް ބުނުމެއް ނެތި އަހަރެން ގޮސް ކާރަށް އެރީ ހިތްހަމަނުޖެހި ހުރެއެވެ. "މަލަކްއަށް ހެޔޮ އަކިލް ކޮންމެހެން މަލަކް ލައިދޭން ނުދިޔަސް" ކާރަށް އަރައި ހަމަޖެހިލަމުން އަހަރެން ބުނެލީ ހިތްހަމަނުޖެހުން އެކުލެވިގެންވާ ރާގެއްގައެވެ.\nއަހަރެން ސިއްސައިގެން ދިއައީ، އަހަރެން އެހެން ބުނުމާއިއެކު، އަކިލް އަހަރެންނާއި ކައިރިވާން ފެށުމުންނެވެ. ޑްރައިވަރުގެ ސީޓުގައި އިނދެ، ޖެހިގެން އިން އަހަރެންގެ ސީޓާ އޭނާ ކައިރިވަމުން ދިޔައިރު، އޭނާގެ ކަޅު ދެލިކޮޅެއްފަދަ ތޫނު ދެލޮލުގެ ނަޒަރު ސީދާވެފައި ވަނީ، އަހަރެންގެ ދެލޮލަށެވެ. ނުރުހުމުގެ ގޮތުން އެއްޗެއް ބުނުމަށްޓަކައި އަހަރެން ހުޅުވައިލި އަނގަ ހައްޕައިލަން ޖެހުނީ، އަކިލް ދެން ކޮށްލި ޢަމަލުގެ ސަބަބުންނެވެ.\nNiya April 4, 2021\nމި ބައި ވެސް ވަރަށް ރީތި ❤ ❤\nAfyy April 6, 2021\nޒީކް April 4, 2021\naiminluv April 4, 2021\nމާޝާ ވވވ. ރީތި މިބައި ވެސް ވވވ. ކިއުރިއަސް ދެން އިން ބަޔަށް\nAfyy April 5, 2021\nދެން އިން ބައި ކޮން އިރަކުން...\nބައި ދަ ވޭ މި ބައި ވެސް ރީތި..މާޝާﷲ 😍😍\nގްރޭޑް 10 ގައި އުޅެމުން ވެސް ވާހަކަ ގެނެސްދޭތީވެ ތެންކިޔޫ\nލަމްޕުޓް April 4, 2021\nހީ ކިސްޑް ހަރ ދޯ... އެހެހެ\nލަމްޕުޓް April 8, 2021\nއޯރ މޭބީ ސީޓް ބެލްޓް އަޅުވަދިނީ ކަންނޭނގެ\nހެޔޮއެދޭ ފަރާތެއް April 5, 2021\nކިޔާހިތުން ކިޔާލެވޭ ވާހަކައެއް! އެކަމު ބުނަން އޮތީ ވީހާވެސް ބޮޑަށް ކިޔެވުމަށް ސަމާލުކަން ދޭށޭ....ވާހަކަ މެދުކަނޑާލަން ޖެހުނަސް، ކިޔެވުން އިސްކުރާށޭ....ގުޑް ލަކް އަފާ🦋✨\nRainlover April 5, 2021\nއޮހް ގޯޑް.. އުޕްސް.. އަނެއްކާ ކީއްބާ އެކޮށްލީ🙈🙈.. ދެން މަލަކްވެސް ގޮތްދޫކުރަން ވެއްޖެއްނު.. އެކަމަކު އަކިލްގެ ފީލިންގްސް ދޯ.. އައި ކޭން ފީލްއިޓް.. ވެއިޓިން ފޯ ނެކްސްޓް އެޕިސޯޑް💞💞💕💕❤😊😊\nމަލަކް އެއީ ވަރަށް ގޮތްދޫނުކުރާ ކުއްޖެކޭ! ކީތްކުރާނީ ދޯ....ހިނގާ ބަލަމާ އަކިލް އެކުރި ކަމެއް🤣💗\nBOY👎 April 6, 2021\nކޮބާ އަނެއް ބައި؟؟\nއިންޝާﷲ ވަރަށް އަވަހަށް ގެނެސްދޭނަން\n؟ April 6, 2021\nކާރު ދޮރު ހުޅުވައި ދެނީ ކަންނޭގެ 😂\nRrYn April 6, 2021\nވާވް ވާވް! ކުރިން ބައިތަކުގައި ކޮމެންޓް ނުކުރެވުނީމަ ސޮރީ! އެކަމް ހީނުކުރައްޗޭ ނުކިޔާ ކަމަށް 😌 ވަރަށް ރީތި މިބައިވެސް 💖💖💙 މާޝާ ﷲ ❤ 😇😊 އެއީ ތެދެކޭ.. އެ މަލަކް ވަރަށް ގޮތްދޫނުކުރޭ ދޯ 😂😉 ޕިސް ޕިސް!!! 😂😄 ހެހެ.. ކިޔުރިއަސްލީ ވެއިޓިން ފޯ ދި ނެކްސްޓް ޕާޓް 💖 ޓޭކް ކެއަރ 😘 ލަވް ޔޫ\n💙އީއްކޮ April 6, 2021\nވަރަށް ރީތި މިި ޕާރޓް 😍\nދެން އޮތް ބައި ވެސް ވަރަށް ރީތި ވާނެ ކަމަށް ހީކުރަން!❤\nކޭން އެނީ ވަން ޓެލްމީ، ނާ ގެ ވާހަކަ އެއް؟\nnaa April 9, 2021\nވަރަށް ރީތި މިބައިވެސް ، އަސްލު ބުނަންޏާ މިއީ ހަމަ ކިޔާލާ ހިތުން ކިޔާލެވޭ ވާހަކަ، އެހާ ފުރިހަމަ ، އެހާ ރީތި އަދި އެހާކިއުރިއަސް ކުރުވާފަ އަބަދުވެސް ނިންމާލަނީ ، ހަމަ ވަރަށް ބެސްޓް ، ޔޫއަރ ހަމަ ވަން އޮފް މައި ފޭވް ރައިޓާރސް ، ކީޕް އިޓް އަޕް ތިކުރާ މަސައްކަތަށް ، ދެން އޮތް ބަޔަށް ކެތްތެރިކަމެއްނެތި އިންތިޒާރުކުރަން 😘😊😊💕💕👏👏\n🖤 ބްލެކް ރޯޒް 🖤 April 11, 2021\nކޮބާ އަނެއް ބައ\nzoohtha May 3, 2021


ހައިލަމްއާ ގުޅޭ ގޮތުން ހުށަހަޅާފައިވާ އިތުރު މައްސަލައެއް ބަލަންނިންމައިފި – Haftha\n14 ޑިސެމްބަރ 2019\nހައިލަމްއާ ގުޅޭ ގޮތުން ހުށަހަޅާފައިވާ އިތުރު މައްސަލައެއް ބަލަންނިންމައިފި\nކުރިމިނަލް ކޯޓުގެ އިސް ގާޒީ އަހްމަދު ހައިލަމްއާ ގުޅޭ ގޮތުން ހުށަހަޅާފައިވާ އިތުރު މައްސަލައެއް ބަލައިގަނެ އެ މައްސަލަ ތަހްގީގު ކުރުމަށް ކޮމެޓީއެއް އެކުލަވާލާފައިވާ ކަމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ބުނެފިއެވެ.\nއެގިފައިވާގޮތުގައި މިއަދު ބޭއްވި ޖޭއެސްސީގެ ކުއްލި ބައްދަލުވުމުން ބަލާފައިވަނީ ނަސްރުގެ ދުވަހުގެ ތަހުނިޔާ ކިޔުމުގެ ގޮތުން، ހައިލަމް ޖަހާފައިވާ ޕޯސްޓަކާއި ގުޅިގެންނެވެ.\nހަފްތާއަށް އެގިފައިވާ ގޮތުގައި ނަސްރުގެ ދުވަހުގެ ތަހުނިޔާ ކިޔުމުގެ ގޮތުން، ހައިލަމް ޖޭއެސްސީގެ ރެކްރިއޭޝަން ކުލަބްގެ ވައިބަރ ގުރޫޕަށް ލާފައިވާ ޕޯސްޓުގައިވަނީ ތިނެއް ނޮވެމްބަރުގެ ހަމަލާގައި އިސްކޮށް އުޅުނު އަބްދުﷲ ލުތުފީ އާ ސަގަރު އިބްރާހިމް ނާސިރުގެ އިތުރުން އެ ހަމަލާގަ ބައިވެރިވި ބައެއް ފަރާތްތަކާ އެކު ރައީސް އިބްރާހިމް މުހައްމަދު ސޯލިހާއި ރައީސް މުހައްމަދު ނަޝީދުގެ ކަރުގައި ޗޭނެއް ޖަހައިފަ ދަމަމުންގެންދާ މަންޒަރު ދައްކުވައިދޭ ކާޓޫން ފޮޓޯއެކެވެ.\nއަދި އެ ޗޭނުގެ އެއްކޮޅުގައި ނޮވެމްބަރު3ގަ ޝަހީދުވި ހުސެއިން އާދަމް ހިފަހައްޓާފައިވާ މަންޒަރުވެސް ދައްކުވައިދެއެވެ. އަދި އެ ކާޓޫން ބޭނުންކޮށްފައިވާ ފޮޓޯގައި ލިޔެފައި ވަނީ؛ “އެ އިއްޒަތާއި ގަދަރު މިއަދު ފޭރިގެންފި” މިހެން އެވެ.


Burkinafaso'ge miskithak'ah hamaladhee 16 meehaku maraalaifi\nބުރުކީނާފަސޯގެ މިސްކިތަކަށް ހަމާލާދީ 16 މީހަކު މަރާލައިފި\n13 މީހަކު ވަނީ މަރުވެފައި\nހަމަލާދިނީ ކާކު ކަމެއް އެނގިފައެއް ނުވޭ\n500،000 މީހުން ވަނީ ގެދޮރު ދޫކޮށް ގޮސްފައި\nކ. މާލެ | 13 އޮކްޓޯބަރ 2019 | އާދީއްތަ 17:46 | 4,813\nބުރުކީނާފަސޯގެ މިސްކިތެއްގައި ބަޔަކު ނަމާދު ކުރަނީ - އަލްޖަޒީރާ\nބުރުކީނާފަސޯގެ މިސްކިތެއްގައި ނަމާދުކުރަމުން ދަނިކޮށް، ހަތިޔާރު އަޅައިގެން ތިބި ބަޔަކު ދިން ހަމަލާއެއްގައި 16 މީހަކު މަރާލައިފިއެވެ.\nހަމާލާ ދީފައިވަނީ، މާލީ ބޯޑަރު ކައިރި އޮންނަ އޮއުޑަލަން ސަރަހައްދުގެ ދެކުނުގެ އަވަށެއް ކަމަށްވާ ސަލްމޮސީގެ ބޮޑު މިސްކިތުގައި ހުކުރު ދުވަހު ހަވީރުގެ ވަގުތެއްގައެވެ.\nއެއޭފްޕީ އަށް މައުލޫމާދު ދިން މީހަކު ބުނެފައިވަނީ، ހަމަލާ ގައި 13 މީހަކު މަރުވެފައިވާ ކަމަށާއި، ލިބުނު ޒަހަމްތަކަށް ފަރުވާދެމުން ދަނިކޯށް، އިތުރު ތިން މީހަކު މަރުވެފައިވާ ކަމަށެވެ. އިތުރު ދެ މީހެއްގެ ހާލު ސީރިއަސް ކަމަށް އޭނާ ބުނެފައިވެއެވެ.\nހަމަލާދިން ބަޔަކު މިހާތަނަށް އެނގިފައިނުވާއިރު، ހަތިޔާރު އެޅި ޖަމާއަތްތައް ކަމަށްވާ އަލްގައިދަ އާއި އައިއެސް އިން ބުރުކީނާފަސޯ ގައި ހިންގަމުންދާ ޖަރީމަތައް ވަނީ ފާއިތުވި އަހަރުތަކުގައި އިތުރުވެފައެވެ.\nހަމަލާދިން މިސްކިތް ކައިރީ ސިފައިން ފޯރިމަރަނީ\nއަވަށްޓެރި މާލީ ހުރަސްކޮށް ބުރުކީނަފާސޯ އަށް އެތެރެވާ ޖަމާއަތްތަކުން ވަނީ، އެ ގައުމުގައި ނަސްލީ އަދި ދީނީ މައްސަލަ ތަކުގެ ހުޅުރޯކޮށްފައެވެ. ވަކިން ހާއްސަކޮށް ދެކުނުގެ ޝަހަރުތަކުގައި އެކަންތައް ވަނީ އިތުރުވެފައެވެ.\nހަށި ގޮއްވާލައިގެންނާއި، ހަނގުރާމައިގެ އެކި އުކުޅުތައް ބޭނުންކޮށްގެން ދެމުންދާ ހަމަލާތަކުގައި 600 ވަރަަކަށް މީހަކު މަރެވެފައިވާ ކަމަށް އޭއެފްޕީން ވަނީ ބުނެފައެވެ. ސިވިލް ސޮސައިޓީ ގްރޫޕްތަކުން އަންދާޒާ ކޮށްފައިވާ ގޮތުން ކޮންމެ ދުވަހަކު ކަހަލަ ގޮތަކަށް ދެމުންދާ ހަމަލާގައި 1000 އަށް ވުރެ ގިނަ މީހަކު މަރުވެއެވެ.\nއދ.ގެ ރެފިއުޖީގެ އެޖެންސީ ތަފާސް ހިސާބު ދައްކާ ގޮތުން ހަމަނުޖެހުން ތަކުގެ ސަބަބުން 500،000 އަށްވުރެ ގިނަ މީހުން ގެދޮރު ދޫކޮށް ގޮސްފައިވެއެވެ. އދ. އިން ވަނީ އިންސާނީ ނުރައްކާތެރި ކަމުގެ ސަބަބުން 1.5 މިލިއަން މީހުންނަށް އަސަރުކޮށްފައިވާކަން ހާމަކޮށްފައެވެ.


10 ޖެނުއަރީ 2015: ކުރީގެ ޑިފެންސް މިނިސްޓަރު މުހައްމަދު ނާޒިމް ދޫނިދުއަށް ގެންދިޔުމަށް ލޯންޗަށް އެރުވުމުން ސަޕޯޓަރުންނަށް އަތުން އިޝާރާތް ކުރައްވަނީ: އޭނާގެ މައްޗަށް ކުރެވޭ ތުހުމަތުތަކުގައި ސަރުކާރާ ދެކޮޅު އަމަލެއް ހިންގަން އުޅުނުކަން ހިމެނޭ. -- އަވަސް ފޮޓޯ\n10 ޖެނުއަރީ 2015: ކުރީގެ ޑިފެންސް މިނިސްޓަރު މުހައްމަދު ނާޒިމް ހައްޔަރުކޮށްގެން ފުލުހުންގެ ކާރަށް އަރުވަން ގޭން ނެރެނީ: އޭނާގެ މައްޗަށް ކުރެވޭ ތުހުމަތުތަކުގައި ސަރުކާރާ ދެކޮޅު އަމަލެއް ހިންގަން އުޅުނުކަން ހިމެނޭ. -- އަވަސް ފޮޓޯ\n10 ޖެނުއަރީ 2015: ކުރީގެ ޑިފެންސް މިނިސްޓަރު މުހައްމަދު ނާޒިމް ހައްޔަރުކޮށްގެން ފުލުހުންގެ ކާރުގައި ގެންދަނީ: އޭނާގެ މައްޗަށް ކުރެވޭ ތުހުމަތުތަކުގައި ސަރުކާރާ ދެކޮޅު އަމަލެއް ހިންގަން އުޅުނުކަން ހިމެނޭ. -- އަވަސް ފޮޓޯ


Ras Online - ޝުޖާއުގެ ރައްދު ނިޔާޒަށް؛ ޕާޓީ ހިންގަން ދަސްކުރޭ!\nޝުޖާއުގެ ރައްދު ނިޔާޒަށް؛ ޕާޓީ ހިންގަން ދަސްކުރޭ!\nޕީޕީއެމްގެ ނާއިބް ރައީސް އިބްރާހިމް ޝުޖާއު (ކ) އާއި، ހުޅުމާލޭ ދާއިރާގެ މެމްބަރު ޢަލީ ނިޔާޒް (ވ)\nއިދިކޮޅު ޕީޕީއެމުން ތަޢާރަފްކުރި "ލޯޔަލްޓީ ކާޑަށް" އެމްޑީޕީގެ ޑެޕިއުޓީ ޗެއަރޕާސަން އަލީ ނިޔާޒު ފާޑުވިދާޅުވުމުން، ތަހުޒީބީ ދުނިޔޭގައި ޕާޓީ ހިންގާގޮތް އެމްޑީޕީން ދަސްކުރަންޖެހޭ ކަމަށް ވިދާޅުވެ ޕީޕީއެމްގެ ނާއިބް ރައީސް އިބްރާހިމް ޝުޖާއު ނިޔާޒަށް ރަށްދު ދެއްވައިފިއެވެ.\nރާއްޖޭގެ ސިޔާސީ ޕާޓީއަކުން ފުރަތަމަ ފަހަރަށް ތަޢާރަފު ކުރި ލޯޔަލްޓީ ކާޑަށް ފާޑު ވިދާޅުވަމުން ހުޅުމާލެ ދާއިރާގެ މެންބަރު އަދި ރައީސް އިބްރާހީމް ކޮއްކޯފުޅު ޢަލީ ނިޔާޒް ކުރެއްވި ޓްވީޓެއްގައި ވިދާޅުވީ ޕާޓީއެއްގެ ކޮންމެ މެމްބަރަކަށްވެސް އެޕާޓީއެއްގެ ތެރޭގައި ލޯޔަލްޓީ އޮންނަންވާނީ އެއް މިންވަރަކަށް ކަމަށެވެ. އަދި މެމްބަރުން ދަރަޖަ ކުރުމަކީ ހަމަޖެހޭ ކަމެއް ނޫންކަމަށްވެސް ޢަލީ ނިޔާޒް ވިދާޅުވިއެވެ.\nއަލީ ނިޔާޒު ދެއްކެވި ވާހަތަކަށް ރައްދު ދެއްވަމުން ޝުޖާއު ވިދާޅުވީ ދުނިޔޭގެ ބޮޑެތި ޑިމޮކްރެސީ ތަކުގައި ޕާޓީތަކުގެ ލޯޔަލްޓީ ކާޑް ފަންކްޝަންކުރާ ގޮތްވެސް އެމްޑީޕީން ބަލަން ޖެހޭ ކަމަށެވެ. އަދި ޕީޕީއެމް މިހާރު ގެންދަނީ ހުރިހާ ކަމަކުން ތަފާތު ދައްކަމުން ކަމަށް ޝުޖާ ވިދާޅުވިއެވެ. މީގެއިތުރުން ޝުޖާ ވިދާޅުވީ އެހެން ޕާޓީތަކުން ކުރާ ކަންކަމަށް ފާޑު ނުކިޔައި ސަރުކާރުގެ ވެރިން ސަރުކާރު ހިންގޭތޯ މަސައްކަތް ކުރެއްވުން ބުއްދިވެރިކަމަށެވެ.\n"ލޯޔަލިޓީ ކާޑަކީ ކޮބައިކަން އެބަ ދެނެގަންނަންޖެހޭ. އަޅުގަނޑު މީގެ ކުރިން ހިތަށްއެރީ އެމްޑީޕީ އަށް ދުނިޔޭގެ މަލްޓިޕާޓީ ސިސްޓަމް އެގޭކަމަށް. މިހާރު އެގިއްޖެ އެއްކަމެއްވެސް ދަންނަ ބައެއް ނޫންކަން. ޕީޕީއެމްގެ ލޯޔަލިޓީ ކާޑުގެ ފުރިހަމަ މައުލޫމާތު ހޯއްދެވުމަށް ދަންނަވަން." ބާރަށު ދާއިރާގެ ކުރީގެ މެމްބަރު ޝުޖާއު ވިދާޅުވިއެވެ.\nޕީޕީއެމުން ތަޢާރަފްކުރި ލޯޔަލްޓީ ކާޑުގެ ތެރެއިން މެޖެންޑާ ކާޑަކީ ޕާޓީގެ ހުރިހާ މެމްބަރުންނަށް އަމާޒުކޮށްގެން ތަޢާރަފް ކުރެވިފައިވާ ކާޑެކެވެ. މީގެ އިތުރުން ސިލްވާ، ގޯލްޑް، ޕްލެޓިނަމް ކާޑަކީ ވިޔަފާރި ވެރިންނާއި، ޕާޓީއަށް ހެޔޮއެދޭ ފުދުންތެރި ފަރާތްތަކަށް ޚާއްސަކުރެވިގެން ތަޢާރަފް ކުރެވިފައިވާ ކާޑެއް ކަމަށް ޕީޕީއެމުން މަޢުލޫމާތު ދެއެވެ.\nލޯޔަލްޓީ ކާޑު ތަޢާރަފު ކުރުމަށްފަހު ޕީއެންސީގެ ނައިބު ރައީސް މުޙައްމަދު ސަޢީދު ވިދާޅުވީ، ރާއްޖޭގެ އެތައްހާސް ބަޔަކު މިއަދުވެސް ޕާޓީއަށް ހެޔޮއެދި އެހީތެރިކަން ފޯރުކޮށްދޭން ތައްޔާރަށް ތިބިކަމަށާއި، މިއީ ޕާޓީ ކުރިއަށް ގެންދިއުމަށްޓަކައި އަދި ކުރިއަށް އޮތް ރިޔާސީ އިންތިޚާބް ކާމިޔާބް ކުރުމަށް ލިބިގެންދާ އިތުރު ހިތްވަރެއްކަމަށެވެ. އަދި ޕްރޮގްރެސިވް ކޯލިޝަނުން ކުރިއަށް އޮތްތަނުގައި ޕާޓީއަށް މަންފާ ލިބޭނެ ގިނަ މަސައްކަތްތަކެއް ފެށުމަށް ހަމަޖެހިފައިވާކަމަށް ސައީދު ވިދާޅުވިއެވެ.


Rayyithun ge hidhumathugai MTCC 39 aharu | Mihaaru\nއެމްޓީސީސީގެ މުވައްޒަފުންތަކެއް ކޮންނަ ބޯޓުތައް ކައިރީގައި-- ފޮޓޯ: އެމްޓީސީސީ\nރައްޔިތުންގެ ހިދުމަތުގައި އެމްޓީސީސީ 39 އަހަރު\n18 ޑިސެމްބަރ 2019 - 10:132comments\nފަޅު ފުންކުރުމާއި ބިންހިއްކުމާއި، އުމްރާނީ ތަރައްގީ އާއި އިމާރާތްކުރުން، ދަތުރުފަތުރާއި އަދި އިންޖިނިއަރިންގެ އެކި ދާއިރާތަކުން ދިވެހިރާއްޖެ ވަނީ ތަރައްގީގެ މުހިންމު މަރުހަލާތަކެއް ކަޑައްތުކޮށްފަ އެވެ. ރާއްޖޭގެ އުމްރާނީ ތަރައްގީގެ ދަތުރުގައި އައި ބަދަލުތަކުގެ އެންމެ ބޮޑު ބައިވެރިއަކީ 39 އަހަރު ކުރިން ޕަބްލިކް ކުންފުންޏެއްގެ ގޮތުގައި އުފެދުނު "މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގް ކޮމްޕެނީ" ކަން ދިވެހިން ހަނދާން އެބަހުއްޓެވެ. އެ ކުންފުނި އުފެދުނު ފަހުން މިހާތަނަށް ރާއްޖޭގެ އެކި ކަންކޮޅުތަކުގައި އެ ކުންފުނިން ވަނީ އުމްރާނީ ތަރައްގީގެ އެތަކެއް މަސައްކަތްތަކެއް ކާމިޔާބުކަމާއެކު ނިންމައިފަ އެވެ.\nމިހާރު ވެސް ވަރަށް ހަލުވިކަމާ އެކު ގިނަ ރައްތަކެއްގައި އެ ކުންފުނިން އަންނަނީ އުމްރާނީ ތަރައްގީގެ އެތަކެއް މަސައްކަތްތަކެއް ހިންގަމުންނެވެ. އެ ކުންފުނިން ހިންގާ މިފަދަ މަސައްކަތްތަކަކީ ސީދާ ގޮތުންނާއި ނުސީދާ ގޮތުން ވެސް ރައްޔިތުންގެ ދިރިއުޅުމާ ގުޅި ލާމެހިފައިވާ މަސައްކަތްތަކެކެވެ. އަދި އޭގެ ކޮންމެ މަސައްކަތަކީ ވެސް އިގްތިސާދަށާއި ރައްޔިތުންގެ ދިރިއުޅުމަށް ނުހަނުގިނަ ފައިދާތަކެއްކުރާ މަސައްކަތެކެވެ.\nއެމްޓީސީސީ އަށް ވަރަށް ހާއްސަ ދުވަހެއް\nމިއަދަކީ ރާއްޖޭގެ ޢުމްރާނީ ތަރައްގީ އާއި އަދި އިޖުތިމާ ވަސީލަތްތައް ބިނާކުރުމުގައި އެންމެ ފުޅާ ދާއިރާއެއްގައި ހަރަކާތްތެރިވަމުން އަންނަ ކުންފުނީގެ 39 ވަނަ އަހަރީ ދުވަހެވެ. އެ ކުންފުނީގެ އަހަރީ ދުވަހާ ގުޅިގެން ކުންފުނީގެ މުވައްޒަފުންނަށް ވަނީ އެމްޓީސީސީގެ ފެންނާ ގިމަތާގައި ހާއްސަ ހަފްލާއެއް ބާއްވާފަ އެވެ. މީގެ އިތުރުން އެމްޓީސީސީގެ އިޖްތިމާއީ ޒިންމާގެ ދަށުން އެ ކުންފުނީގެ 100 އަށް ވުރެ ގިނަ މުވައްޒަފުން މޯލްޑިވްސް ބްލަޑް ސާވިސަސް އަށް ލޭ ހަދިޔާ ކުރުމުގެ ހާއްސަ ޕްރޮގްރާމެއްގައި ބައިވެރިވާނެ އެވެ. އަދި އަހަރީ ދުވަހާއި ގުޅުވައިގެން ކުންފުނީގެ މުވައްޒަފުންނަށް ހާއްސަކޮށްގެން މެޑިކަލް ޗެކްއަޕް ހެދުމުގެ ހަރަކާތްތަކެއް ހިންގުމަށް ކުންފުނިން ހަމަޖައްސާފައިވެ އެވެ.\nއެމްޓީސީސީ މިދިޔަ އަހަރު ބޭއްވި ކޭކު ފެޅުމުގެ ރަސްމިއްޔާތުގައި އެކުންފުނީގެ އެމްޑީ، މުވައްޒަފުންނާ އެކު-- ފޮޓޯ:އެމްޓީސީސީ\nއުމްރާނީ ތަރައްގީ އާއި އިމާރާތްކުރުމުގެ ބައިވެރިޔާ\nޝައްކެއް ވެސް ނެތް ގޮތުގައި އެމްޓީސީސީ އަކީ އުމްރާނީ ތަރައްގީ އަދި އިމާރާތްކުރުމުގެ ދާއިރާގައި އެންމެ ކުރިއަރާފައިވާ ދިވެހި ކުންފުންޏެވެ. މިކަމުގެ ހެއްކެއްގެ ގޮތުން ވޭތުވެދިޔަ 39 އަހަރުގެ ތެރޭގައި، ރާއްޖޭގެ އެކި ކަންކޮޅުތަކުގައި ގިނަ މަޝްރޫއުތަކެއް އެއްފަހަރާ އެމްޓީސީސީން ވަނީ ހިންގައިފަ އެވެ. އެގޮތުން މިހިނގާ 2019 އަކީ ވެސް ތަފާތު ގިނަ މަޝްރޫއުތަކެއް، ރާއްޖޭގެ އެންމެ އުތުރުން ފެށިގެން ދެކުނާ ހަމަޔަށް، ގިނަ އަތޮޅުތަކެއްގައި ހިނގަމުންދާ އަހަރެކެވެ. މި އަހަރު މިހާތަނަށް އެމްޓީސީސީގެ ޓީމުން 53 މަޝްރޫއެއްގެ މަސައްކަތް ހީވާގިކަމާ އެކު ކުރަމުންދެ އެވެ.\nހޯރަފުށީ ހިއްކި ސަރަހައްދު-- ފޮޓޯ: އެމްޓީސީސީ\nއުމްރާނީ ތަރައްގީ އާއި އިމާރާތްކުރުމުގެ ދާއިރާއިން އެމްޓީސީސީން ވަނީ އާ ޓެކްނޮލޮޖީ އާއި ހުނަރު ތައާރަފްކޮށް މި ދާއިރާގެ މަސައްކަތަށް ޒަމާނީ ބޮޑެތި ބަދަލުތަކެއް ގެނެސްދީފަ އެވެ. ރާއްޖޭގެ މާހައުލުގައި އުމްރާނީ ތަރައްގީގެ މަޝްރޫއުތައް ހިންގުމުގައި ދިމާވާ މައްސަލަތަކާއި ގޮންޖެހުންތައް ހައްލުކުރުމުގެ ގޮތުން މޮބިލައިޒޭޝަން އާއި އޮޕަރޭޝަނަލް ކަންކަމުގައި ގެންގުޅޭނެ އަމިއްލަ އުސޫލުތަކާއި މަސައްކަތް ކުރާ އަމިއްލަ މިންގަނޑުތަކެއް ކުންފުނިން ވަނީ އެކުލަވާލައި ތަރައްގީކޮށްފަ އެވެ.\nނާލާފުށި ބަނދަރު. މި ބަނދަރު ހަދާފައިވަނީ އެމްޓީސީސީން-- ފޮޓޯ: އެމްޓީސީސީ\nއެ ކުންފުނީގެ ކޮންސްޓްރަކްޝަން އެންޑް ޕްރޮޖެކްޓް މެނޭޖްމެންޓް ޑިޕާޓްމެންޓްގެ ޖެނެރަލް މެނޭޖަރ އަހުމަދު ލަތީފު ވިދާޅުވީ، އެމްޓީސީސީން އަބަދުވެސް މަސައްކަތް ކުރަނީ ގައުމުގެ ތަރައްގީ އަށް ބޭނުންވާ މުހިއްމު މަސައްކަތްތައް ކޮށްދީ، ރައްޔިތުންނަށް ލުއިފަސޭހަ ދިރިއުޅުމެއް މަގުފަހި ކުރުމަށްޓަކަ އެވެ.\nއުމްރާނީ ތަރައްގީ އާއި އިމާރާތްކުރުމުގެ ސިނާއަތުގެ ތެރެއިން އެ ކުންފުނީގެ ޅަފަތުގައި އެންމެ ފުރަތަމަ ބަނދަރު ހެދުމުގެ މަސައްކަތުގެ ތެރެއަށް ވަދެފައިވީ ނަމަވެސް ފާއިތުވެދިޔަ އަހަރަތަކުގެ ތެރޭގައި އެ ކުންފުނިން ވަނީ އިމާރާތްކުރުމުގެ ސިނާއަތުގެ އެހެން މަސައްކަތްތަކުގެ ތެރެއަށް ވެސް ވަދެފަ އެވެ. އެގޮތުން ބިންހިއްކުމާއި، ގޮނޑުދޮށް ހިމާޔަތްކުރުމުގެ މަސައްކަތާއި، އެއާޕޯޓު ތަރައްގީކުރުމުގެ މަސައްކަތާއި، އިމާރާތްކުރުމުގެ މަސައްކަތާއި، މަގު އަދި ފެނާއި ނަރުދަމާ ގާއިމްކުރުމުގެ މަސައްކަތް ހިމެނެ އެވެ. މިކަންކަމުގެ އިތުރަށް ސާވޭ އާއި ޑިޒައިން ކުރުމުގެ މަސައްކަތާއި، ތިމާވެއްޓާ ބެހޭ ލަފާ ދިނުމުގެ މަސައްކަތް އެމްޓީސީސީން މިދިޔަ ދުވަސްތަކުގައި ކޮށްފައިވެ އެވެ.\nމިކަންކަމަކީ ރާއްޖޭގެ އިގްތިސާދީ ދުވެއްޔަށް ހަލުވިކަމެއް ގެނެސްދިން ކަންކަމެވެ. މިގޮތުން އެމްޓީސީސީން ވިޔަފާރި އާއި އެކީ ސިނާއަތްތަކަށް ފަސޭހަވާނެ ފަދަ ޓެކްނޮލޮޖީ ވާނީ ތައާރަފް ކޮށްފަ އެވެ. އުމްރާނީ ތަރައްގީ އާއި އިމާރާތްކުރުމުގެ ސިނާއަތަށް ފަސޭހަވާނެ ގޮތަށް ސާވޭ ކުރުމުގެ ދާއިރާއިން ޓޮޕޮގްރެފިކް، ހައިޑްރޯގްރެފިކް އަދި އިންޖިނިއަރިންގެ ޓެކްނޮލޮޖީގެ އިތުރުން އެ މަސައްކަތަށް ބޭނުންވާ ހުނަރާއި ގާބިލްކަން ވަނީ ހޯދާފައިވެ އެވެ. އަދި އެންވަޔަރަމަންޓަލް އިމްޕެކްޓް އެސެސްމަންޓްގެ މަސައްކަތް ކުރަން ފަށާ، ސާވޭ ކުރުމުގެ ދާއިރާ އަށް ބޭނުންކުރެވޭނެ ފަދަ އިނޮވެޓިވް ޓެކްނޮލޮޖީތައް ރާއްޖެ އަށް ތައާރަފްކުރުމުގައި އެމްޓީސީސީގެ ހިއްސާ ބޮޑެވެ.\nއެމްޓީސީން ފުވައްމުލަކު މަގު ހެދުމުގެ މަސައްކަތް ކުރަނީ-- ފޮޓޯ: އެމްޓީސީސީ\nދަތުރުފަތުރުގެ ނިޒާމުން ރާއްޖެ ގުޅުވާލުން\nއެމްޓީސީސީއަކީ މުޅި ރާއްޖެ ދަތުރުފަތުރުގެ ނިޒާމުން ގުޅުވައިދިން ކުންފުންޏެވެ. އެ ކުންފުނިން 2001 ވަނަ އަހަރުން ފެށިގެން އެ ކުންފުނިން ފޯރުކޮށްދެމުންދާ ދަތުރު ފަތުރުގެ ހިދުމަތް ފުޅާވެގެން ގޮސް، މުޅި ރާއްޖޭގައި ގާއިމްކޮށްފައިވާ ދަތުރު ފަތުރުގެ ނިޒާމުގައި އަހަރަކު 16 މިލިއަން ފަސިންޖަރުން މިހާރު ދަތުރުކުރެ އެވެ. މިހާރު އެމްޓީސީސީއަކީ ރާއްޖޭގެ އާބާދީގެ 85 އިންސައްތަ އަށް ދަތުރުފަތުރުގެ ވަސީލަތް ފޯރުކޮށްދޭ ޚިދުމަތްތެރިއެކެވެ.\nއެމްޓީސީސީގެ ވިލިންގިލި ފެރީ-- ފޮޓޯ: އެމްޓީސީސީ\nއެ ކުންފުނީގެ ޓްރާންސްޕޯޓް ވިއުގަ މެދުވެރިކޮށް ފަސިންޖަރުންނާއި މުދާ އެއްތަނުން އަނެއްތަނަށް އުފުލައިދީ، އިގްތިސާދީ ހަރަކާތްތަކާއި އިޖުތިމާއީ ގުޅުންތައް ތަނަވަސްކޮށްދިނުމަށްޓަކައި 169 ރަށަކަށް 47 ފެރީގެ ހިދުމަތް ދެ އެވެ. އެގޮތުން ހއ، ހދ، ށ، ނ، ރ، ބ، ޅ، ކ، އއ، އދ، ވ، މ، ފ، ދ، ތ، ލ، ގއ. އާއި ގދ. ގައި ވެސް ފެރީގެ ހިދުމަތް ދެމުންދެ އެވެ. އެމްޓީސީސީން ރާއްޖޭގެ ބޮޑު އެންމެ ފުޅާ ދާއިރާއެއްގައި ފެރީގެ ހިދުމަތް ދެނީ މާލޭ ސަރަހައްދަށެވެ.\nއެމްޓީސީސީން މިއަހަރުގެ މިހާތަނަށް ކުރި ދަތުރުތައް\nރާއްޖޭގެ އެކި ސިނާޢަތްތަށް ދިރުވުމުގައި އެމްޓީސީސީގެ ދައުރު\nއެމްޓީސީސީގެ އާންމު ވިޔަފާރީގެ އެންމެ ބޮޑު މަޤްސަދަކަށް ވެފައިވަނީ ކަނޑުދަތުރުފަތުރުގެ ދާއިރާ އާއި ހަކަތަ އުފެއްދުމުގެ ދާއިރާ އާއި ފަތުރުވެރިކަމާއި މަސްވެރިކަމުގެ ސިނާއަތްތަކަށް ބޭނުންވާ ހިދުމަތްތައް ފޯރުކޮށްދިނުމެވެ. އެގޮތުން ރާއްޖޭގެ އެކި ހިސާބުތަކުގައި ދިރިއުޅޭ އޮޑިވެރިންނާއި މަސްވެރިކަމުގަ އާއި ބޭނުންކުރާ ދޯނިފަހަރު މެދުނުކެނޑި މަހަށް ނުކުތުމަށް މަގުފަހިކޮށްދިނުމުގެ ގޮތުން އެ ކުންފުނިން ތަފާތު އެކު ކަހަލަ ހައްލު ވޭތުވެދިޔަ އަހަރުތަކުގައި ވަނީ ރާއްޖެއަށް ތައާރަފްކޮށްދީ މި ސިނާއަތް ތަރައްގީކުރުމުގައި ވަރަށް މުހިންމު ދަރުއުރެއް އަދާކޮށްދީފަ އެވެ. އެ ކުންފުނިން ވިއްކާ ޕްރޮޑަކްޓްސް ތެރޭގައި އިސްވެ ދެންނެވުނު ސިނާއަތްތަކުގެ ބައިވެރިންގެ އިތުބާރާއި މަގުބޫލުކަން ހޯދާފައިވާ ދުނިޔޭގައި ނަން މަޝްހޫރު ބްރޭންޑްތަކުގެ ގިނަ ބާވަތްތަކެއް ހިމެނެ އެވެ.\nއޭގެ ތެރޭގައި ކާސްޓްރޯލް އަޑީ ތެލާއި، ސިގްމާ މެރިން ކޯޓިން، ސުޒުކީ އިންބޯޑް އަދި ޔަންމާ އައުޓްބޯޑް މެރިން އިންޖީނާއި ޖަނަރޭޓަރު، މާރޯލް ހުންގާނު ސިސްޓަމް، އިންޑަސްޓްރިއަލް ގޭސް އަދި އޮޑިދޯނިފަހަރު ބަނުމަށް ބޭނުންކުރާ ސޮކޮޓްބާޑާ ފައިބަރު ކޮމްޕޮސިޓް ހިމެނެ އެވެ.\nއެމްޓީސީސީގެ މުވައްޒަފުންތަކެއް-- ފޮޓޯ: އެމްޓީސީސީ\nއެމްޓީސީސީގެ 39 އަހަރުގެ ހަޔާތުގައި ވަނީ ކަނޑުދަތުރުފަތުރާއި، ފަތުރުވެރިކަމާއި މަސްވެރިކަމުގެ ވާދަވެރި ދާއިރާތަކުގައި މަގުދައްކާ ކުންފުންޏެއްގެ ދައުރު އަދާކުރުންމަތީ ދެމިތިބުމަށް ބުރަ މަސައްކަތްތަކެއް ކޮށްފަ އެވެ. ރާއްޖޭގެ އާބާދީ ބޮޑުވެ، ވާދަވެރިކަން އިތުރުވަމުން އަންނަ މާހައުލެއްގައި އިތުބާރުކުރެވޭ އެންމެ ރަނގަޅު ފެންވަރުގެ ޕްރޮޑަކްޓްތަކާއި ހިދުމަތްތައް ފޯރުކޮށްދިނުމަށް ކުރިމަތިވެފައިވާ ގޮންޖެހުންތަކާ އެކު ވެސް އެމްޓީސީސީން ވަނީ އެ ކުންފުނީގެ ޕްރޮޑަކްޓްތަކާއި ޚިދުމަތްތައް މެދުވެރިކޮށް ރާއްޖޭގެ މުހިންމު ސިނާއަތްތައް ދިރުވާ ކުރިއެރުވުމަށް އެހީތެރިވެފައި ކަމުގައި އެ ކުންފުނީގެ ޓްރޭޑިންގް ޑިޕާޓްމަންޓްގެ ޖެނެރަލް މެނޭޖާ އިސްމާއިލް އަދުހަމް ވިދާޅުވި އެވެ.\nއެ ކުންފުނީގެ މާކެޓިންގެ އެންޑް ބިޒްނަސް ޑިވެލޮޕްމަންޓް ޑިޕާޓްމެންޓްގެ ޖެނެރަލް މެނޭޖާ ޝިފާއު އަލީ ވިދާޅުވީ، ހިދުމަތް ދިނުމުގައި އެންމެ ބޮޑު އިސްކަމެއް ދެނީ ކަސްޓަމަރުން ބޭނުންވާ ހައްލު ހޯދައިދިނުމަށާއި ވިއްކާ ޕްރޮޑަކްޓްސްތަކާއި ދެވޭ ހިދުމަތުން އާންމުންގެ އިތުބާރު ހޯދުމަށް ކަމަށާއި އެކަން ވޭތުވެދިޔަ އަހަރުތަކުގައި ކުރެވުނު މަސައްކަތުން ހާސިލުވެފައިވާ ކަމަށް ގަބޫލުކުރައްވާ ކަމަށެވެ. އަދި ކުރިއަށް އޮތްތަނުގައި ވެސް ކުންފުނީގެ އެންމެ ބޮޑު އަމަޒަކީ އެމްޓީސީސީން ހަރަކާތްތެރިވާ އެންމެހާ ވިޔަފާރިތަކުގައި ކުންފުނީގެ ކަސްޓަމަރުންނަށް ޒަމާނީ ހައްލު ހޯދައިދިނުން ކަމަށް ވިދާޅުވި އެވެ.\nއެމްޓީސީސީގެ މެނޭޖިން ޑިރެކްޓަރު ޝާހު ސެންޓާރާ ރިސޯޓާ އެކު އެއްބަސްވުމެއްގައި ސޮއި ކުރަނީ-- ފޮޓޯ: އެމްޓީސީސީ\nރަނގަޅު މުޖުތަމައުއެއް ބިނާކުރުމަށް ހިއްސާކުރުން\nއެމްޓީސީސީއަކީ ރަނގަޅު މުޖުތަމައެއް ބިނާކުރުމުގައި ވެސް ރާއްޖޭގައި ނަމޫނާ ކުންފުންޏެކެވެ. މި އަހަރު ތެރޭގައި އެކަނި ވެސް އެމްޓީސީސީން ވަނީ ތަފާތު އެތައް އިޖުތިމާއީ ހަރަކާތްތަކަށް އެހީތެރިވެދީފަ އެވެ. އެގޮތުން އެމްޓީސީސީން ވަނީ ކުންފުނީގެ ވަސީލަތްތަކާއި ހުނަރު އަދި ފަންނުވެރިކަން ބޭނުންކޮށްގެން ސަރުކާރުގެ އެކި ވުޒާރާތަކާއި، ކައުންސިލްތަކާއި، އެކި ޖަމިއްޔާތަކާއި، ސްކޫލްތަކަށް އެހީތެރިކަން ފޯރުކޮށް ދީފަ އެވެ.\nހޯރަފުށި ހިއްކި ސަރަހައްދުގައި ގަސް އިންދުމުގެ މަސައްކަތް-- ފޮޓޯ:އެމްޓީސީސީ\nތަފާތު ކުޅިވަރު ހަރަކާތްތަކާއި ތައުލީމާއި ޒުވާނުންގެ އިޖުތިމާއީ ހަރަކާތްތަކަށް ވޭތުވެދިޔަ އަހަރު އެމްޓީސީސީން އެހީތެރިވެދީފައިވެ އެވެ. އެމްޓީސީސީގެ އިޖުތިމާއީ ޒިންމާގައި ދެން އެންމެ އިސްކަމެއްދެނީ ރަށްރަށާ އަތޮޅުތަކުގެ ނަފާ އިތުރުކޮށްދިނުމެވެ. އެގޮތުން ހޯރަފުށީ އެއާޕޯޓުގެ ބިން ހިއްކުމުގެ މަސައްކަތް މި އަހަރުގެ ސެޕްޓެމްބަރު މަހު އެމްޓީސީސީން ނިންމާފައިވާއިރު، އެ ރަށުގެ ކައުންސިލްގެ ރައީސް މުހަންމަދު ވަހީދު ވިދާޅުވީ ރަށުގައި ކުރިއަށްދާ އިޖްތިމާޢީ މުހިންމު ކަންކަމުގައި ވެސް އެމްޓީސީސީގެ އެހީތެރިކަން ވަރަށް ބޮޑަށް ލިބޭ ކަމަށެވެ.\n"ގިރާ ސަރަހައްދު ހިމާޔަތް ކުރުމާއި، ރަށުގައި ގަސްއިންދުމުގެ ހަރަކާތްތަކުގައި ވެސް އެމްޓީސީސީގެ ބޮޑު އެހީތެރިކަމެއް ލިބޭ. އާ އަހަރާ ދިމާކޮށް އެއާޕޯޓު ހިއްކާފައިވާ ސަރަހައްދުގައި އެއްލައްކަ ގަސް އިންދުމުގެ މަސައްކަތްކުރަން މިއުޅެނީ. އެކަމުގައި ވެސް އެމްޓީސީސީގެ އެހީތެރިކަން އަންނަނީ ލިބެމުން."\nއެމްޓީސީސީން ފުޅާ ދާއިރާއެއްގައި ރާއްޖެ އަށް ޚިދުމަތްކޮށްދެމުން އަންނައިރު އެމްޓީސީސީން އިޖުތިމާއީ ޒިންމާގެ ދަށުން ކުރަމުންދާ ކަންތައްތަކަކީ ވެސް ދިވެހިން ބަލައިގަންނަ ކަންތައްތަކެކެވެ. އަދި އެއީ އެ ކުންފުންޏަށް ޝުކުރު ހައްގު ކަންތައްތަކެކެވެ.


Guest House ah faisaa dhakkan 100 rufiyaa feyrunu meehaku jalah - One Online\n29 މެއި 2021، މާލެ: ކްރިމިނަލް ކޯޓު --- ވަން ފައިލް ފޮޓޯ\nގެސްޓުހައުސަށް ފައިސާ ދައްކަން 100 ރުފިޔާ ފޭރުނު މީހަކު ޖަލަށް\nގެސްޓުހައުސަކަށް ފައިސާ ދައްކަންވެގެން ބިރު ދައްކައިގެން 100 ރުފިޔާ ފޭރުނު މީހަކު ތިން މަހާއި 15 ދުވަހަށް ޖަލަށްލާން ކްރިމިނަލް ކޯޓުން ހުކުމްކޮށްފިއެވެ.\nބިރު ދައްކައިގެން ފައިސާ ފޭރުނުކަން ސާބިތުވެ ޖަލަށްލާން އިއްޔެ ހުކުމްކުރީ ޏ. ފުވައްމުލަށް، ފިނިރޯޅި، އަލީ ސައީދުގެ މައްޗަށެވެ.\nއޭނާގެ މައްޗަށް ދައުވާ އިއްވަމުން ދައުލަތުން ވިދާޅުވެފައިވަނީ، 2019 ވަނަ އަހަރުގެ އެޕްރީލް މަހުގެ 21 ވަނަ ދުވަހުގެ 1:58 ހާއިރު އަލިކިލެގެފާނު މަގު ރެއިންބޯ އޮފީސް ފަރުނީޗަރު ކައިރީގައި ގދ.ވާދޫ، ބޯދި، ނަޖާހު މުހައްމަދު ހުއްޓައި އޭނާއަށް ބިރުދައްކައި 100 ރުފިޔާ ސައީދު އަތުލާފައިވާތީ ދިވެހިރާއްޖޭގެ ގާނޫނުލްއުގޫބާތުގެ ދަށުން އެހެން މީހެއްގެ މުދަލެއްގެ މައްޗަށް ހުއްދަ ނޫން ގޮތެއްގައި ބާރު ހިންގުމުގެ ދައުވާކުރާ ކަމަށެވެ.\nމައްސަލައިގެ އިބްތިދާއީ އަޑުއެހުމުގައި ވަނީ ސައީދަށް ދައުވާ ސާފުކޮށްދީ، އޭނާގެ ހައްގުތައް ކިޔައިދީފައެވެ. ސައީދު ބުނީ، މައްސަލައިގެ ލިޔެކިޔުންތައް ލިބިފައިވާ ކަމަށާއި ކުރިއަށް ދާން ބޭނުންވަނީ ވަކީލަކާ ނުލައި އަމިއްލައަށް ކަމަށެވެ.\nސައީދު ވަނީ އޭނާގެ މައްޗަށް ކުރާ ދައުވާއަށް އިންކާރުކޮށްފައެވެ. ސައީދު ބުނީ، މީހަކަށް ބިރު ދައްކައިގެން ފައިސާ އަތުނުލާ ކަމަށާއި ގޭސްޓުހައުސްގެ ކޮޓަރިއަށް ފައިސާ ދައްކަން ރުފިޔާ ދޭށޭ ބުނުމުން ނަޖާހު 100 ރުފިޔާ ދިން ކަމަށެވެ. އަދި އެއީ ރުހުމުގައި ދިން ފައިސާކަން ސާބިތުކުރަން ހުށަހަޅާނެ ހެއްކެއް ނެތް ކަމަށް ވެސް ބުންޏެވެ.\nދައުވާއަށް ސައީދު އިންކާރުކުރުމުން ދައުލަތުން ވަނީ ހެކި ހުށަހަޅައިފައެވެ. އެއީ ޝަފަވީ ދެ ހެކިންނެވެ. ޝަފަވީ ދެ ހެކިންގެ ގޮތުގައި ހުށަހަޅާފައިވަނީ ދެ ފުލުހެކެވެ.\nއެމީހުން ސައީދުއާ ދެކޮޅަށް ހެކިބަސް ދެމުން ބުނީ، 2019 ވަނަ އަހަރުގެ އެޕްރީލް މަހުގެ 21 ވަނަ ދުވަހު 2:00 ހާއިރު އަލިކިލެގެފާނު މަގުން މަޖީދީމަގާ ދިމާއަށް ދުވެފައިދިޔަ މީހަކު ދައްކައި އެމީހާއަކީ ނަޖާހުގެ އަތުން 100 ރުފިޔާ ފޭރުނު މީހަކު ކަމަށް ބުނެފައިވާ ކަމަށެވެ. އެހެން ބުނުމުން ދުވެފައިދިޔަ މީހާ ހުއްޓުވި ކަމަށާއި އެމީހާއަކީ ސައީދު ކަމަށާއި އޭނާގެ ވޮލެޓުން 100 ރުފިޔާ ފެނުނު ކަމަށެވެ.\nހެކިންގެ ހެކިބަހަށް ބަލައި ޝަރީއަތުން ނިންމީ ސައީދުގެ މައްޗަށް ކުށް ސާބިތުވާތީ އެކަމުގެ އުގޫބާތެއްގެ ގޮތުގައި ތިން މަހާއި 15 ދުވަހަށް ޖަލަށް ލުމަށެވެ. އެގޮތަށް ހުކުމްކުރީ ހެކިންގެ ހެކިބަހުން ސައީދުގެ ވޮލެޓުން 100 ރުފިޔާ ފެނުނު ކަން ސާބިތުވާތީ އާއި ވޮލެޓުން ފެނުނީ ނަޖާހުގެ ފައިސާ ނޫންކަން ސައީދަށް ސާބިތު ކޮށްދެވިފައި ނުވާތީއެވެ.\nމި މައްސަލަ ބެއްލެވީ ގާޒީ މުހައްމަދު މިސްބާހުއެވެ.\nގުޅޭ ޓެގު ކުށް\nހަނގުރާމަވެރި ސަރަހައްދެއްގައި އުފަންވި ދެ ކުއްޖެއްގެ މަންމައަކީ ދިވެއްސެއް ކަމަށް ކަނޑައަޅައިފި\nރިލްވާން މައްސަލައިގައި ކުރީގެ ފަނޑިޔާރު އަބްދުﷲ ދީދީއާ ސުވާލުކޮށްފި\nއަންނަ މަހުގެ ތިން ވަނަ ދުވަހަކީ ސަރުކާރު ބަންދު ދުވަހެއްގެ ގޮތުގައި ހަމަޖައްސަވައިފި\nކޯޓުން ފުލުހުންނަށް "ޖަވާބު" ދީފި، އެކަމަކު އަދިވެސް ނުލިބެނީ އަލީ ވަހީދު ގެނައުމުގެ އިނގެރޭސި އަމުރު!\n2021ގައި 264 މިލިއަން ރުފިޔާގެ ފައިދާ ހޯދައި، އެމްޓީސީސީން ކުރީގެ ހުރިހާ ރެކޯޑެއް މުގުރާލައިފި


Japan ge zuvaanunge nazarugai kaivenyakee vaguthu beykaarukurun\nޖަޕާނުގެ ޒުވާނުންގެ ނަޒަރުގައި ކައިވެންޏަކީ ވަގުތު ބޭކާރުކުރުން\nޖަޕާނު ސަރުކާރުން އެއްކޮށްފައިވާ ޑޭޓާތަކަށް ބަލާއިރު އެ ގައުމުގެ 20 އަހަރާއި 49 އަހަރާ ދެމެދުގެ މީހުންގެ ތެރެއިން ހަތަރުބައި ކުޅަ އެއްބައި މީހުންނަކީ އެއްގޮތަކަށް ވެސް ކައިވެންޏެއް ނުކުރާ މީހުންނެވެ.\nވަރަށް ރީތިކޮށް ހެދުންއަޅާފައި ތިބި ޒުވާނުން ތަކެއް ވައް މޭޒުތަކެއްގެ ވަށައިގެން ހިނގާބިނގާވާތަން ފެނެ އެވެ. ކޮންމެވެސް އެއްޗެކޭ ބުނެލާފައި އެމީހުންގެ މައުލޫމާތު ހިމެނޭ ސީވީ އެއް ބަދަލުކުރާތަން ވެސް ފެނެ އެވެ. އެންމެން ވެސް ތިބީ ފާޑެއްގެ ހިތްހަމަނުޖެހުމެއްގައި ތިބި ހެނެވެ. މި އެންމެންނަކީ ވެސް ކައިވެނި ކުރާނެ ޕާޓްނަރުން ހޯދަން އައިސް ތިބި މީހުންނެވެ. މި ޒުވާނުންނާއެކު އެމީހުންގެ މައިންބަފައިން ވެސް ތިއްބެވެ.\nއެތަނުގައި ހުރި 38 އަހަރުގެ އަންހެނަކު ބުނީ ބައިވެރިޔަކު ހޯދާހާ ހިތްވަރެއް އޭނާގެ ނެތް ކަމަށެވެ. އަދި މަޑުމަޑުން މަންމަ އާ ދުރަށް ޖެހިލި އެވެ. މި ތަނަކީ އަންހެނުންނަށާއި ފިރިހެނުންނަށް ކައިވެނިކުރާނެ ރަނގަޅު މީހުން ހަމަޖައްސައިދޭން އިންތިޒާމްކޮށްފައިވާ ޕާޓީ އެކެވެ. އެހެންވެ މި އަންހެންމީހާގެ މަންމަ ވެސް އެ މަސައްކަތް ކުރަނީ އޭނާގެ ދަރިފުޅަށް ރަނގަޅު ފިރިއަކު ލިބޭތޯ އެވެ.\nނަން ބުނަން ބޭނުންނުވާ މި އަންހެންމީހާ ބުނީ ފިރިހެނުންނާ ބައްދަލުކުރުމުގެ ފުރުސަތު މާ ގިނައިން ނުލިބޭ ކަމަށާއި އޭނާ މަސައްކަތްކުރާ ތަނުގައި ގިނައީ އަންހެނުން ކަމަށެވެ.\nމި އުމުރަކީ ކައިވެނިކުރަން އެންމެ ގިނަ މީހުން ބޭނުންވާ އުމުރަށް ވާއިރު ޖަޕާނުގެ ގިނަ މީހުންގެ ހިތުގައި މި އުމުރުގައި ވެސް ކައިވެންޏަށް އެއްވެސް ކަހަލަ ޝައުގުވެރިކަމެއް ނުހުރެ އެވެ. މުޖުތަމައުގައި ހުރި ބޯދާ ބައެއް އާދަތަކުގެ ސަބަބުންނާއި ފައިސާ ހޯދަން ބޭނުންވާލެއް ބޮޑުކަމުން އޮންނަ ޕްރެޝަރުގެ ސަބަބުން މިކަން މިގޮތަށް ދިމާވަނީ ކަމަށް ތަޖުރިބާކާރުން ބުނެ އެވެ.\nއެ ގައުމުގެ ގިނަ މީހުން ކައިވެނީގެ ކުރިން ދިރިއުޅެނީ މައިންބަފައިންނާ އެކުގައި ކަމަށް ވެފައި ކައިވެނި ކޮށްގެން އެހެން ގެއަކަށް ބަދަލުވުމަށް ވިސްނާކަށް އެހާ ބޮޑަކަށް ބޭނުމެއް ނުވެ އެވެ. އަދި ކައިވެނި ކޮށްގެން މައިންބަފައިންނާއެކު ދިރިއުޅުމަކީވެސް އެމީހުންގެ އާދައެއް ނޫނެވެ.\nލިބޭ މުސާރަކޮޅު ކުޑަކަމުން ކައިވެންޏަށް ފަހު ދިރިއުޅޭނެ ތަނެއް ހޯދުމަކީ ވެސް ޖަޕާނު މީހުންނަށް ފަސޭހަ ކަމެއް ނޫނެވެ. އެހެންވެ މައިންބަފައިންނާއެކު ދިރިއުޅެން އެމީހުންނަށް މާ ބޮލަށް ފަސޭހަ އެވެ.\nމި ޕާޓީގައި ހުރި 74 އަހަރުގެ ފިރިހެނަކު އެތަނަށް އައިސް ހުރީ އޭނާގެ 46 އަހަރުގެ ފިރިހެން ދަރިފުޅު ކައިވެނިކުރާނެ މީހަކު ހޯދާށެވެ. އޭނާ ބުނީ ކައިވެނީގެ ވާހަކަތައް ދެއްކުމަކީ ވެސް އެމީހުންނަށް ވަރަށް ލަދުވެތި ކަމެއް ކަމަށެވެ.\nއޭނާ ބުނި ގޮތުގައި އޭނާގެ ދަރިފުޅަކީ ސޭލްސްމަން އެކެވެ. އެއްޗެތި ގަންނަން އަންނަ މީހުންނާ ވާހަކަ ދައްކަން ދަރިފުޅަށް ފަސޭހަޔަސް އަންހެނުންނާ ވާހަކަ ދައްކަން ދަރިފުޅު ވަރަށް ޖެހިލުންވާ ކަމަށް އެ މީހާ ބުންޏެވެ.\nއޭނާގެ ދަރިފުޅު އަމިއްލައަށް ކައިވެނިކުރާނެ މީހަކު ހޯދަން ނޫޅެނީ ކީއްވެތޯ ސުވާލުކުރުމުން މުސްކުޅި ފިރިހެން މީހާ ބުނީ ދަރިފުޅު އުޅެނީ މަސައްކަތުގައި މާ ބިޒީކޮށް ކަމަށެވެ.\nއެމީހާ ބުނި ގޮތުގައި އޭނާގެ ދޮށީ އަންހެންދަރިފުޅު އުޅެނީ ކައިވެނި ކޮށްގެންނެވެ. ނަމަވެސް ހަގު އަންހެން ދަރިފުޅު ވެސް އަދި ކައިވެންޏެއް ނުކުރާ ކަމަށާއި 34 އަހަރުގެ އެ ދަރިފުޅަކީ އެމެރިކާގައި ޑޮކްޓަރެއްގެ ވަޒީފާ އަދާކުރާ މީހެއް ކަމަށެވެ. އަންހެން ޑޮކްޓަރުންނަށް ޕާޓްނަރުން ހޯދަން ވަރަށް އުނދަގޫކަމުގެ އަޑުތައް އިވުމަކީ ވަރަށް ކަންބޮޑުވާ ކަމަށް މި ފިރިހެންމީހާ ބުންޏެވެ.\nޖަޕާނުގެ މެދުތެރޭގައިވާ ޗުކްޔޯ ޔުނިވަސިޓީގެ ސޯޝިއޮލޮޖީ ޕްރޮފެސަރެއް ކަމަށްވާ ޝިގޭކީ މަޓްސޫޑާ ބުނި ގޮތުގައި ޖަޕާނުގެ ކައިވެނިކުރާ މީހުންގެ އަދަދު ދަށްވަމުންދަނީ 'ހައިޕާގަމީ"ކިޔާ މައްސަލައެއްގެ ސަބަބުންނެވެ.\n"ޖަޕާނު އަންހެނުން ބޭނުންވަނީ އެމީހުންނަށް ވުރެ ތައުލީމީ އަދި މަތީ ވަޒީފާތައް އަދާކުރާ ފިރިހެނުން،" ޝިގޭކީ ބުންޏެވެ.\nމެޗް-މޭކިން ޕާޓީން ވެސް ޕްރޮފެސަރު ބުނި ކަހަލަ މަންޒަރުތައް ފެނުނެވެ. އަންހެން ގްރޫޕެއް ފިރިހެނެއްގެ ވަށާލައިގެން އޭނާގެ މައުލޫމާތު ހޯދާ އޭނާއަށް ޝައުގުވެރިކަން ފާޅުކުރާތީ ފެނުނެވެ. ޚަބަރު ބަލާއިރު މިމީހާ އަކީ އެތާ ތިބި ހުރިހާ އަންހެނުންނަށް ވުރެ ތައުލީމީ ގޮތުންނާއި ވަޒީފާގެ ގޮތުން ވެސް މަތީ މީހެކެވެ.\nޕްރޮފެސަރު ބުނި ގޮތުގައި ޖަޕާނު މީހުންނަށް ދިމާވެފައިވާ މިމައްސަލަ ހައްލު ކުރެވޭނީ ތިމާއަށް ވުރެ މަދު އާމްދަނީ ލިބޭ ފިރިހެނުންނާ ވެސް ކައިވެނި ކުރުމުގެ ވިސްނުމެއް ޖަޕާން އަންހެނުން ގެންގުޅެންފެށި އިރަކުންނެވެ.\nމި ޕާޓީގައި ހުރި ހުސްހަށިބައި އަންހެނަކު ބުނި ގޮތުގައި މިއީ ކައިވެނިކުރާނެ ބައިވެރިން ހޯދަން ރަނގަޅު ތަނެކެވެ. މަގުމަތިން ދިމާވާ މީހެއް ކައިރީގައި އޭނާ ސިންގަލް ތޯ ނޭހޭނެ ނޫންހޭ އެމީހާ ބުންޏެވެ. އެހެންވީމާ މިފަދަ ތަނަކުން ދިމާވާ މީހުންނާ އެ ސުވާލުވެސް ޖެހިލުމެއް ނެތި ކޮށްލެވޭނެތީ މިއީ ރަނގަޅުކަމެއް ކަމަށް އޭނާއަށް ގަބޫލު ކުރެވެނީ އެވެ.\nމި ޕާޓީގައި ހުރި މެރިޖް ކައުންސެލާއެއް ބުނި ގޮތުގައި ޖަޕާން ޒުވާނުން ފައިސާ ހަނދާން ނައްތާލާފައި ލޯބި ހޯދަން އަމާޒު ހިފުން މާ ރަނގަޅުވާނެ ކަމަށެވެ.\n"މާ ގިނަ ޝަރުތުތައް ކަނޑައަޅަންޏާ މައްސަލަ ހައްލެއް ނުވާނެ. ގަޔާވާ މީހަކާ ކައިވެނިކޮށްގެން ދެން ހުރި މައްސަލަތަކާ މެދު ވިސްނާ،" ކައުންސެލަރު ލަފާ ދިނެވެ.\nދުނިޔޭގެ އެންމެ ދުވަސްވީ މީހާ 119 އަހަރުގައި މަރުވެއްޖެ\nސްކޫލެއްގެ ފެން ބިލަށް 27،000 ޑޮލަރު\nބޭނުނު މަހެއް ބޮޑު ބިރަކަށް!


Rhea ge dhifaaugai Rumi | Mihaaru\nރިއާ ޗަކްރަބަތީގެ ދިފާއުގައި ރޫމީ ޖެފްރީ\n23 ޖޫން 2020 - 08:15\nބޮލީވުޑްގެ އެކްޓަރު ސުޝާންތު ސިންގް ރާޖްޕޫތުގެ އަމިއްލަ އަށް މަރުވުމާ، އޭނާ ލޯބީގެ ގޮތުން ގުޅިގެން އުޅުނު ކަމަށް ބުނާ ބަތަލާ ރިއާ ޗަކްރަބަތީއާ ގުޅުމެއްވާ ކަމަށް ބުނެ އޭނާގެ މައްސަލަ ބަލައިދޭން ކޯޓަށް ހުށަހަޅާފައި ވަނިކޮށް އަދި ރިއާ ދެކޮޅަށް ޕެޓިޝަނެއްގައި ސޮއި ވެސް ކުރަމުން ދަނިކޮށް އޭނާގެ ދިފާއުގައި ޑައިރެކްޓަރު ރޫމީ ޖެފްރީ ނުކުމެއްޖެ އެވެ.\nސުޝާންތާ ވެސް ވަރަށް ގާތް ގުޅުމެއް ބޭއްވި ރޫމީ އަކީ ރިއާގެ ކުރިއަށް ހުރި ފިލްމުތަކުގެ ތެރޭގައި ހިމެނޭ "ޗެހެރޭ" ގެ އެއް ބަތަލާ އެވެ.\nސުޝާންތު، 34، ދަންޖެހިގެން މި މަހުގެ 14 ވަނަ ދުވަހު މަރުވި ހާދިސާއާ ގުޅިގެން އެކި ދިމަދިމާލުން 27 އަހަރުގެ ބަތަލާ އަށް ކުރިމަތިވަމުންދާ ޕްރެޝަރުތަކަށް އިޝާރާތްކޮށް ރޫމީ، ބުނީ ސުޝާންތުގެ މަރާއި ރިއާއާ ގުޅުވަނީ އެއްވެސް ހަގީގަތްތަކެއްގެ މައްޗަށް ބިނާކޮށް ނޫން ކަމަށެވެ. އަދި ސުޝާންތު ކުއްލި މަރާ އެކު ރިއާ އަށްވެސް ވަރަށް ފުން ހިތާމައެއް ލިބި، އޭނާގެ ދިރިއުޅުމަށް ވަރަށް ނޭދެވޭ އަސަރުތަކެއް ކުރަމުންދާ ކަމަށް ބުންޏެވެ.\n"މައުސޫމު ޒުވާން އަންހެން ކުއްޖަކަށް އެ ކުރާ ޕްރެޝަރުތަކާ ހެދި އޭނާ އަށް ދިމާވެދާނެ ގޮތުގެ ޒިންމާ ނަގާނީ ކޮން ބައެއް؟" ރިއާގެ ހާލަތާ ދޭތެރޭ ކަންބޮޑުވުން ފާޅުކޮށް ރޫމީ ބުންޏެވެ. "އަހަރެން މިހާރު ވަރަށް ބިރު ގަނޭ މި ޕްރެޝަރުތަކާ ހެދި އޭނަ އަނެއްކާ ގޯސް ފިޔަވަޅެއް އަޅާފާނެތީ."\nއޭނާ ބުނިގޮތުގައި ސުޝާންތުގެ މަރާ އެކު ވަރަށް ގިނަ ބަޔަކު ދަނީ ކަމުގެ ހަގީގަތް ސާފުވެ ނުވެ ތިބެ ބޮލީވުޑްގެ ފަންނާނުންތަކަކާ ދިމާއަށް އިނގިލި ދިއްކޮށް، އެ މީހުންނަށް އެތައް ގޮތަކުން ގެއްލުން ދެމުންނެވެ. އަދި އެ މީހުންނަށް ކުރާ ޕްރެޝަރުތަކާ ހެދި އަނެއްކާ ވެސް ހިތާމަވެރި ހާދިސާއެއް ހިނގައިފާނެކަމުގެ ބިރުވެރިކަން އެބައޮތް ކަމަށް ވެސް ރޫމީ ބުންޏެވެ.\n"މިސާލަކަށް ބަލާނަމަ އެ މަރާއި ސަމްލާން ޚާނާ ގުޅުވަން ޖެހޭ އެއްވެސް ސަބަބެއް އަދި އޭނާގެ ނަން މި ހާދިސާއާ ގުޅުވަން ޖެހޭ ސަބަބެއް ވެސް އަހަންނަކަށް ނުވިސްނޭ." ސަލްމާނާ އެކު 2008 ގެ ފިލްމު "ގޯޑް ތުސީ ގްރޭޓް ހޯ" ގެނެސްދިން ޑައިރެކްޓަރު ބުންޏެވެ.\nSushantge maraa gulhigen Rhea aa dhekolhah court ah\nބައެއް މީހުން ތުހުމަތުކުރަމުންދާ ގޮތުގައި ސުޝާންތުގެ މަރުގައި ސިއްރު ކަންތައްތަކެއް ހިނގާފައި އެބަ ހުއްޓެވެ. އަދި އެ މަރުގެ ޒިންމާ ބޮލީވުޑް ނަގަން ޖެހޭނެ އެވެ.\nސުޝާންތުގެ މަރާ ގުޅިގެން ބިހާރުގެ ކޯޓަކަށް ރިއާ އަށް ދައުވާކުރަން ހުށަހަޅާފައިވާ އިރު، ސުޝާންތުގެ މަރާ އެކު ފުލުހުން ވަނީ ރިއާގެ ބަޔާނެއް ވެސް ނަގައިފަ އެވެ. އަދި އެ ބަޔާނުގައި ހިމެނޭ ކަމަށް ބުނާ ބައެއް ވާހަކަތައް ބައެއް ނޫސްތަކުން ތިލަކޮށްފައިވެ އެވެ.\nއޭގެ ތެރޭގައި، ސުޝާންތު ދިރިއުޅުނު އެޕާޓްމަންޓުގައި ރޫހާނީ ބާރުތަކެއް އުޅޭ ކަމަށް ރިއާ ބުނެފައިވާ ކަމަށް ދައްކާ ވާހަކަތަކާއި އެ ދެ މީހުން އެކީގައި ދިރިއުޅެމުން ދިޔަ ވާހަކަ އާއި އެކީގައި އުޅޭނެ ތަނެއް ހޯދަމުން ދިޔަ ވާހަކަ އާއި ނޮވެމްބަރު މަހުގެ ތެރޭގައި ކައިވެނިކުރަން ޕްލޭންކޮށްފައި އޮތް ވާހަކަ އާއި ސުޝާންތު މަރުވުމުގެ ކުރިން ދެ މީހުންގެ މެދުގައި އަރައިރުންތަކެއް ވެސް ހިނގާފައިވާ ކަމަށް ރިއާގެ ބަޔާނުގައި ބުނާ ވާހަކަތައް ހިމެނެ އެވެ.\nSushant ge marun Rumi aa Remoge filmthakeh huttumakah\nއިތުރު ލިޔުންތައް ބޮލީވުޑް އަމިއްލައަށް މަރުވުން\nސުޝާންތުގެ މަރާ ގުޅޭ ޑްރަގް ކޭސްއެއްގައި ރިއާ ހައްޔަރު


SunOnline: Leading airline ge award SriLankan aai FlyMe ah\nލީޑިން އެއާލައިންގެ އެވޯޑު ސްރީލަންކަން އާއި ފްލައިމީ އަށް!\nފަތުހުﷲ ޔާމީން ސައީދު 21 Nov 2016, 16:38\nސްރީލަންކަން އެއާލައިންސްގެ ފްލައިޓެއް--\nރާއްޖޭގެ ފަތުރުވެރިކަމުގެ ސިނާއަތުގައި ދެވޭ އެންމެ ޝަރަފުވެރި އެވޯޑު، މަޓާޓޯ މޯލްޑިވްސް ޓްރެވަލް އެވޯޑްސްގެ ލީޑިން އެއާލައިންތަކުގެ އެވޯޑުތައް ސްރީލަންކަން އެއާލައިނުންނާއި ވިލާ އެއާގެ ފްލައިމީ އިން ނަގައިފިއެވެ.\nއޮޅުވެލި ރިސޯޓުގައި ރޭ ބޭއްވި އެވޯޑު ހަފްލާގައި ސްރީލަންކަން އެއާލައިނުން ހޯދީ ލީޑިން އިންޓަނޭޝަނަލް ކެރިއާގެ އެވޯޑެވެ. ފްލައިމީން ހޯދީ ލީޑިންގް ޑޮމެސްޓިކް އެއާލައިންގެ އެވޯޑެވެ.\nލީޑިންގް އިންޓަނޭޝަނަލް ކެރިއާގެ އެވޯޑު ސްރީލަންކަން އިން ނެގީ އެ ކެޓަގަރީއަށް ނޮމިނޭޓުވި އިއްތިހާދު އެއާވޭސްއާއި، މެގަމޯލްޑިވްސްއާ ވާދަކޮށްގެންނެވެ. ލީޑިންގެ ޑޮމެސްޓިކް ކެރިއާގެ އެވޯޑު ފްލައިމީ އިން ނެގި އިރު އެ ކެޓަގަރީއަށް އިތުރު އެއާލައިނެއް ނޮމިނޭޓްވެފައެއް ނުވެއެވެ.\nމީގެ އިތުރުން އޭވިއޭޝަން އެންޑް ޓްރާންސްޕޯޓުގެ ބައިން ލީޑިންގް ލޯ ކޯސްޓް ކެެރިއާގެ އެވޯޑު ލިބުނީ ފްލައި ދުބާއި އަށެވެ. ފްލައި ދުބާއީއަށް އެ އެވޯޑު ލިބުނީ، ސްރީލަންކަންގެ ދަށުން ހިންގާ މިހިން ލަންކާ އެއާލައިން އާ ވަދަކޮށްގެންނެވެ.\nމި ތިން ކެޓަގަރީއަށް ވެސް އެވޯޑު އަރުވާފައި ވަނީ އޮންލައިން ވޯޓިންނާއި އެސްއެމްއެސް ވޯޓިންގެ ނަތީޖާއަށް ބަލައިގެންނެވެ.\nރޭގެ ހަފްލާގައި ލީޑިން ޑޮމެސްޓިކް ޓްރާންސްޕޯޓު ޕްރޮވައިޑާގެ އެވޯޑާއި ލީޑިން ޓްރެވަލް ވެބްސައިޓުގެ އެވޯޑު ލިބުނީ އައިކޮމް ޓުއާސް އަށެވެ.\nއާމްދަނީ ދަށްވެ ހަރަދުތައް 6.4 ޕަސެންޓް ކުޑަކޮށްފި


މަކީޓާ 8 ވަނަ އެޓޯލް ޖޫނިއަރ އެތުލެޓިކްސް ޗެމްޕިއަންޝިޕްގެ ފުރަތަމަ ދެދުވަހުގެ އިވެންޓްތައް ނިމުނުއިރު މުބާރާތުގެ ޕޮއިންޓް ޓޭބަލްގެ ކުރި ގދ. އަތޮޅު ތަޢުލީމީ މަރުކަޒާއި ޏ. އަތޮޅު ތަޢުލީމީ މަރުކަޒުގެ ވަނީ ހޯދާފައެވެ.\nމުބާރާތުގެ ފިރިހެނުންގެ ބައިން 65ޕޮއިންޓާއެކު ޏ. އަތޮޅު ތަޢުލީމީ މަރުކަޒު ޕޮއިންޓް ޓޭބަލްގެ ކުރިހޯދި އިރު، މިބައިގެ2ވަނައިގައިވަނީ 42ޕޮއިންޓާއެކު ގދ. އަތޮޅު ތަޢުލީމީ މަރުކަޒެވެ. އަދި ތިންވަނައިގައި 20 ޕޮއިންޓާއެކު ވަނީ ތިނަދޫ ޒުވާނުންގެ ކްލަބެވެ. އަންހެނުންގެ ބައިން 62ޕޮއިންޓާއެކު ގދ. އަތޮޅު ތަޢުލީމީ މަރުކަޒު ކުރި ހޯދިއިރު 2ވަނައިގައި ވަނީ 57ޕޮއިންޓާއެކު ޏ. އަތޮޅު ތަޢުލީމީ މަރުކަޒެވެ. އަދި ތިންވަނައިގައި 16 ޕޮއިންޓާއެކު ހުވަދޫ ސްކޫލެވެ.\nމުބާރާތުގެ2ވަނަ ދުވަހާއެކު، މިމުބާރާތުގެ4ރިކޯޑެއްވަނީ އައުކޮށްފައެވެ. އެއީ 13 އަހަރުން ދަށުގެ އަންހެން ކުދިންގެ 100މ ދުވުން، 13 އަހަރުން ދަށުގެ އަންހެން ކުދިންގެ200މ ދުވުން، 16 އަހަރުންދަށުގެ ފިރިހެން ކުދިންގެ 100މ ދުވުން، 16 އަހަރުންދަށުގެ ފިރިހެން ކުދިންގެ ލޯންގް ޖަމްޕް، 19އަހަރުންދަށް ފިރިހެން ކުދިންގެ 800މ ދުވުން، 19 އަހަރުންދަށް ފިރިހެން ކުދިންގެ ހައި ޖަމްޕް، 19 އަހަރުންދަށް ފިރިހެން ކުދިންގެ ޝޮޓްޕުޓް، 19އަހަރުންދަށް އަންހެން ކުދިންގެ ޝޮޓްޕުޓް، 19 އަހަރުން ދަށުގެ އަންހެން ކުދިންގެ ޖެވެލިން ތްރޯ.\nމުބާރާތުގެ އިވެންޓްތައް ކުރިޔަށްދާގޮތަށް ހަމަޖެހިފައިވަނީ މިމަހުގެ 23 – 26އަށް ކޮންމެ ދުވަހެއްގެ ހެނދުނު 7.00ން 10.00އަށް އަދި ހަވީރު 4.00ން 6.00އަށެވެ.


Vaahaka: Hayaathuge Kula thah (9) | Wathan.mv ވާހަކަ: ހަޔާތުގެ ކުލަތައް (9) | Wathan.mv\nވާހަކަ: ހަޔާތުގެ ކުލަތައް (9)\nކުރީ ބައި: ހަޔާތުގެ ކުލަތައް (8)\nދޮރު ހުޅުވާލިއިރު ދޮރު ކުރިމަތީގައި ހުރީ ޒުހުރާގެ މަންމަ އަމީނާ އެވެ. “ދަރިފުޅާ!. ދާނިޝް ގުޅާފައި ބުނި ދަރިފުޅު ވަރަށް ބަލިވެ އުޅޭ ވާހަކަ. އޭނާ އަވަހަށް އަންނާށޭ ބުނީމަ މިއައީ.” އަމީނާ އޭނާގެ ދަރިފުޅު ފެނިފައި އޮޅުލައިގަތެވެ. އެތައް ދުވަހެއް ފަހުން މަންމައާއި ދިމާވުމުން ޒުހުރާއަށް ވަރަށް ބޮޑަށް ރޮވުނެވެ. ޒުހުރާ އެންމެ ހިތުގައި ޖެހުނީ އޭނާ ހުރި މަޖުބޫރީ ހާލަތު ހިތަށް އަރާފައެވެ. އޭނާއަށް އޭނާގެ ދިރިއުޅުމުގެ ހަގީގަތް މަންމައަށް ކިޔައިދެވޭކަށް ނެތެވެ. ޒުހުރާ ހިތުގައި ޖެހިގެން ރުޔެވެ. “ދަރިފުޅު އަސްލުވެސް ބަލީތަ؟. ތި ނުރޮއެ ހުއްޓާލަބަލަ!.” އަމީނާ ޒުހުރާ ގޮވައިގެން ގޭތެރެއަށް ވަންނަމުން އޭނާއާއި ސުވާލުކުރިއެވެ. އޭރު ދާނިޝް ހުރީ ޒާތަކަށް ޒުހުރާއާއި ދިމާއަށް ބަލަހައްޓައިގެންނެވެ.\n“އަހަރެން. އަހަރެން.” ޒުހުރާއަށް ރޮވޭ ވަރުން ވާހަކަ ދެއްކޭގޮތެއް ނުވިއެވެ. “އަމީނައްތާ، ޒުހުރާ ވަރަށް ބަލި. ބަނޑުގައި ރިއްސާތީ އުޅޭތާ މިހާރު ދެ ހަފްތާ ވެއްޖެ. ރަނގަޅަށް އެއްޗެއް ކަނީއެއް ނޫން. އަބަދު ކިޔަނީ މަންމަ ގެނެސްދޭށޭ. ކޮލެޖަކަށްވެސް ނުދެވޭ. އެހެންވެ އަހަރެންގެ ހިތަށް ކެތްނުވީމަ އަމީނާއްތަ މި ގެނައީ.” ދާނިޝް، ޒުހުރާ ކައިރީ އިށީންނަމުން ވާހަކަ ދެއްކިއެވެ. އެވަގުތު ދާނިޝް ޒުހުރާގެ ބޮލުގައި ފިރުމާލިއެވެ. އަދި ޒުހުރާއާއި ދިމާލަށް އިންޒާރުގެ ނަޒަރަކުން ބަލާލިއެވެ. އަތީކް ސޯފާގައި އެއްވެސް އެއްޗެކޭ ނުބުނެ އިށީންދެގެން އިނެވެ. ޒުހުރާ، ދާނިޝް ދެއްކި ވާހަކަތަކަކީ ހަގީގަތެއް ކަމަށް ބުނުމުގެ ގޮތުން ބޯ ޖަހާލިއެވެ. އަނެއްކާވެސް އަމީނާ ގައިގައި އޮޅުލައިގަތެވެ.\nދެމައިން ހިތްފުރޭ ވަރަށް ރޯލިއެވެ. އަމީނާ އޭނާގެ ދަރިފުޅަށް ނުރުއިމަށް ހިތްވަރު ދިނެވެ. އަދި ޑޮކްޓަރަށް ދައްކާ ރަނގަޅު ފަރުވާ ހޯދުމަށް ނަސޭހަތްތެރިވިއެވެ. ޒުހުރާ އޭނާގެ މަންމަ ގޮވައިގެން ކޮޓަރިއަށް ހިނގައިގަތެވެ. އަމީނާ ފެންވަރަން ވަނުމާއެކު، ޒުހުރާ ކޮޓަރިން ބޭރަށް ނިކުތެވެ. އެދިޔަ ގޮތަށް ގޮސް ދާނިޝްގެ ކޮޓަރީގެ ދޮރުގައި ޓަކި ޖެހިއެވެ. ދޮރު ހުޅުވުމާއެކު، އޭނާ ދުމެއް ޖަހާފައި އެ ކޮޓަރި ތެރެއަށް ވަނެވެ. އޭރު ދާނިޝް އޮތީ އެނދުމަތީގައި ހަމަޖެހިލައިގެން އޮށޯވެގެންނެވެ. “މީ ކޮންކަމެއް؟.” ޒުހުރާގެ އެ ސުވާލަށް ދާނިޝް ޖަވާބެއް ނުދިނެވެ. “އަހަރެން މި އަހަނީ މީ ކޮންކަމެއް ހެއްޔޭ!.” ޒުހުރާގެ އަޑު މިފަހަރު ތަންކޮޅެއް ގަދަވިއެވެ.\n“ޝޫޝް. ތި ތަންކޮޅެއް މަޑުން ވާހަކަ ދައްކަބަލަ!.” ދާނިޝް އެނދުން ފުންމައިގެން ތެދުވިއެވެ. އެހިނދު ޒުހުރާ ބިރުން އެނދުމަތީގައި އިށީނެވެ. “ކަލެއަށް ކަލޭގެ ފެންވަރު އޮޅޭތީ މި ދަރަޖައަށް ދާންޖެހުނީ. ދެން ބާރަށް އެންމެ ބަހެއް ބުނެފިއްޔާވެސް، ނޫނީ އަހަރެމެން ބުނާ ކަންކަމަށް ދެކޮޅު ހަދާފިއްޔާ، ހަނދާންކުރާތި!. ކަލެއަށް ކަލޭގެ މަންމަ ނުދައްކާނަން. ކަލޭގެ މަންމައަކީ އަހަރެމެން ކަލެއާ ދެކޮޅަށް ގެންގުޅެން ގެނައި ހަތިޔާރެއް.” ދާނިޝްގެ ވިހަ ޖުމްލަތައް އަޑުއިވިފައި ޒުހުރާއަށް ރުއިން ނޫން އިތުރު ކަމެއް ނުކުރެވުނެވެ. ޒުހުރާއަށް ޖެހުނީ ހަތިޔާރު ބަހައްޓަންށެވެ. އޭނާ އިންތަނުން ތެދުވެ ދާނިޝްގެ ފައިބުޑަށް ވެއްޓުނެވެ. “ހެޔޮނުވާނެ. އަހަރެންގެ މަންމައަށް ގޮތެއް ނުހަދައްޗޭ. އާދޭސްކޮށްފަ ބުނަން. އަހަރެން. އަހަރެން ތިމީހުން ބުނާ ހުރިހާ ކަމެއް ކުރާނަން. ޕްލީޒް ދާނިޝް!.” ޒުހުރާ އޭނާގެ ފައިބުޑަށް ވެއްޓި ރޮއެ އާދޭސް ކުރަން ފެށިއެވެ.\nއެވަގުތު ދާނިޝް ޒުހުރާގެ ކޮޑުގައި ހިފައި މަޑުމަޑުން ބިންމަތިން އޭނާ ނެގިއެވެ. “ޒުހޫ!. އަހަރެންވެސް މި ލެވެލްއަށް ކަންކަން ގެންދާކަށް ބޭނުމެއް ނޫނޭ. ޒުހޫ މާބޮޑަށް ގަދަ ދައްކާތީ މިހެން ކަންކަން ކުރަން މި ޖެހުނީ. ދެންވެސް ބުނާ ބަސްއަހައިގެން، ބަސްމަދުކޮށްގެން އުޅެބަލަ. ޒުހޫގެ މަންމަ ސަލާމަތް ކުރުން އޮތީ ޒުހޫގެ އަތް މަތީގަ. ދެން މިތަނުން ދޭ.” ދާނިޝް ދިނީ އޭނާގެ އެންމެ ފަހުގެ އިންޒާރެވެ. އެ އިންޒާރާއެކު ދެލޯ ފޮހެލަމުން ޒުހުރާ އެތަނުން ނިކުތެވެ. އޭނާ އޭނާގެ ކޮޓަރިއަށް ދިޔައިރު މަންމަ ހުރީ ނަމާދުކުރަންށެވެ. އަމީނާ ނަމާދުކޮށް ނިމުމާއެކު، އެނދުމަތީގައި ދެފައި ވަށްކޮށްގެން އިން ޒުހުރާއާއި ދިމާލަށް އައެވެ. “މަންމަ މިއަދު ވަރަށް އުފާވެސް ވޭ. ދެރަވެސްވޭ. އުފާވަނީ ދާނިޝް ކަހަލަ ރަނގަޅު ކުއްޖެއް ދަރިފުޅަށް ލިބުނީމަ. މި ޒަމާނުގެ ކާކު މިވަރުގެ ކަމެއް ކޮށްދޭނީ. މި ގެ ފެނިފައިވެސް މަންމަ ހައިރާން ވެއްޖެ. ދަރިފުޅުގެ ބައްޕަ އަދިވެސް ހުރީ ހަމަ އެގޮތުގަ. މިފަހަރު މާލެވެސް މިއައީ ވަރިކުރިއަސް ހެވޭ ބުނެފަ.” އަމިނާގެ ލޮލުން ކަރުނަ ހިލުނެވެ.\nޒުހުރާ، އޭނާގެ މަންމަގެ ވާހަކަތައް އަޑުއިވުމުން އިތުރަށް މާޔޫސްވިއެވެ. ލަދުގަތެވެ. މަންމަ އޭނާއަށްޓަކައި އެވަރުގެ ގުރުބާނީއެއް ވަމުން އަންނަ ހިނދު އޭނާ މިއަދު މިވަނީ ބައެއްގެ ކެހިވެރި ކަމުގެ ދަލުގައި ހަމަ ރަނގަޅަށްވެސް ޖެހިފައެވެ. އޭނާއަށް މިއަދު އޭނާ ހުރި ހާލަތު ކިޔައިދެވޭކަށް ވެސް ނެތެވެ. އޮތީ އެންމެ ދެގޮތެކެވެ. އެއްގޮތަކީ އެމީހުންގެ ބަސް ގަބޫލުކޮށްގެން ހަނުހުރުމެވެ. އަނެއް ގޮތަކީ މިކަމުން ސަލާމަތްވުމަށް މަގެއް ހޯދުމެވެ. ނަމަވެސް އެއީ އަމިއްލަ ފުރާނައާއި، ލޯބިވާ މަންމަގެ ފުރާނަ އަތްމައްޗަށް ލައިގެން ކުރަންޖެހޭ ވަރުގެ ކަމެކެވެ. މަންމަ ގެއްލިގެން ހިނގައިދާނެ ކަމުގެ ބިރު ހީވިއަސް ޒުހުރާގެ މުޅި ގައިން ހީބިހި ނަގައެވެ. ނަތާޝާގެ މަރުގެ މައްސަލަވެސް ކުރިއަށް ނުގޮސް ވަކި ހިސާބަކުން މައްސަލަ އޮއްބާލީއެވެ. އެހިސާބުންވެސް އެމީހުންގެ ނުފޫޒުގަދަކަން ހާމަވެގެން ދެއެވެ. ޒުހުރާއަށް އޭނާގެ މަންމަގެ ފުރާނަ ނެތް މަސްގަނޑު ބަލާކަށް ކެތެއްނުވާނެއެވެ.\nއެރޭ ނިދަން އުޅެއުޅެ ޒުހުރާއަށް ނިދޭގޮތެއް ނުވިއެވެ. އިރުއިރުކޮޅާ އޭނާގެ މަންމަ އޭނާގެ ކައިރީގައި އޮތްތޯ ބަލާލެވެއެވެ. ޒުހުރާއަށް ނުނިދުމާއެކު، ތެދުވެ ދެރަކުއަތުގެ ނަމާދެއް ކުރިއެވެ. ﷲގެ ހަޒުރަތުގައި ދެންނެވިއެވެ. ޒުހުރާގެ ހުރިހާ އުދާސްތަކެއް ބަންޑުންކޮށްލިއެވެ. އަދި އެ އަދިރި ދިރިއުޅުމުން ސަލާމަތްވާނެ ގޮތެއް ދައްކަވައިދެއްވާތޯ ދުއާކުރިއެވެ.\nއެރޭ ފާއިތުވެގެން ދިޔައީ ނުތަނަވަސްކަމުގެ ތެރޭގައެވެ. ޒުހުރާއަށް ލޮލުފިއެއް ޖެހޭ ވަރުވީ ފަތިސް ނަމާދުކޮށްގެންނެވެ. އޭނާއަށް ދެން ހޭލެވުނީ މެންދުރެއްހާ އިރުއެވެ. އޭރު ޒުހުރާގެ މަންމަ އިނީ ސޯފާގައި ޓީވީ ބަލަންށެވެ. ކައިރީގައި ދާނިޝްވެސް އިނެވެ. ޒުހުރާ މަޑު ހިގުމެއްގައި ގޮސް ބަދިގެއަށް ވަނެވެ. އަދި ކޮފީތަށްޓެއް ގިރައިގެން ބަދިގެ މޭޒު ކައިރީ އޭނާ އިށީނެވެ. އޭނާގެ ނަޒަރު ހުއްޓިފައިވަނީ ސޯފާގައި އިށީންދެގެން ތިބި ދާނިޝްއާއި އޭނާގެ މަންމައަށެވެ. ޒުހުރާ ވިސްނަމުން ދިޔައީ މިކަމުން ސަލާމަތްވުމަށް އޭނާ މަގު ކޮށާނެ ގޮތަކާއި މެދުގައެވެ. ޒުހުރާ އެކަން ކުރަން ޖެހޭނީ ވަރަށް ހުޝިޔާރުވެ ހުރެގެންނެވެ. އެކަން ކުރުމުގެ ކުރިން އޭނާ އެންމެ ފުރަތަމަ ދެނެގަންނަން ޖެހޭނީ އަތީކްގެ ހަގީގަތެވެ. ހަމަ ޔަގީނުންވެސް މިކަމުގައި އެންމެ އިސް ދައުރެއް އަދާކުރާ މީހަކީ އަތީކެވެ. ޒުހުރާ އެކަމުން ސަލާމަތްވުމަށް އަޒުމް ކަޑައެޅިއެވެ.\nއެރޭ އޭނާގެ މަންމަ ނިދުމާއެކު، އޭނާ ސިޓިންރޫމަށް ނިކުތެވެ. އަދި ސިއްރުސިއްރުން ދާނިޝްގެ ކޮޓަރިގެ ތަޅުގައި ހިފާލިއެވެ. އަދި ދާނިޝް ކޮޓަރީގައި އުޅޭތޯ ޗެކުކޮށްލިއެވެ. ދާނިޝް ކޮޓަރީގައި ނެތުމާއެކު އޭނާ މިސްރާބު ޖެހީ އަތީކްގެ ކޮޓަރިއާ ދިމާލަށެވެ. ކޮޓަރި ހުރީ ތަޅުލާފައެވެ. ޒުހުރާ މަޑުމަޑުން އެ ކޮޓަރީގެ ދޮރުގައި ޓަކި ޖެހިއެވެ. ދެތިން ފަހަރަކު ޓަކި ޖެހުމާއެކު އަތީކް ދޮރު ހުޅުވިއެވެ. ޒުހުރާ ފެނިފައި އަތީކް ހުރީ ބަސް ހުއްޓިފައެވެ. ސަބަބަކީ އެއީ އެހެންޏާ ދުވަހަކުވެސް ވީ ކަމަކަށް ނުވާތީއެވެ. “އެތެރެއަށް ވަދެލަންތަ؟.” ޒުހުރާ މަޑުމަޑުން އޭނާއާއި ސުވާލުކުރިއެވެ. އަތީކް ޝައްކުގެ ނަޒަރަކުން ޒުހުރާއާއި ދިމާލަށް ބަލާލިއެވެ. އިރުކޮޅެއް ވަންދެން ބަލަންހުރެފައި އޭނާ އާއެކޭ ބުނުމުގެ ގޮތުން ބޯ ޖަހާލިއެވެ.\nއަތީކުގެ އިޒުނައާއެކު، ޒުހުރާ އޭނާގެ ކޮޓަރިއަށް ވަނެވެ. “ކިހިނެއްވީ؟.” އަތީކް އަވަސް އަވަހަށް އެނދުމަތީގައި ހުރި އޭނާގެ ލެޕްޓޮޕް ފޮރުވަމުން ޒުހުރާއާއި ވާހަކަދެއްކިއެވެ. އޭނާގެ ހަރަކާތްތައް ހުރިގޮތް ފެނިފައި، އެނާގެ ލެޕްޓޮޕުގައި ސިއްރުކުރެވިފައިވާ ބައިވަރު ތަކެތި ހުރެދާނެހެން ޒުހުރާއަށް ހީވިއެވެ. ޒުހުރާގެ ބޭނުމަކީ އަތީކް ވާ ވައްދާލުމެވެ. އަތީކް ކުރި ސުވާލަށް ޖަވާބު ދިނުމެއް ނެތި، ޒުހުރާ ދުވެފައި ގޮސް އަތީކްގެ ގައިގައި އޮޅުލައިގަތެވެ. އެހިނދު އަތީކް ހުއްޓުން އެރިއެވެ. “އަހަރެންނަށް އަސްލު އަތީކް ވަރަށް ކަމުދޭ.” ޒުހުރާ ހިތާއި ދެކޮޅަށް އަތީކުގެ ގައިގައި އޮޅުލަންފެށިއެވެ. އަތީކަށް ކެތެއް ނުކުރެވުނެވެ.\nއޭނާވެސް ޒުހުރާގެ ގައިގައި އޮޅުލައިގަތެވެ. އަދި ދެމީހުން އެނދުމައްޗަށް ވެއްޓިގަތެވެ. އަތީކް ފެންބޮވައިގަނެފައިވާ ސިންގާއެއް ފަދައިން ޒުހުރާ ގައި މައްޗަށް ފުންމާލިއެވެ. އިރުކޮޅަކުން ދެމީހުންގެ ފޭރާން ބޭލި، އެދެމުދުގައި ހުރިހާ ކަމެއް ހިގިއެވެ. ވީ އަރާމެއްގެ ސަބަބުން އަތީކަށް ނިދުނު އިރުވެސް ޒުހުރާ އޮތީ އޭނާގެ ކައިރީގައެވެ. އަތީކު ފުން ނިންޖަކުން ނިދުމާއެކު، ޒުހުރާ އެނދުން ތެދުވިއެވެ. އަދި ވަރަށް ސިއްރުސިއްރުން ތެދުވެ، މޭޒުމަތީގައި ބައިންދާފައި އިން ލެޕްޓޮޕާއި ދިމާލަށް ހިނގައިގަތެވެ.\nލެޕްޓޮޕް ނަގައި މަޑުމަޑުން އޭތި ހުޅުވާލިއެވެ. އޭގައި ޕާސްވޮޑެއް ޖަހަން އިނެވެ. ޒުހުރާ ވަރަށް ވިސްނަން ހުރެފައި އަތީކްގެ ނަން ޖެހިއެވެ. ޒުހުރާގެ ނަސީބު އަތުގައި ހިފިއެވެ. އެހާ ފަސޭހަ ޕާސްވޯޑެއް ޖަހާފައި އިދެދާނެ ކަމަކަށް އޭނާ ހީވެސް ނުކުރެއެވެ. ޒުހުރާ އަނެއްކާވެސް އަތީކާއި ދިމާއަށް ބަލާލިއެވެ. އޭރުވެސް އޭނާ އޮތީ ގަދަ ނިދީގައި ނިދާފައެވެ. ލެޕްޓޮޕް ހުޅުވާލުމާއެކު ފުރަތަމަ ވެސް ފެނުނީ ޑެސްޓޮޕުގައި ސޭވްކޮށްފައި ހުރި ޑޮކިއުމަންޓު ތަކެކެވެ. ޑޮކިއުމަންޓުތައް ހުޅުވައިގެން ކިޔަމުން ދިޔަ ވަރަކަށް ޒުހުރާގެ މޭ ބޮޑުވިއެވެ. މީހާ ބިރުން ތުރުތުރު އަޅަން ފެށިއެވެ. އަދި ވަގުތުން ލެޕްޓޮޕު ނިވާލާފައި އެއާއި ދުރަށް ޖެހިލިއެވެ.\nލަނޑެއް ނުދެއްޗޭ ޒުހުރާއަށް. ވާހަކަ ވަރަށް ރީތި،


BREAKING NEWS: Umurun Dhuvasvee3Dhivehinge Maru Covid-19 Aai Gulhumeh Oeh Tho Balanee - Vaguthu\nއުމުރުން ދުވަސްވީ ތިން ދިވެހިންގެ މަރު ކޮވިޑް-19 އާއި ގުޅުމެއް އޮތްތޯ ބަލަނީ\nނޫސްވެރިންގެ ބައްދަލުވުމުގައި މަބްރޫކް ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nއުމުރުން ދުވަސްވީ ތިން ދިވެހިންގެ މަރު ކޮވިޑް-19 އާއި ގުޅުމެއް އޮތްތޯ ބަލަމުންދާ ކަމަށް ސަރުކާރުން ވިދާޅުވެއްޖެއެވެ.\nއެއީ ތިނަދޫ އިން ނިޔާވި އުމުރުން ދުވަސްވީ ދެމީހަކާއި މާލެ އިން މިއަދު ނިޔާވި މީހެއް ކަމަށް ސަރުކާރުގެ ތަރުޖަމާން މަބްރޫކް އަޒީޒް ވިދާޅުުވިއެވެ. ތިން ވަނަ މީހަކީ ކޮވިޑް-19 އަށް ފައްސިވެފައިވާ މީހަކާއި ކޮންޓެކްޓް ވެފައިވާ މީހެކެވެ.\nތިން މީހުން ކޮވިޑް-19 އަށް ޓެސްޓް ކުރުމަށް ވަނީ ސާމްޕަލް ނަގާފައެވެ. މަބްރޫކް ވިދާޅުވީ ތިން މީހުންގެ މައުލޫމާތު މާދަމާ ހާމަކުރައްވާނެ ކަމަށެވެ.\nތިނަދޫން ނިޔާވި ދެމީހުންގެ ތެރެއިން އެކަކު އަބްދުލްޞަމަދު މެމޯރިއަލް ހޮސްޕިޓަލްގައި އެޑްމިޓް ކުރިތާ ދެދުވަސް ފަހުން އޭނާ އާއި މެދު ހޮސްޕިޓަލުން ވަނީ ތަފާތު އުސޫލަކުން އަމަލު ކުރަން ފަށާފައެވެ. އެއީ އޭނާގެ ގައިން ކޮވިޑް-19 ގެ އަލާމާތްތައް ފެނިފައިވާ ކަމަށް ބުނެއެވެ. އޭނާ ވަޅުލުމާއި ޖަނާޒާގެ ކަންކަން ވެސް ކުރިއަށް ގެންގޮސްފައި ވަނީ ކޮވިޑް-19 ޖެހިގެން ނިޔާވާ މީހުންނާއި މެދު އަމަލު ކުރާ އުސޫލުންނެވެ.\nރާއްޖެ އިން މިހާތަނަށް 277 މީހަކު ވަނީ ކޮވިޑް-19 އަށް ފައްސިވެފައެވެ.\nއޭޕްރީލް 29, 2020 23:07\nމަރުވީމައެއް ނޫން ބަލަންވީ. ހޮސްޕިޓަލްގައި އެޑްމިޓް ކުރެވޭ އިރަށް ފުރަތަމަ ވެސް ބަލަންވީ. ތިނަދޫ ހޮސްޕިޓަލް ވަނީ ފެއިލް ވެފައި. ފަރުވާކުޑަ ކުރި ދެ ކޭސް މި ވީ\nއޭޕްރީލް 29, 2020 23:58\nއެމީހުން ވަނީ ނިޔާވެ ވަޅުލާފަ ތިނަދޫ ހޮސްޕިޓަލުން ނިޔާވި މީހާ ކަފުންނުކޮށް ވަނީ ވަޅުލާފަ އެކަމަކު އެމީހާއަކީ ކުރިންފެށިގެން ބަިމީހެއްކަމަށްވަނީ އެމީހާގެ ސާންޕަލް ނުނަގާ އޮތީ ކޮވިޑަށް ޕޮޒިޓިވްވާފަދަ އެއްވެސް މީހަކާ ގުޅުމެއްނުވާތީ ނަމަވެސް އެމީހާގެ ކަށުކަމާކެމީގެ ކަންތައްކޮށް ވަޅުލިގޮތާމެދު އާއިލާއިން ކަންބޮޑުވުން ފާޅުކޮށް އެމައްސަލަ ހޫނުވެފައިވާތީ ނިޔާވުމުން ނެގި ސާމްލަޕް ޕޮޒިޓިވްކަމަށް މާދަމާރޭ އިއުލާނުކުރީމާ އާއިލާއިން ކުރިހާޝަކުވާތަކަށް ނިމުމެއް އައީ އެއީ ތިޔަ ގަންނަ ގަނޑަކީ ދައްކާ ވާހަކަޔާ އަމަލަކާ ދިމައެއްނުވޭ ކަންހިނގާ ގޮތާ ސަރުކާރުގެ ތަރުޖަމާޏު ދައްކާ ވާހަކަޔާ ދެކޮޅު ދިމާނުވޭ\nއޭޕްރީލް 30, 2020 02:17\nމަބުރުކު ކަލޭއިސްތިއުފާދީ ހަދަނީދުސްދޮގު ފަތުރަނީ ފޭކުހަބަރު